KNYGA 


Alma littera 


SALLA SIMUKKA 


GALIA KAIL 
SNIELAS 


ANTRA „RAUDONA KAIP KRAUJAS KNYGA 


Romanas 


Iš suomių kalbos vertė Aida Krilavičienė 


Alma littera 


UDK 821.511.111-93 Versta iš: 
Si89 Salla Simukka 
VALKEA KUIN LUMI 
Tammi Publishers, Helsinki, 2013 


Šį kūrinį, esantį bibliotekose, mokymo ir mokslo įstaigų 
bibliotekose, muziejuose arba archyvuose, draudžiama 
mokslinių tyrimų ar asmeninių studijų tikslais atgaminti, 
viešai skelbti ar padaryti viešai prieinamą kompiuterių 
tinklais tam skirtuose terminaluose tų įstaigų patalpose. 


Romane panaudotos citatos: 
p. 64 — iš Edith Sėdergran eilėraščio Landet som icke ūr 
p. 76 - iš Astrid Lindgren knygos Ronja plėšiko duktė (vertė Eugenija Stravinskienė) 


ISBN 978-609-01-1518-3 


Copyright O Salla Simukka, 2013 

Original edition published by Tammi Publishers 

Lithuanian edition published by agreement with Tammi Publishers and Elina 
Ahlback Literary Agency, Helsinki, Finland 

Viršelio dailininkė Laura Lyytinen 

Viršelyje panaudota nuotrauka, „Shutterstock“ 

G Autorės nuotrauka, Ida Saari, 2013 

O Vertimas į lietuvių kalbą, Aida Krilavičienė, 2015 

O Leidykla „Alma littera“, 2015 


BIRŽELIO 16-OJI, 
KETVIRTADIENIS 


Pro ausines sruvo Širlės Menson balsas. Ji tikino klau- 
santi tiktai liūdnų dainų, ieškanti paguodos juodoje 
naktyje ir mėgstanti blogas naujienas. Visiškai giedrame 
danguje skaisčiai švietė saulė. Dvidešimt aštuonių laips- 
nių kaitra liete liejo prakaitą Snieguolės nugara. Rankos 
ir kojos buvo lipnios. Jeigu būtų palaižiusi plaštaką, būtų 
pajutusi druskos sūrumą. Kiekvienas sandalo dirželis 
veržė kaip nereikalingas. Pėdos ir kojų pirštai troško 
laisvės. 

Atsisėdusi ant akmeninės tvoros Snieguolė nusiavė 
sandalus, susikėlė kojas ant tvoros ir ėmė krutinti pirštus. 
Būrelis japonų turistų ilgai žiūrėjo į ją. Pora jaunų mo- 
terų kikeno. Gal jos dar nemačiusios plikų kojų pirštų? 
Sveikos, aš iš mumių šalies. Mumiai irgi vaikšto basomis 
kojomis. 


Nelijo. Nelijo jau penkta diena. 

Aš laiminga tik tada, kai lyja. Snieguolė negalėjo pri- 
tarti Širlei, nes būtų melavusi. Švietė saulė, ji buvo lai- 
minga. Jai nesinorėjo jokių sudėtingų dalykų. Ji nesijautė 
gerai, kai nesisekdavo. Niūrius jausmus Širlė gali pasilikti 
sau. Snieguolė spragtelėjo mygtuką, išjungdama muziką. 
Jai norėjosi girdėti vien turistų šurmulį. 

Italų, ispanų, amerikietiškos tarties anglų, vokiečių, 
prancūzų, japonų, rusų kalbų... Jų maišalienėje buvo sun- 
ku išskirti pavienius žodžius, juo labiau sakinius. Tuo ge- 
riau — nereikėjo telkti dėmesio į beprasmybes, pokalbius, 
kartoti nuvalkiotų frazių. Snieguolė jau puikiai žinojo, ką 
didžiuma turistų sako, priėję šitą vietą. 

Koks vaizdas! 

Ir tai tiesa. Tuščia būtų ginčytis. Prahos panorama 
įspūdinga. Raudonų čerpių stogai, medžių lapija, bažny- 
čių bokštai, tiltai, saulėje žvilganti Vltavos upė. Žvelgiant 
į šitą miestą Snieguolei užimdavo kvapą. Per penkias die- 
nas nepriprato prie jo vaizdo. Kasdien kopdavo į kokią 
nors aukštumą tik miesto pažiūrėti ir patirti nepaaiški- 
namos laimės. 

Galimas daiktas, tai laisvės, savarankiškumo ir vienu- 
mos laimė. Snieguolė buvo pati sau viena. Niekam nepri- 
valėjo atsiskaityti. Niekas jai neskambinėjo ir neklausinė- 
jo, ką kada ketina veikti. Ji neturėjo jokių pareigų. Apie 
mokslus ir vasaros darbus pagalvos sugrįžusi į Suomiją. 


Čia tėra tik ji, svilinantis karštis ir miestas, giliai alsuo- 
jantis istorija. 

Buvo birželio 16-oji. Snieguolė dar savaitę bus Prahoje, 
paskui teks grįžti į Suomiją tradiciškai švęsti vidurvasa- 
rio su tėčio giminaičiais, šįkart - vienoje saloje prie Tur- 
ku. Negalėjo atsisakyti, nes tėtis nėmaž neabejojo, kad 
Snieguolė važiuos. Ką ji daugiau veiks? Gal su draugais 
išsinuomos vasarnamį? Gal planuoja ką nors ypatinga su 
kokiu nors ypatingu žmogumi? 

Ne, ji nieko neplanuoja. Snieguolei labiausiai norėjo- 
si praleisti Jonines vienai savo butuke, klausantis tylos. 
Ji nesiilgėjo linksmų nusikaušėlių dainų, šviežių bulvių ir 
silkės. Neturėjo jėgų persiimti doruolės mokinukės vaid- 
mens, šypsotis ir kalbėti mandagiai, aptakiai atsakinėti į 
klausimus apie ateitį ar draugą, stumti nuo savęs pernelyg 
stipriai apsikabinančius dėdes, su kuriais nesiejo biologi- 
nė giminystė. 

Vis dėlto ji suprato, kad tėtis nori ją vežtis kartu. 
Mama taip pat. Nuo tada, kai Snieguolė gulėjo ligoninė- 
je, prabėgo vos trys su puse mėnesio. Į ją paleista kulka 
kliudė šlaunį — laimei, tiktai drykstelėjo. Sunkesni buvo 
nušalimai, atsiradę gulint sniege. Aiškindamasi gimnazi- 
jos draugės Elisos tėčio verslo reikalus ir jos namų kieme 
numesto polietileninio maišelio su kruvinais banknotais 
paslaptį, ji įsivėlė į kvaišalų platintojų kilpas. Korumpuo- 
to narkotikų kontrolės skyriaus policininko ryšiai Snie- 


guolę galiausiai nuvedė į prabangų Baltojo Lokio pokylį. 
Ten paaiškėjo, kad iš tiesų Baltasis Lokys — tai dvi mote- 
rys, identiškos dvynės. Snieguolei iš pobūvio teko sprukti, 
nes ją atpažino ir ėmė persekioti Baltojo Lokio paranki- 
nis Borisas Sokolovas. 

Po Snieguolės parodymų ir Sokolovas, ir Elisos tėtis 
atsidūrė už grotų, bet Baltojo Lokio pričiupti nepavyko. 
Vis dėlto po kovo pradžios įvykių Snieguolė nusprendė 
daugiau jokiu būdu į svetimus reikalus nesikišti. Ją vaikė- 
si nusikaltėliai, ji vos nesušalo negyvai, į ją buvo paleista 
kulka. Dėkui, užtenka. Jau gana kraujo. Gana įtampos ir 
lakstymų suledėjusiu sniegu slystančiais kerzais. 

Mama su tėčiu norėjo, kad Snieguolė kurį laiką pagy- 
ventų namuose Ryhimekyje. Net ketino nutraukti Snie- 
guolės buto nuomos sutartį, bet ji nesutiko. Pavasarį 
Snieguolė dirbo laikraščių išnešiotoja, kad išgalėtų sumo- 
kėti dalį nuomos, ir šitaip palenkė tėvus vieno kambario 
butuką toliau nuomoti, palaikyti tuščią „dėl visa ko“. Vis 
dėlto pirmosiomis savaitėmis negalėjo net svajoti, kad pa- 
bus savo butuke ilgiau nei valandėlę. Snieguolė su tuo su- 
tiko ir į mokyklą Tamperėje važinėjo traukiniu. Pamažu 
vėl pradėjo nakvoti nuomojamame bute Tamelos rajone, 
po truputį susitempė ten savo mantą ir gegužės mėnesį 
tėvams galų gale pareiškė, kad namuose Ryhimekyje nuo 
tol apsistos tik kaip viešnia. Taškas. Tėvai neturėjo ką at- 
sakyti. Kaip galėjo ją sulaikyti - suaugusią dukterį? Snie- 

guolė išgalėjo sumokėti nuomą iš santaupų ir nedidelės 
stipendijos. 

Pavasarį, pasibaigus mokslams, ji panoro atitrūkti nuo 
kasdienos. Užsisakė skrydį į Prahą, internetu susirado 
tinkamus pigius svečių namus susikrovė į kuprinę tik pa- 
čius būtiniausius daiktus ir iškeliavo. 

Jau lėktuvui kylant pilvu pajuto palengvėjimą. Ji trum- 
pam išsiplėšė iš Suomijos. Išsiplėšė iš tėvų slegiančio rū- 
pinimosi. Iš gatvių, kuriose kartais dar nusigąsdavo tam- 
siai apsirengusių vyrų. Visą gyvenimą Snieguolė kovojo 
su baime. Ji negalėjo pakęsti baimės. Išlipdama iš lėktuvo 
Prahos oro uoste Snieguolė pajuto atsileidžiant sunkias 
grandines. Iš karto patyrė, kad nugara atsitiesė, žingsniai 
pasidarė tvirtesni. 

Todėl Snieguolė jautėsi laiminga. Todėl atsuko veidą į 
saulę, užmerkė akis ir pati sau nusišypsojo. Traukė į save 
Vidurio Europos miesto kvapą. Išsiėmė iš kuprinės atvi- 
ruką su naktyje apšviestu Karolio tiltu. Nusprendė para- 
šyti kelias eilutes Elisai, tiesa, dabar ji vadinosi naujai — 
Jena, nes sykiu su savo mama po žiemos įvykių pasikeitė 
vardą. Narkotikų verslo žaidimas žiaurus, pavojai tokie 
dideli, kad taip buvo saugiau. Vis dėlto Snieguolė ją prisi- 
mindavo kaip Elisą. 

Jiedvi su mama dabar gyveno Oulu mieste, kur Elisa 
mokėsi kirpėjos amato. Retkarčiais ji parašydavo Snie- 
guolei, papasakodavo, kas nauja. Elisa rašė, kad galų gale 

aplankė tėtį kalėjime. Ir kad nebuvo taip blogai, kaip iš 
anksto manė. Jai buvo svarbu pamatyti tėtį ir su juo pa- 
sikalbėti. Iš laiškelių atrodė, kad Elisa nepaprastai rami ir 
šiek tiek brandesnė nei anksčiau. Po žiemos įvykių ji irgi 
suaugo, pasidarė atsakingesnė. Jau nebegalėjo būti pobū- 
vių princesė, tėtuko dukrelė, ir netikėtai paaiškėjo, kad 
dabartinis vaidmuo jai labiau tinka. Snieguolė džiaugėsi, 
kad, atsižvelgiant į aplinkybes, Elisai puikiai sekasi. 

Tiesą sakant, Elisa suteikė Snieguolei galimybę leistis į 
šią kelionę. Ji atsiuntė Snieguolei tūkstantį eurų iš tų tris- 
dešimties tūkstančių, kurie su maišeliu buvo numesti jos 
namų kieme. Tėvams Snieguolė pasakė, kad pinigų ke- 
lionei susitaupė pati. Ji išties turėjo santaupų, bet, gavusi 
Elisos dovaną, jų nelietė. Buvo smagu išleisti tuos krauju 
suteptus pinigus. Laikant juos slaptame komodos stalčiu- 
je graužė sąžinė. 

Staiga jai prieš akis radosi šešėlis. Įprastą miesto kvapą 
nustelbė kažkoks smilkalų dvelksmas, sumišęs su vos vos 
užuodžiamu kanapių muilo aromatu. Snieguolė atmerkė 
akis. Šalia stovėjo dvidešimtmetė mergina su balto lino 
kelnėm ir laisva to paties audinio palaidine ilgom ranko- 
vėm. Jos rudi plaukai buvo supinti į dvi kasas ir vainiku 
sukelti ant galvos. Pilkos akys žvelgė su abejone. Mergina 
čiupinėjo nedidelės, nunešiotos, konjako spalvos odinės 
rankinės dirželį. 

Snieguolė mažumėlę suirzo. 

Taip, ji buvo sutikusi merginą ir prieš porą dienų. 
Mergina nužiūrinėjo Snieguolę, veikiausiai manydama, 
kad toji nepastebi. Jos vis atsidurdavo tose pačiose turis- 
tų lankomose vietose, vaikštinėdavo po jas vienu metu. 
Mergina buvo maždaug pora metų už ją vyresnė, irgi vi- 
sur ėjo viena. Tikriausiai kokia hipė, išvažiavusi į kelionę 
neturi su kuo pasėdėti parke, išgerti šilto pigaus raudo- 
nojo vyno ir pasišnekėti apie stiprų ryšį su universumu. 

Nieko čia tokio, bet Snieguolė į Prahą atvažiavo tik to- 
dėl, kad norėjo pabūti viena. Jai nereikia naujų pažinčių. 

Kai mergina prabilo, Snieguolė jau buvo sugalvojusi, 
kaip greitai, mandagiai ir su deramu šaltumu ją atstumti. 
Šaltumas visada suveikia. 

Kai mergina tai pasakė, Snieguolei nugara nuėjo pa- 
gaugais ir oda pašiurpo, nors svilino karštis. 

— Jag tror att jag ūr din syster.* 


* Man atroda, aš tava sesuo (šved.). 


Aš - tavo kraujas. Aš - tavo kūnas. Tu - mano kraujas. 
Tu - mano kūnas. 

Mes - viena šeima. Mes — motinos ir tėvai, gimdyto- 
jai ir vaikai, seserys ir broliai, tetos ir dėdės, dėdžiai ir 
pusbroliai. Mūsų gyslomis teka vienas kraujas ir vienas 
tikėjimas, tvirtesnis už kalnus ir gilesnis už upes. Dievas 
sukūrė mus kaip vieną šeimą, kaip vieną bendruomenę. 

Paimkime vienas kitą už rankos. Seserys ir broliai, 
mūsų laikas greitai ateis. Jėzus kviečia mus ir mes nedve- 
jodami eisim pas Jį. Mes nebijome. Mes tvirtai tikime. 

Mūsų tikėjimas baltas kaip sniegas. Švarus ir skaistus. 
Jame nėra vietos abejonei. Mūsų tikėjimas kaip šviesa, 
nuo jos stiprumo apaks nusidėjėliai. Mūsų tikėjimo karš- 
tis sudegins juos. 

Mes - šeima, kuri visada laikosi išvien. Mes - Šventa 
Baltoji Šeima ir mūsų lūkesčiai greit bus pateisinti. 


Merginos žvilgsnis klaidžiojo kavinės staliukais, pavėsin- 
gais skėčiais, nepažįstamais turistų veidais. Grakštūs bal- 
ti pirštai greitai glostinėjo stiklinę su lediniu vandeniu, 
braukė dryžiais rasojantį stiklą. Ji tik vieną kartą gurkšte- 
lėjo vandens. Snieguolė spėjo išmaukti dvi dideles stikli- 
nes, kurias duoda prie kavos nemokamai. 

Jos galiausiai atsidūrė beprotiškai brangioje turistų ka- 
vinėje pilies vidiniame kieme, nes netoliese nebuvo kitos 
dėmesio vertos vietos. Snieguolės mintys trūkčiojo tuščia 
eiga. Ji nesugalvojo, kaip suformuluoti tas kelias dešimtis 
klausimų, kurie grumdėsi jos galvoje. 

— Jag mdste kanske forsėka forklara..* — tyliu, netvirtu 
balsu pasakė mergina. 


* Gal pabandysiu paaiškinti (šved.). 

Gerai, dėkui. 

Snieguolė tylėjo, nusprendusi leisti papasakoti jai 
pačiai. 

Neuždavinėk patariamųjų klausimų. 

— Jag har... kan jag prata engelska? Min svenska ūr 
lite... ddlig* 

Snieguolė tik linktelėjo galvą. Pastebėjo, kad mergi- 
na kalba su stipriu čekišku akcentu. Švedų kalba jai nėra 
gimtoji. Bet, matyt, ne šiaip sau užšnekino Snieguolę bū- 
tent švediškai. 

— My name is Lenka. I'm 20 years old **, - pasakė mer- 
gina. 

Snieguolė apžiūrinėjo jos pirštus, nervingai braukan- 
čius stiklinę su vandeniu. Ant dešinės rankos bevardžio 
buvo vos vos matomas įspaudas. Sakytum ji būtų ilgai ne- 
šiojusi, o paskui nusimovusi žiedą. 

Lenka sakė visą laiką gyvenusi Prahoje. Vaikystėje ir 
jaunystėje — su mama, paskui, kai Lenkai buvo penkioli- 
ka, mama mirė. Per nelaimingą atsitikimą. Naktį įpuolė 


į upę. 
pro turistų galvas bažnyčios pusėn ir kalbėjo toliau: 
— Paskui... manimi rūpinosi kiti. Dabar turiu naują 
šeimą. 
* Man reikia... gal galiu kalbėti angliškai? Švediškai aš... nelabai 


moku (šved.). 
** Vadinuosi Lenka. Man 20 metų (angl). 

— Tu ištekėjusi? — paklausė Snieguolė. 

Lenka smarkiai papurtė galvą. 

— Ne, ne, nieko panašaus. Atsirado žmonių, kurie 
mane priėmė. Ar tu tiki gerumu? 

Mergina paklausė taip netikėtai ir rimtai, kad prieš at- 
sakydama Snieguolė turėjo gurkštelėti kavos. 

— Būna gerų darbų. Ir gerų ketinimų. 

Lenka pažvelgė jai tiesiai į akis. Snieguolė jos žvilgsnio 
nesuprato. Susimąsčiusi ar pyksta? Snieguolė norėjo, kad 
Lenka pamažu eitų prie reikalo, bet neskubino jos. 

Lyg perskaičiusi Snieguolės mintis, Lenka tarė: 

— Kai buvau visai maža, mama nieko nepasakojo apie 
tėvą, nors klausimais ir zirzimu turbūt variau ją iš proto. 
Tu neturi tėvo, atsakydavo ji. Žinojau, kad meluoja. Visi 
turi tėvus. Kai sukako dešimt metų, mama pasisodino 
mane, norėdama pasikalbėti apie tėvą. Ji sakė, kad prieš 
vienuolika metų, vasarą, susipažino su turistu. Jis buvo iš 
Suomijos ir kalbėjo švediškai. Jis buvo vardu Peteris An- 
dersonas. 

Snieguolę vėl perėmė šaltis, nors karštas oras supstė 
jas kaip šildomas užklotas. Lenkos veide ji instinktyviai 
ėmė ieškoti tėvo bruožų. Ar tiesi, nedidelė nosis kuo nors 
panaši? O tamsūs antakiai? Smakro forma? Kartais prie- 
šais Lenkos veidą tarsi šmėsteldavo tėvo veidas, bet pas- 
kui pradingdavo. 

— Pasak mamos, užsimezgęs ryšys buvo trumpas ir 
aistringas. Vyras turėjo žmoną Suomijoje. Aš, aišku, 

buvau netyčiukė, bet supratusi, kad laukiasi, mama nu- 
sprendė mane pasilikti. Tam vyrui, vadinasi, mano tėvui, 
tuo metu nieko nesakė. Tik tada, kai buvau dvejų metų, 
mama nusiuntė mano nuotrauką tėvui. 

Lenka minutę patylėjo, godžiai gurkštelėjo vandens. 
Snieguolei atrodė, kad kėdė linguoja. Ji girdėjo Lenkos žo- 
džius, bet sunkiai suvokė jų prasmę. Tėvas turi dar vieną 
dukterį. Čia. Tai jos vyresnioji sesuo. 

— Tėvas norėjo susitikti su manim, bet mama neleido. 
Ne vienus metus mamai rašė laiškus, siuntinėjo atviru- 
kus, nuotraukas, dovanėles, pinigų. Mama jam nė karto 
neatsakė. Siuntiniai, aišku, ateidavo vis rečiau, nes mama 
neatsiliepė. Galiausiai nustojo ėję. Apie tėvą mama man 
papasakojo, bet apie jo siųstus laiškus nutylėjo. Radau 
juos pati, kai buvau dvylikos. Mama slėpė juos drabužių 
spintos stalčiuje, po paklodėmis. Spėjau peržiūrėti tik ke- 
lis laiškus ir dovanas, nes į kambarį įėjo mama ir pama- 
čiusi supyko. Sakė, kad paslapčia rausiuosi po jos daiktus. 
Išplėšė stalčių man iš rankų ir, išvertusi jį į židinį, paleido 
ugnim. Verkiau visą vakarą. 

Lenka kalbėjo abejingu, plonu balsu, tik drebančios 
rankos išdavė, kad tai pasakoti jai nelengva. Ji ilgai tylėjo, 
matyt, nežinodama, ką sakyti toliau. 

Greta erzeliojo italų mokinukų grupė. Berniukai šliur- 
pė kokakolą ir varžėsi tarpusavyje, kuris garsiau atsirūgs. 
Amerikiečių pora garsiai skundėsi, kaip sunku eurus 
versti į dolerius ir suprasti, kas iš tiesų pigu. Snieguolė 

fiksavo viską, bet garsai sklido tartum iš tolybių, iš kitos 
dimensijos. 

Lenkos pasakojimas buvo lyg dėlionės dalis, užpildanti 
spragą, kuri baltavo Snieguolės gyvenime, kiek siekė jos 
atmintis. Snieguolė visada žinojo, jautė ir numanė, kad 
šeimoje kažkas slepiama. Kažkoks svarbus dalykas, apie 
kurį jie nekalbėjo, bet sykiais jis užliedavo kambarius 
tokiu tirštumu, kad būdavo sunku kvėpuoti. Tėčio susi- 
kaustymas. Liūdnos, užverktos mamos akys. Pokalbiai, 
kurie nutrūkdavo, įėjus Snieguolei. 

Vis dėlto jai buvo sunku įsivaizduoti, kad tėtis galėjo 
padaryti ką nors panašaus. Peteris Andersonas buvo labai 
santūrus, visuomet elgėsi korektiškai ir gebėjo tramdyti 
nervus. Daug kas turi viešąjį aš ir šeiminį aš, vienas nuo 
kito jie skiriasi tuo, kad šeiminis aš išdrįsta artimiesiems 
parodyti liūdesį, nuovargį, susierzinimą, kita vertus — ir 
šilumą bei žaismingumą. Snieguolei visada atrodė, kad 
tėtis turi tiktai viešąjį aš. Nes jis visur elgėsi vienodai. 
Buvo Žmogus su kietu kiautu. 

Ar tėtis galėjo užmegzti aistringus santykius Praho- 
je? Ar jis išvis gebėjo tokius santykius užmegzti? Tėtis nė 
žodeliu neužsiminė kažkada lankęsis šiame mieste. Tai ją 
stebino. Atrodė, jis galėjo Snieguolei patarti, kokias vietas 
vertėtų aplankyti, ką būtinai reikėtų pamatyti. 

Lenka pasakojo apie tokį Peterį Andersoną, kurio 
Snieguolė nepažinojo. Bet kol kas jai šito nesakė. Labai 
galimas daiktas, kad tėvas turėjo daug Snieguolei nežino- 

mų bruožų. Ar mes gerai pažįstame kitą žmogų? Net ir 
patį artimiausią? 

— Kai mama mirė, maniau, kad daugiau nieko nesuži- 
nosiu apie tėvą. Juk žinojau tik jo vardą - Peteris Ander- 
sonas, ir kad gyvena Suomijoje, o kalba švediškai. Bet jo 
pavardė tokia dažna, kad visai nepajudėjau į priekį. Tada 
sutikau tave. 

— Bet kaip tu supratai? — negalėjo nepaklausti Snie- 
guolė. - Juk mes niekada nebuvom susitikusios. 

Pirmąkart Lenkos lūpų kamputį mažumėlę kilstelėjo 
šypsena. 

— Prieš mamai sudeginant tėvo laiškus ir kitus daly- 
kus, spėjau pamatyti tavo nuotrauką. Toje nuotraukoje 
tu buvai aštuonerių. Kitoje jos pusėje perskaičiau „Din 

lillasyster“. Nuotrauka įsirėžė man į atmintį ryškiai, su 
menkiausiom detalėm. Kai pamačiau tave, pažinau iš 
karto. Buvai labai panaši į matytą nuotraukoje. Vis dėl- 
to norėjau įsitikinti, todėl pasekiau porą kartų, stebėjau 
tave. Tikiuosi, nepyksti? 

Snieguolė papurtė galvą. Parodė kažką neigianti, bet 
gerai nesuvokė, ką. 

Suprato tik tai, kad nuo šiol viskas bus kitaip. 


* Tavo mažoji sesutė (šved.). 


Vienodas plaukų rudumas, veikiau su šalto pilkumo nei 
su šilto rausvumo atspalviu. Lenkos plaukai ilgi. Jei išsi- 
pintų kasų vainiką, tikriausiai siektų strėnas. Snieguo- 
lė plaukus apsikirpusi berniukiškai, kaip Kerė Maligan. 
Vis dėlto plaukų spalva ničnieko nesako. Šitokio rudumo 
plaukai turbūt būdingiausias Vidurio Europos moterų 
bruožas. 

Akys pilkos. Lenkos truputį tamsesnės negu Snieguo- 
lės. Viršutinės lūpos išlinkis atrodo toks pat, jei įsižiū- 
ri atidžiau. Vis dėlto veido proporcijos skiriasi. Lenkos 
kakta tikrai aukštesnė, Snieguolės nosis trumpesnė ir 
mažesnė. 

Jiedvi maždaug vienodo ūgio. Lenka gal centimetrų 
aukštesnė. Kavinės moterų tualete jos kartu stovėjo prie- 
šais veidrodį ir apžiūrinėjo veidus. Lenka buvo apkabinu- 

si Snieguolę per pečius. Ši jautėsi nejaukiai. Nemėgo sve- 
timų prisilietimų. Savo erdvę ji saugojo net bendraudama 
su pažįstamais ir mažai ką prisileisdavo arčiau. Lenkos 
ranka glėbė stipriai, spaudė. Jos veido oda tokia pat balta, 
kaip rankų. Snieguolė buvo šiek tiek įdegusi. 

Iš pažiūros jos galėjo būti seserys. Bet galėjo ir nebūti. 
Nė vienas bruožas prikišamai nerodė genetinės giminys- 
tės. Nė viena iš jų nebuvo itin panaši į Snieguolės tėtį. 

Snieguolė pasilenkė prie kriauklės, nusiprausė veidą 
ir sprandą šaltu vandeniu. Vanduo ją sužvalino, mintys 
pasruvo greičiau. Be to, pasilenkdama nusikratė Lenkos 
rankos. 

— Ką pasakysi? — paklausė Lenka. 

Ji žvelgė į Snieguolę su lūkesčiu ir užsidegimu. Kaip 
mažas, pakasyti prašantis šunytis. Snieguolei nesinorė- 
jo nieko sakyti. Per daug informacijos vienai dienai. Per 
daug naujienų. Per daug atskleistų paslapčių. Ji neturėjo 
kada svarstyti, kas bus toliau. Nei ką darys. 

Nepakenčiama nežinoti, ką reikės daryti toliau. 

— Šiandien sužinojau... iš karto per daug, - galų gale 
ištarė ji, šluostydamasi sprandą popieriniu rankšluosčiu. 
Viena vandens srovelė spėjo prasiveržt pro marškinių apy- 
kaklę ir dabar virveno nugarkauliu kaip bloga nuojauta. 

— Suprantu. Aš tam įsisąmoninti turėjau daug metų. 
Tu tai išgirdai ką tik. 

— Taip. Tėtis niekada nesakė... Aš nežinojau, kad tu esi. 
Tėtis... 

Dabar Lenka uždėjo delną Snieguolei ant rankos. Abe- 
jonės priežastimi ji tikriausiai laikė užplūdusius jausmus. Ir 
jausmai užplūdo, bet Snieguolė dar kol kas nenorėjo daug 
pasakoti apie save. Ji pirmiau turėtų išsiaiškinti tiesą. 

Lenka ir jos istorija atrodė kažkuo įtartina ir erzino. 
Sutapimai atrodė pernelyg aiškūs, kad būtų tikri. Ir vis 
dėlto detalės sutapo... Mintys šokčiojo kaip pašėlusios, 
Snieguolė negalėjo surikiuoti jų tvarkinga seka. 

— Ar galiu tavęs kai ko paprašyti? Kol kas nesakyk šito 
savo tėčiui. Mūsų tėčiui. Nenoriu, kad jis apie mane su- 
žinotų per kitą žmogų. Noriu pati jam pasakyti, kai ateis 
laikas, — tarė Lenka. 

Snieguolė linktelėjo galvą. Tokį prašymą patenkinti 
lengva. Atvirai sakant, jai net į galvą nešovė pirmučiausia 
skambinti tėčiui ir klausti, ar jis tikrai turi dukrą Praho- 
je. Jų šeimoje šitaip niekas nesielgė. Jie paprastai eidavo 
ratais ir lankais, viską aiškindamiesi aplinkiniais keliais. 
Paslaptingoji šeima. Primena intriguojančios knygos jau- 
nimui pavadinimą, bet iš tiesų tai lyg didžiulis akmens 
luitas, kuris spaudė jiems visiems pečius ir trukdė pa- 
žvelgti tiesiai vienas kitam į akis. 

— Iš kur išmokai švediškai? — paklausė Snieguolė, per- 
eidama į gimtąją kalbą. 

Lenka droviai nusišypsojo ir atsakė — taip pat šve- 
diškai: 

— Tikriausiai nuskambės kvailai, bet sužinojusi, kad 
tėvas kalbėjo švediškai, pradėjau tos kalbos mokytis 

pati, iš interneto ir knygų. Žiūrėdavau Youtube vaikiškų 
laidų klipus švediškai ir mėgavausi tos kalbos žodžiais. 
Atrodė keistai pažįstami. Smultron. Fdnig. Lūngtan. 
Pannkaka* Gal vis dėlto su genais perimame dalelę 
tėvų kalbos. 

Snieguolei nesinorėjo atkirsti, kad toks įsitikinimas 
veikiau primena „Naujojo amžiaus“ paistalus, neturin- 
čius nieko bendra su genetika ar žmogaus raidos psicho- 
logija. Tegul tiki, kuo nori. 

Į tualetą užėjusi vokietė turistė keistai pasižiūrėjo į jas. 
Lauke pasigirdo Šv. Vito bažnyčios varpų skambesys. Jis 
skelbė, kad stojo antra valanda dienos. Lenka sustingo 
vietoje. 

— Ar jau dvi? - paklausė ji. 

Snieguolė linktelėjo. Lenkos akys ėmė klydinėti, pirš- 
tai griebėsi trūkčioti rankinės dirželį. Mergina buvo pa- 
naši į medžiojamą žvėriuką. Prieš akimirką nuo jos skli- 
dusi šiluma, net šioks toks laisvumas dingo akimirksniu. 

— Man reikia eiti, —- pasakė ji. —- Pasimatysime rytoj. 
Dvyliktą. 

— Čia? 

Lenka apsižvalgė. 

— Ne. Ne čia. Čia negerai. Ar žinai Vyšehrado pilį? Iki 
jos galima nuvažiuoti metro. Pasimatysime tenai. 


* Žemuogė. Kvailė. Nuobodi. Blynas. (Šved.) 

Snieguolė nespėjo nieko atsakyti, nespėjo pasiūlyti 
susitikti kur nors arčiau, nei paklausti, kur Lenka taip 
skuba. Ši jau buvo išlėkusi iš tualeto, o Snieguolė, liku- 
si viena, stebeilijo į save veidrodyje su kaktoj įsirėžusia 
raukšle. 


Moters pirštai barbeno į stalą. Stalas buvo ąžuolinis, vos 
prieš mėnesį nušlifuotas ir nulakuotas, neliko nė men- 
kiausio įbrėžimo. Jos akys slinko kambario sienom. Štai 
jie. Diplomai, garbės raštai, iškarpos iš laikraščių — di- 
džiausi jos karjeros pasiekimai ir reikšmingiausių akimir- 
kų spalvingas rinkinys, — kiekvienas tokio pavydėtų. Jai 
šito negana. Nieko negana, taip ir turi būti. Šiame versle 
turi amžinai jausti alkį. Turi be paliovos norėti didesnio, 
geresnio, baugesnio, triukšmingesnio, jausmingesnio, 
tūžmingesnio, mylimesnio. Turi trokšti nauja. Neatsilikti 
nuo laiko ar veikiau jį aplenkti, smogti tuo metu, kai nie- 
kas nesitiki. 

Apie tai turėjo kalbėti. Visi. Čia. Dabar. Rytoj. 

Moters ranka čiupo telefoną, atidarė, išėmė SIM kor- 
telę, pakeitė ją kita. 

Vėl įjungė telefoną. Niekas nežinos ją skambinus nu- 
meriu, kurį surinko. 

Vyriškas balsas atsiliepė greitai. 

— Arjis jau paruoštas? — pasiteiravo vyras. 

— Dar ne. 

— Neužmiršai, kad jam nevalia sužinoti per daug? 

— Aišku, neužmiršau. Ne pirmą dieną tai darau, per- 
pratau modelį. Jis turi žinoti kuo mažiau. Tada jo reakci- 
ja bus tikra. Nes mums reikia to, kas tikra. Reikia tikrų 
jausmų. 

— Tikiuosi, supranti ir tai, į kokį baisų pavojų jis pa- 
klius? Gali susižeisti, gali žūti. 

— Reikia rizikuoti. Juk kankinio mirtis —- ne visai pras- 
tas scenarijus. Prisimenu vieną istoriją, kurią visi ilgai 
prisiminė kaip tik dėl kankiniškos mirties. 

Juokas. 

— Nepasakok man tokių dalykų. Aš galiu įsižeisti. 

— Pasikliauju tavo juodu humoru. 

— Aš neturiu nieko juoda - tik humorą. Vadinasi, vis- 
kas vyksta pagal planą? 

— Taip. 

— Gerai. Jau turiu baigti. Dievo palaimos. 

Moteris šyptelėjo sau išjungdama telefoną. Dievo pa- 
laimos jai dabar nereikia. Bet daug kam jos tikriausiai 
reikės. 


Žmonės trokšta legendų apie didvyrius. Jie nori matyti, 
girdėti, skaityti, kaip gėris įveikia blogį, Dovydas - Galijo- 
tą, Jėzus - Šėtoną, mažieji hobitai - galingąjį Sauroną. Jie 
nori patirti, kaip didvyris įveikia neįveikiamąjį, sumuša 
nesumušamąjį, sunaikina nemirtingąjį. Jie trokšta legen- 
dy, kuriose bebaimis ir teisingas didvyris tai, kas neįma- 
noma, paverčia įmanoma. 

Didvyris turi būti simpatingas ir toks, su kuriuo gali- 
ma susitapatinti. Jis turi būti artimas liaudžiai ir mažu- 
mėlę pakilęs virš jos. Jis negali būti nenugalimas. Jis turi 
kovoti, varžytis, patirti skausmą ir sunkumus. Turi būti 
bemaž pribaigtas, idant dar stipresnis pakiltų į paskutinį 
mūšį. Be to, didvyris turi būti sužeidžiamas. Turėti tokių 
silpnų vietų, į kurias galėtų smogti priešas. 

Lygiai toks pat svarbus, netgi svarbesnis nei didvyris, 
legendoje jo priešas. Blogis. Galinga, nesuvokiama, žiauri, 
šiurpi piktybė, kuri traukia žmones tarsi magnetas. Žmo- 
nės norėtų išsiginti blogio, bet jis žavi. Žmonės traukia 
savin blogį, kol jiems pasidaro negera. Jie trokšta, kad kas 
nors sunaikintų blogį. Jie trokšta turėti didvyrį. 

Vis dėlto legenda apie didvyrį nebus paveiki be pašali- 
nių aukų. Kas nors turi žūti, idant išgelbėtieji labiau pa- 
justų savo vertę. 

Tik per mirtį sukuriama tikra legenda apie didvyrį. 


BIRŽELIO 17-OJI, 
PENKTADIENIO RYTAS 


Lubose tamsavo skylė. Ji stebeilijo į Snieguolę kaip juoda, 
ničnieko nereginti akis. Snieguolė žiūrėjo į skylę. Buvo vi- 
sai išsibudinusi. 

Pro plonas užuolaidas į svečių namų kambarį skver- 
bėsi gelsva gatvės žibintų šviesa. Parke palei viešbutį lojo 
šuo. Buvo antra valanda nakties. Atrodė, kad dienos kai- 
tra neatlėgo net naktį, nes Snieguolės paklodė nuo pra- 
kaito buvo šlaput šlaputėlė. Ji atsikėlė ir atidarė langą. 
Plėšė iš visų jėgų, kol išbrinkę lango rėmai su trenksmu 
pasidavė ir atsidarė. Į kambarį kartu su karštu drėgnu oru 
pasruvo tolydus transporto ūžesys, automobilių stabdžių 
žviegimas ir signalų pypsėjimas. Vienas didindamas grei- 
tį spiegiančiais ratais nulėkė tolyn. Iš baro grįžtanti sma- 
gi kompanija užplėšė dainą. Kiek buvo galima suprasti iš 
nedarnių balsų, dainavo prancūziškai. 

Snieguolė atsirėmė į palangę. Iš lauko veržėsi tokia pat 
šiluma, kokia tvyrojo kambary, bet švelnus vėjelio dvelks- 
mas džiovino prakaitą. Magėjo nusiprausti po dušu, bet 
pagalvojo, kad neverta, nes iš ryto vėl reikės lįsti po dušu, 
be to, nesinorėjo prižadinti sumigusių svečių namų gy- 
ventojų. Valandėlę svarstė, kad būtų gerai ką nors su- 
kimšti, bet greitai atmetė tą mintį. Turėjo tiktai vakar 
nusipirktų sausainių — skirtingų pavidalų, pažiūrėti gar- 
džių, bet iš tikrųjų vienodų tešlainių su kiek kitoniškais 
pagardais. Vieni buvo sūrūs, kiti - saldūs. Ir nuo vienų, ir 
nuo kitų gomurys apsitraukdavo riebia plėvele. 

Snieguolę išbudino karštis arba košmaras. O gal ir vie- 
na, ir kita. Gal košmarą pakurstė drėgnos paklodės, prili- 
pusios prie kūno. Sapnas buvo pažįstamas, bet nesapnuo- 
tas daugelį metų. Kai pradėjo eiti į mokyklą, jį išstūmė 
sapnai, susiję su patyčiom. Košmarai, kurie tęsdavosi ir 
dieną, kartodavosi be paliovos, todėl tikrovė ir sapnai su- 
siliejo, susisluoksniavo ir ji ne visada atskirdavo, kas tikra, 
kas susapnuota. 

Vis dėlto šitas košmaras buvo ankstesnis. Iš tų metų, 
kai ji dar nebijojo. 

Sapne Snieguolė stovėjo priešais didelį veidrodį. Buvo 
maža, maždaug dvejų metukų. Iš pradžių matė veidrody- 
je tik save ir tamsų kambarį. Ji pakėlė ranką ir atvaizdas 
veidrodyje padarė tą patį. Ji nusišypsojo ir atvaizdas iš- 
sišiepė. Veidrodis viską kartojo. Paskui pamatė, kaip jai 
už nugaros kambario tamsumoje pasirodo kita mergaitė. 

Truputį vyresnė už Snieguolę, bet šiaip jau labai panaši. 
Jos netgi vilkėjo vienodas baltas sukneles. 

Mergaitė uždėjo delnus Snieguolei ant pečių. Jos ran- 
kos buvo šiltos, patikimos. Tada mergaitė pasilenkė ir su- 
šnibždėjo jai į ausį: 

— Du dr min syster alltid och alltid och alltid? 

Snieguolė atsisuko į mergaitę. Kodėl, velniai griebtų, 
košmare ji kaskart atsisuka, nors žino, kad tai neišeis į 
gera? Iki tol jai buvo malonu ir šilta. Tuo metu pasidarė 
šalta. Mergaitės Snieguolei už nugaros nebebuvo. Tam- 
siame kambaryje ji stovėjo visai viena. Atsisukusi vėl pa- 
sižiūrėjo į veidrodį. Ten mergaitė tebestovėjo. Ji paglostė 
Snieguolei galvą ir ši pajuto švelnų prisilietimą. Norėjo 
atstumti ranką, bet pamėginus ranka nėrė į tuštumą. 

— VilI du inte leka med mig?** - liūdnai paklausė mer- 
gaitė iš veidrodžio. 

Snieguolė stipriai papurtė galvą. Ji tenorėjo, kad mer- 
gaitė dingtų. Mergaitė buvo netikra ir Snieguolei pasida- 
rė baisu. 

— Jag blir sd ledsen***, — tarė mergaitė. 

Tada ji pravirko. Snieguolė nenorėjo šito matyti. Jai 
norėjosi stipriai užmerkti akis. Bet nematyti negalėjo. 
Nors ji suvokė. Suvokė nenorinti matyti mergaitės ašarų. 


* Tuvisada buvai, esi ir būsi mano sesuo (šved.). 
** Ar nenorėtum su manim pažaisti? (Sved.) 
*+* Man taip liūdna (šved.). 


33 


Jos ašaros buvo raudonos. Dideli kraujo lašai sruvo 
mergaitės skruostais, nuo smakro lašėjo ant baltos su- 
knelės, margino ją raudonai. Galų gale atplėšusi nuo jos 
akis, Snieguolė nudelbė žvilgsnį ir pamatė, kad pačios su- 
knelė taip pat jau ne balta. Ji nutaškyta raudonu krauju. 

Tada Snieguolė pabudo. Ji visada pabusdavo tuo pačiu 
metu. 

Snieguolė nenumanė to košmaro priežasties. Gal ma- 
didesnių vaikų darželyje ar kieme papasakojo jai istoriją 
apie vaiduoklius? 

Buvo aišku, kodėl košmaras sugrįžo būtent dabar. Kad 
tai suprastum, nereikia būti miego terapeutu. Snieguolės 
ir Lenkos atspindys veidrodyje. Lenkos tikinimas, kad 
jos vieno tėvo. Kad jos — seserys. Sutapimai rėkte rėkė, 
reikėjo užsikimšti ausis, kad jų negirdėtum. Snieguolę 
šiurpino ne tai, kad košmaras vėl atsikūrė po daugelio 
metų. Ji šiurpo pagalvojusi, kad sapnas galbūt nebuvo 
tiktai sapnas. 

Vis dėlto tai nesąmonė. Jeigu Lenka sakė tiesą, o šito 
Snieguolė bent kol kas negalėjo įsisąmoninti, - jos anks- 
čiau nebuvo susitikusios. Vadinasi, iki mokyklos metų 
Snieguolei atmintyje paprasčiausiai negalėjo susikurti 
jos, stovinčios prieš veidrodį su seserim, vaizdas. 

Pranašingais sapnais Snieguolė netikėjo. Laikė juos 
niekalais ir paistalais. 

Vadinasi, tai turėtų būti atsitiktinumas. O gal ji išgir- 
do vieną kitą žodį per kokį mamos ir tėčio kivirčą, šiaip 
jau apdairiai slepiamą ir jų pagrindu sukūrė trapų vaiz- 
dinį, kuris vaiko galvelėje nusidažė kitokiom spalvom, 
išsikreipė ir virto košmaru. Toks paaiškinimas jai atrodė 
įtikimesnis. 

Snieguolė traukė į save nakties orą lėtai ir giliai. Koš- 
maro gniaužtai atsileido. Naktinė Praha dvelkė viltimis ir 
netesėtais pažadais. Miestas dvelkė istorija, gatvės dulkė- 
mis, sūrumu ir saldumu sykiu. 

Snieguolė nusprendė palikti langą atdarą ir pamėginti 
užmigti, negirdėdama naktinio erzelio ir transporto gar- 
sų. Ji žengė nuo lango lovos link, bet staiga pasigirdo toks 
baisus beldimas, kad ji pamanė senas duris išvirsiant iš 
staktos. 

Snieguolė nutraukė nuo lovos paklodę, susisupo ja, 
prisidengdama nuogumą. Kaip gynybinį ginklą čiupo ar- 
čiausiai gulėjusį daiktą. Tai buvo pustuštis vandens bu- 
telis. Šitaip apsiginklavusi galėjo stoti į kovą. Įsitempusi 
visu kūnu ji stebeilijo į duris. Jeigu įsibrovėlis jas atidarys, 
spirs durimis į veidą. Į vidų atsiveriančios durys - jos są- 
jungininkės. Netikėtumas - juo labiau. 

Snieguolė laukė tylutėliai. Šitai ji mokėjo. Buvo tikra 
meistrė. 

Kumštis, besiveržiantis vidun, vėl pabeldė, šį kartą — 
dar smarkiau. 


35 


Snieguolė pagalvojo, kad vandens butelis taip pat pa- 
veikus, smogus į reikiamą vietą. Iš pradžių - durimis, 
paskui — buteliu. Šitoks buvo iki galo nušlifuotas jos 
planas. 

Kaip tik tą akimirką už durų pasigirdo girtas jaunų 
vyrų Žvengimas ir nemokšiškas mėginimas užtraukti 
dainą. 

— We like to party, party! We like to party! Come on, 
man! There's no time to sleep" 

Snieguolės pečiai atsipalaidavo. Ranka su buteliu nusi- 
leido. Ji suprato pirmiau nei vienas iš gaujos: 

— Oh shit! We got the wrong door. It's not 206 but 208+* 

Snieguolė nuslinko į lovą, kai linksmuoliai rėksmingai 
plyšodami ėmė bildinti gretimo kambario duris. Staiga 
gatvės ir koridoriaus lalesio kakofonija užmerkė jai akis ir 
Snieguolę pasičiupo gilus, gražus sapnas. 


Vyras nemiegojo. Jis dažnai nemiegodavo paryčiais, kai 
visi namo gyventojai dar pūsdavo į akį. Piemuo sergi savo 
bandą. Juk šitaip jie mintija ir taip mintydami neklysta. 
Tai jo banda, kurią jis užaugino ir gano jau seniai, daugiau 
kaip dvidešimt metų. Jis buvo kantrus ir nuolaidus. Vyras 
ne kartą sau sakė: turėk kantrybės ir sulauksi atlygio. 


* Mes mėgstam vakarėlius! Mums patinka linksmintis! Nagi, vy- 
ruti! Nėra laiko miegoti! (Angl.) 
** Pogalais! Apsirikom, ne tos durys. Čia 208-as, o ne 206-as (angl.). 


36 


Jis ėjo iš vieno kambario į kitą minkštais, begarsiais 
žingsniais. Kambariai šiek tiek dvokė dulkėm, pelėsiais, 
kupini miegančiųjų alsavimo ir sapnų. Jis žiūrėjo į ramius 
miegančiųjų veidus. Vienas buvo kiek pražiojęs burną, ki- 
tas tvirtai glėbė pagalvę lyg seniausiai išsiilgtą mylimąją. 
Jie tokie maži ir silpni — net ir suaugę vyrai. Kaip druge- 
liai čia pat, po ranka. Jis gali sumaigyti juos pirštais, per- 
smeigti adatom ir susidėlioti kolekciją, nugnaibyti spar- 
nelius, aprūkyti ar neleist įkvėpti deguonies. 

Savo rankose laiko jų gyvenimus. 


BIRŽELIO 17-0JI, 
PENKTADIENIS 


Jiržis Hašekas išspaudė į stiklinę dviejų apelsinų sultis ir 
maktelėjo vienu gurkšniu. Burną apėmė saldus gaivumas 
ir jis kone jautė, kaip kraujotakos įtraukti vitaminai duo- 
da akstiną veikti. Jis žvelgė pro langą į rytinio bruzdesio 
pažadintą miestą ir iš šilumos jautė, kad ši diena taip pat 
svilins karščiu. Dangų traukė geibus, miglinas aukštas 
debesis, bet saulės kaitrą jis malšino taip pat, kaip nuo- 
metas šiltą nuotakos žvilgsnį į savo jaunikį. 

Jiržis šypsojo sau svarstydamas, kaip jis atrodo žvel- 
giant iš šalies. Vaikinas tamsiomis, tiesaus kirpimo kelnė- 
mis ir baltais marškiniais, pažiūrėti gana dailus, juodais, 
klasikiniu stilium apkirptais plaukais. Savo mansardinia- 
me bute jis geria ką tik išspaustas apelsinų sultis. Kaip 
reklamoje. Sėkmės ir gyvybingumo įsikūnijimas. 

Net juokas suėmė. Jam tik dvidešimt penkeri. Turi 
darbą, apie kurį svajojo. Visi ženklai rodo, kad jis kopia 
aukštyn pašėlusiu greičiu. Televizijoje rengia tiriamosios 
žurnalistikos laidas ir, galimas daiktas, taps žiniasklaidos 
žvaigžde. Galėtų sukurti savo laidą dar nesukakęs nė tris- 
dešimties. Nėra užmezgęs pastovių santykių, bet ne dėl 
to, kad niekas nesisiūlė, o kad pats negali išsirinkti. Kol 
kas dar nenori rimtai įsipareigoti. Nori paflirtuoti, paieš- 
koti nuotykių, pasimėgauti pasiūla ir įvairove. Po kelerių 
metų jis apsiramins, surimtės ir ves, kai ras ganėtinai įdo- 
mią ir patrauklią moterį. 

Jiržis Hašekas gyveno visai taip pat, kaip svajojo ir my- 
lėjo kiekvieną akimirką — įžūliai ir begėdiškai. Jis nebu- 
vo tikras, kad yra vertas turimų pareigų ir gyvenimo, bet 
nieko neketino dėl to atsiprašinėti. 

Būdamas jauniausias iš penkių vaikų šeimoje Jiržis 
mokėjo apsiginti puolamas ir čiupdavo saldainį, jei kas 
nors duodavo. Jau mokykloje suprato, kad klasėje nėra 
gabiausias, bet smalsesnis nei kiti ir geba surasti kaip tik 
tokią informaciją, kuri padeda judėti į priekį. Sykiais ta 
informacija būdavo naudinga jam, bet žalinga kitiems. 
Perpratęs istorijos dėstytojo ir matematikos mokytojos 
pavaduotojos santykius, kurių požymių buvo pastebėjęs 
ir anksčiau, o galutinai įsitikino, atidaręs kopijavimo ka- 
bineto duris, - porelės atžvilgiu netinkamu, o sau visai 
palankiu metu, - Jiržis nesvarstė nė akimirkos. Pareika- 

lavo aukštesnių tiek istorijos, tiek matematikos pažymių 
ir, aišku, gavo. 

Reikiama informacija atveria duris, kurios šiaip jau 
būna užrakintos. Jiržis labai greitai suprato turįs uoslę, 
kurią galima pavadinti ir naujienų ar net sensacijų uosle. 
Ir stojo mokytis žurnalistikos. 

Jiržis mąstė apie straipsnį, kurį kaip tik dabar rašė. 
Stuburu nuslinko jaudinantis kutulys. Jis suvokė, kad 
straipsnis bus tikra bomba. Štai tada jis prasilauš. Tuo- 
met žmonės įsimins jo vardą ir veidą. 

Tai visai kas kita nei kiek išsivadėję, iš pareigos su- 
kurpti straipsneliai apie protesto maršus prieš vyriausy- 
bę, euro krizės poveikį paprastų žmonių gyvenimui, vers- 
lininkų keliamas maisto produktų kainas, istorinių pa- 
statų restauravimo klaidas ir taip toliau. Jiržis visuomet 
rašė tokius straipsnius, kokių buvo paprašytas. Jis sten- 
gėsi būti rūpestingas, išradingas ir pažvelgti į problemą 
kokiu nors nauju žvilgsniu, kaip dar niekas nesusiprato 
pažvelgti. Bet į jokį kitą darbą jis nebuvo taip nuoširdžiai 
ir karštai įsitraukęs, kaip į šitą. 

Tai buvo stipru. Jaudinama ir žmogiška. Baisu ir de- 
maskuojama. 

Jiržis neveidmainiavo. Jis pripažino, kad į priekį jį gena 
žinių troškimas, bet ne mažiau ir noras padaryti įspūdį 
bei tapti didvyriu. Jis nebuvo vienas iš tų užkulisiuose 
triūsiančių darbštuolių, kuriems ganėjo, kad tiesa iškil- 
tų aikštėn. Jiržis troško būti matomas. Jis troško garbės. 

Žmonės turi prisiminti jo vardą ir veidą, ne tik atskleistą 
informaciją. Jiržiui atrodė, kad tiesa ir garbė viena kitai 
netrukdo. Tai dvi monetos pusės. Tiesos sakymas augina 
garbę. Garbės siekis kursto motyvaciją dirbti ir skleisti 
tiesą. 

Jiržis pirmą kartą gyvenime rengė tikrai prasmingą 
straipsnį, turintį patraukti daugybės skaitytojų dėme- 
sį. Jis kelis mėnesius praleido tyrinėdamas bažnytines 
metrikacijos knygas ir registrų išrašus. Po kelis sykius 
perskaitė policijos ataskaitas, ieškodamas jose detalių ir 
klaidų. Rengė interviu su žmonėmis, kurie taip bijojo, kad 
nesutiko rodyti veido. Jiržis suvokė, kad jo rankose me- 
džiaga su labai galingu užtaisu ir kaip tik todėl pavojinga 
ir vertinga. 

Dieviška, pasakytų kas nors. Šėtoniška, pasakytų jis. 

Dabar atėjo laikas Jiržiui brautis dar arčiau tamsybių 
esmės ir žengti konkrečius žingsnius. Jis turi rasti žmo- 
gų, sutiksiantį kalbėti prieš kamerą, kad ir tamsoje, kaip 
anonimas pakeistu balsu. Be to, turi pats viską pamatyti 
savo akimis. 

Karštis buvo grėsmingas, slogus. Oras pranašavo 
griaustinį, netgi audrą, bet danguje jų nebuvo matyti nė 
ženklo. 

Jiržis mažumėlę parąžė rankas, apsivilko švarką, už- 
simetė ant peties naujumu kvepiančią, elegantišką juodą 
kuprinę, į kurią tilpo plonytėlaitis nešiojamasis kompiute- 
ris ir paprasti užrašų reikmenys. Žinojo, kad kartais nedi- 

delis bloknotas ir pieštukas per interviu skatina reikiamą 
patikimumą ir pasitikėjimą. O nešiojamojo kompiuterio 
barškėjimas kalbinamą žmogų dar labiau atitolina nuo 
žurnalisto. Interviu turi atrodyti natūraliai. Žurnalistui 
nevalia nei pirštis, nei rodyti entuziazmą. Reikia sugebė- 
ti ramiai išklausyti. Užduoti protingus klausimus, rodyti 
susidomėjimą, bet neįkyrėti. 

Norint parengti gerą interviu galima taikyti moters 
suviliojimo taisykles. 

Jiržis pagavo save niūniuojant. Jis kniurzė erzinamai 
užkrečiamą Karli Rei Džepsen dainelę: 

Hey, I just met you. And this is crazy. But heres my 
number. So call me, maybe?* 

Baigęs darbą galėtų nueiti pasėdėti į kokį restoraną po 
atviru dangumi. Gurkti šaltą kaip ledas alų, pašaudyti 
akimis į jukias turistes, išmėginti su jomis teisingo inter- 
viu techniką. Jiržis pasižadėjo taip ir padaryti, jei šian- 
dien neblogai pasistūmės su savo didžiuoju straipsniu. 


* Ei, aš ką tik sutikau tave. Ir tai beprotiška. Štai mano numeris. Gal 
man paskambinsi? (Angl.) 


Taisyklės turi įtakos saugumui. Taisyklės sukuria namus. 
Taisyklės lemia šeimos kasdienybę. Jeigu nesilaikytume 
taisyklių, pavirstume savo norų blaškomom sparnuotom 
būtybėm, kurias traukia tamsa ir chaosas. 

Todėl mums reikia taisyklių. Taisyklės - tai mūsų an- 
gelai sargai. 

Svarbiausioji taisyklė: šeima yra šventa. Šeimos reika- 
lai yra šventi. Į šeimos reikalus pašaliniams kištis nevalia! 
Todėl nevalia apie juos niekam pasakoti. Todėl nevalia 
apie juos kalbėti. Kam nors paklausus apie šeimos reika- 
lus, privalu tylėti. 

Visi žinome: tas, kuris nusižengs mūsų svarbiausiai tai- 
syklei ir mūsų šventajai šeimai, neliks nenubaustas. Mes 
nutildome kiekvieną, kuris per daug kalba. Mes užgniau- 
žiame žodžius to, kuris gali sutepti šventąjį baltumą. 

Vienam prabilus, mums visiems iškyla pavojus. 

Vieno nario valia negali nustelbti visos šeimos valios. 


Snieguolė manė, kad prie to vaizdo pripras ir vėliau pa- 
žvelgus jai neužims kvapo, bet klydo. Iš viršaus žiūrint 
Praha atrodė stebuklingai. Aišku, viskas gražiau atrodo 
žiūrint iš viršaus, kai gali žvilgsniu aprėpti kraštovaizdį 
ligi pat horizonto. Snieguolė svajojo kada nors gyven- 
ti tokiame bute, pro kurio langus matyti miestas. Koks 
tai bus miestas, dar nebuvo sugalvojusi. Šiomis dienomis 
Prahoje ji vis stipriau jautė, kad jis nebūtinai turėtų būti 
Suomijoje. Vidurio Europa tikrai patrauklesnė. Gatvės 
čia alsuoja istorija. Žmonių žingsnių ritmas laisvesnis, jų 
daugybėje lengviau ištirpti ir pradingti. 

Vyšehrado pilį Snieguolė laikė viena gražiausių Prahos 
vietų. Ji jau visai neirzo dėl to, kad Lenka pasiūlė ten susi- 


tikti. Toji kalva sutraukia ne mažesnes turistų minias nei 

miesto centras ar Prahos pilis. Transporto triukšmas jos 
nepasiekia. Čia ramu, šilta, žalia. 

Atsisėdusi ant medinio, saulėj įšilusio suolo, Snieguolė 
traukė orą visais plaučiais ir juslėm. Užmerkė akis. Dėl 
jos laikas galėjo sustoti akimirką, padaryti pertraukėlę. 
Kad ji galėtų būti tiktai čia, vasaros vidury, tą akimirką 
nesiilgėdama jokio krašto, nė žmogaus, jei neduos min- 
tims valios. Valandos plauktų prošal nejučia, rytas per- 
eitų į popietę, popietė - į vakarą. Snieguolė nusnūstų va- 
landėlę, o vėl pabudusi galėtų žvelgti į kraštovaizdį, kurio 

Snieguolė pajuto Lenką, šiai dar neištarus nė žodžio, 
nepasigirdus jos žingsniams smėlėtame take. Ji užuodė tą 
patį kvapų mišinį, kaip aną dieną, tik dabar persmelktą 
kažkokio aitrumo. Prakaito? Ir prakaito, bet tokią karštą 
dieną prakaitas teka gausiau ir vandeningiau, jo kvapas 
ne toks stiprus. Tai buvo kažkas kita. 

Nuo Lenkos trenkė baime. 

Ji atsisėdo prie Snieguolės. Ši neatmerkė akių ir Lenka 
minutėlę tylėjo. Snieguolė mėgino perprasti savo jaus- 
mus. Ar ji jaučiasi taip, lyg sėdėtų šalia sesers? Ar ši mer- 
gina jai pažįstama kokiu nors gilesniu lygmeniu? Ar sėdė- 
ti šalia tylomis lengva ir paprasta? 

Ne. 

Lenka atrodė baugšti, nervinga. Ir Snieguolė buvo įsi- 
tempusi. Vis dėlto ji suvokė, kad tai ničnieko nesako. Jos 
susitiko tiktai antrą kartą. Snieguolė tikrai nemanė, kad 

genetinė seserystė kaip nors jaučiama. Iš tiesų jos viena 
kitos dar visai nepažįsta. 

Gyvenime ji buvo sutikusi tik vieną žmogų, kuris pa- 
žįstamas ir artimas pasirodė taip greit, kad iki šiol neat- 
sistebi. 

— Nebuvau tikra, kad ateisi, - pradėjo Lenka. 

Snieguolė atmerkė akis. Porą sekundžių saulė švietė 
pernelyg skaisčiai. 

— Aišku, atėjau, — atsakė ji. 

Šiaip jau Snieguolė stengėsi į svetimus reikalus nesi- 
kišti. Vis dėlto tai buvo jos reikalas. Užvis labiausiai jos. 

— Manau, turėčiau tau papasakoti apie dabartinę savo 
šeimą, —- tarė Lenka. 

Ji dvejojo tardama kiekvieną žodį. Rodės, tarti juos ne- 
malonu arba skausminga. Tarė juos tartum karštų žarijų 
pilna burna. Ir žvalgėsi aplinkui dar dažniau negu aną 
kartą. Snieguolei ji priminė baugštų triušį, kuris baimi- 
nasi bet kurią akimirką pakliūti lapei ar medžiotojui. 
Arba atsidurti spąstuose. Snieguolė įsivaizdavo, kaip 
spąstai prispaudžia triušio koją ir pro baltą kailį sunkiasi 
raudonas kraujas. Ji prisiminė savo sapną. Kaitros glėby ją 
pradėjo krėsti šaltis. 

— Po mamos mirties pirmą kartą išgirdau, kad Prahoje 
turiu giminių. Mama apie juos nepasakojo. Nesuprantu, 
kodėl. Jie - geri žmonės. 

Vėl tie žodžiai. „Geri žmonės“. Snieguolei jie skambėjo 
kažkaip keistai. Tik negalėjo sučiuopti, kodėl. 

— Kaip tu juos suradai? — paklausė Snieguolė. 

Lenka papurtė galvą, vos šyptelėjo. 

— Nesuradau. Jie mane surado. Kitą dieną po nelaimės 
atėjo pas mane ir pasakė pasirūpinsią manim. Pasirūpin- 
sią viskuo. Taip ir darė. Rūpinosi mamos laidotuvių rei- 
kalais, visokiais dokumentais ir pareigūnų leidimais. Pra- 
nešė buto savininkui ir mokesčių inspekcijai, ir visiems 
kitiems, su kuriais pati nebūčiau susipratusi susisiekti. Be 
jų nebūčiau apsiėjusi. Jie išgelbėjo mane. 

Šypsantis Lenkos veidas tarsi išsklido. Lyg keistai 
nušvito. Snieguolei dingtelėjo, kad jos veidas lyg ne šio 
pasaulio gyventojo. Antra vertus, po tokio išgyvenimo 
žmogus tikrai jaučiasi išgelbėtas. Lenka buvo porą metų 
jaunesnė nei dabar Snieguolė, kai mirė jos mama. Snie- 
guolė pagalvojo, kaip jaustųsi, jeigu netikėtai numirtų jos 
tėvai — abu vienu metu. Jei koks žmogus ateitų ir pažadė- 
tų pasirūpinti viskuo, Snieguolė irgi tikriausiai jį garbin- 
tų. Bent jau kurį laiką. 

— Ar tai vyras ir žmona?.. - paklausė ji. 

Snieguolė dar nesuprato, kiek žmonių turi galvoje 
Lenka, vartodama daugiskaitą. 

— Ne, jie... 

Lenka nutilo ir Snieguolė pamatė, kad nušvitimo šyp- 
seną jos veide keičia išgąstis, net siaubas. Lenka žvelgė 
Snieguolei per petį. Ši grįžtelėjo ir pamatė barzdotą vyrą 
su tamsiais akiniais ir šviesiais lininiais drabužiais. Snie- 
guolė nespėjo geriau į jį įsižiūrėti, nes Lenka stipriai suė- 

mė ją už rankos, atsistojo nuo suolo ir šiurkščiai trūkte- 
lėjo paskui save. 

— Bėk! — sušnypštė Snieguolei į ausį ir pati pasileido 
bėgti. 

Snieguolė neklausinėjo, metėsi iš paskos. Jos bėgo 
akmenimis grįsta gatve prie pilyje stūksančios Šv. Petro 
ir Povilo bažnyčios. Aptakūs akmenys apgaulingai sprūs- 
čiojo po kojom. Snieguolė kelis kartus vos nesuklupo. 
Lėkdama ji greitai dirstelėjo atgal. Atrodė, niekas jų nese- 
ka. Lenka buvo stebėtinai greita ir Snieguolė turėjo kaip 
reikiant pasistengti, kad neatsiliktų. Lenka nešėsi taip, 
lyg būtų pratusi gelbėtis nuo pavojaus. 

Prie bažnyčios Lenka galų gale sustojo ir Snieguolė ją 
prisivijo. Lenka smarkiai šniokštavo. Jos akys buvo kupi- 
nos siaubo. 

— Tai turbūt buvo ne jis... - tarė. - Jis bėgo paskui mus. 
Gal tai koks kitas žmogus. Tamsūs akiniai ir visa kita. 
Sunku pasakyti. 

Snieguolė nieko nesuprato. 

— Būtų smagu, jei prieš kitą distanciją pasakytum, kas 
vejasi, - pasakė ji. 

Lenka nusišluostė nuo kaktos prakaitą. 

— Nieko čia bloga. Tik nenorėjau, kad jis šitaip suži- 
notų... Gal jam bus sunku suprasti. Bet tai buvo ne jis, 
todėl... 

Lenka tai sakė pati sau, tarsi Snieguolės šalia nė nebū- 
tų. Ši susierzino. Lenkos nuotaikos keitėsi taip greitai, kad 
nespėjo jų sekti. 


51 


— Apie ką tu kalbi? — šiurkštokai paklausė Snieguolė. 

Tai paveikė Lenką. Ji atsitiesė ir šiek tiek atsitokėjo. 

— Manau, turėtum susitikti su mano šeima. Atviru- 
mas viską išspręs. Jie žinos, ką daryti. 

Snieguolė nenumanė, kaip vertinti Lenkos žodžius. 


Giedriausioj vasaros saulėkaitoj namas niūksojo niūrus 
ir miegūstas. Tai buvo senas medinis trijų aukštų pasta- 
tas su bokštu. Tiesą sakant, iš pažiūros jis labai priminė 
Tūlikės Pietilės mumių namo modelį. Ne tą paprastą kū- 
gišką pastatą, pažįstamą iš japonų animacinio serialo ar 
Nantalio „Mumių pasaulio“, o kampuotą, labirintišką, te- 
rasomis aptaisytą statinį, kurį vaikystėje Snieguolė užvis 
labiausiai mėgo apžiūrinėti Tamperės centrinės bibliote- 
kos Mumių muziejuje. 

Mumių namelio paslaptingumas ir netikėti kampeliai 
maloniai jaudino ir kvietė į nuotykius, o Lenkos šeimos 
būstą gobė keistas liūdesys. Pirmučiausia turbūt dėl pras- 
tos būklės, apsilaupiusių dažų, surūdijusių nutekamųjų 
latakų, suklypusių balkonų, nevalytų langų vietomis įski- 
lusiais stiklais. Suomijoje toks namas greitai būtų pripa- 

žintas netinkamu gyventi. Sulaukėjusios gebenės godžiai 
ropštėsi sienomis, jau siekė namo stogą. Kitados pastatas 
tikriausiai buvo nudažytas kreminės spalvos dažais, bet 
dabar niūrojo nupilkęs dėmėm. 

Ir kiemas atrodė tarsi nelabai prižiūrimas. Pievelė, aiš- 
ku, buvo dailiai nupjauta, bet nugeltusi, vietomis nuskur- 
dusi. Vienintelė estetiška detalė buvo baltų rožių krūmas 
palei namą. Bet ir jo žiedai jau metė žiedlapius, keletas 
liūdnai svarino galveles. Kiemo gale stovėjo keistas ne- 
didelis akmeninis pastatėlis, kurio paskirties Snieguolė 
nenumanė. Kaip sodo įrankių sandėlis atrodė per siauras, 
ir į lauko tualetą nebuvo panašus. 

Namas su kiemu atrodė tiesiog nesvetingai. Juolab kad 
jį supo juoda ir masyvi geležinė tvora. Aukštos ir grės- 
mingos tvoros aštrūs smaigai aiškiai sakė: nė nemėgink 
čia lipti. Didžiuliai sunkūs vartai buvo užrakinti. 

Namas iš tiesų stovėjo ne pačiame miesto centre. Iš 
pradžių Snieguolę Lenka vežėsi metro, paskui — autobu- 
su, galiausiai jos ilgoką gabalą paėjo pėsčiomis. Pastatas 
niūksojo nuošaliai. Gyvenamųjų namų aplinkui nebuvo 
matyti. 

— Ar tu tiki, kad esi mano sesuo? —- paklausė. 

Snieguolė suglumo. 

— Nežinau, - po minutėlės atvirai atsakė. —- Tai, ką pa- 
sakojai, įmanoma ir daug ką paaiškintų, bet... 

— Negalėsi susitikti su šeima, jeigu netiki, - šiurkščiai 
nutraukė Lenka. 

Kas per velnias! Nejaugi ji Snieguolę čia vežėsi tuščiai? 

— Mes laikomės taisyklės pro šiuos vartus įsileisti tik- 
tai gimines, — paaiškino Lenka. — Ir ta taisyklė besąly- 
giška. 

Lenkos žvilgsnis staiga tapo nepaprastai ryžtingas. Ji 
tartum atgavo pasitikėjimą savim, kurį buvo praradusi. 
Sakytum namų artuma jai suteikė jėgų šiek tiek atitiesti 
nugarą, kalbėti tvirtesniu balsu. 

Snieguolė svarstė, ką atsakyti. Teigti, kad tvirtai tiki 
Lenkos pasakojimu, negalėjo. Šitiek daug iš karto įsisą- 
moninti ji nepajėgė. Be to, gyvenime buvo girdėjusi tiek 
melo, kuris atrodė kaip tiesa, kad norom nenorom pasi- 
darė nepatikli. Ji jau žinojo, kad kiekvienas, čia pat ma- 
loniai šypsojęs ir tikinęs esąs draugingas, netrukus gali 
spjaut į veidą. 

Tos, kurios tyčiojosi mokykloje, ne kartą tikino, kad, 
pasidavusi jų valiai, smurto ir žeminimo Snieguolė dau- 
giau nebepatirs. O taip nenutiko. Į savo intrigą jos įkinkė 
ir kitus mokinius, prisakydamos meluoti Snieguolei tai 
dėl šio, tai dėl ano. Tai kad kitos dienos fizinio pamoka 
atšaukta ar kad Snieguolę kviečia direktorius. Pažemini- 
mo akimirkos, kai ji suvokdavo įkliuvusi į kilpą, ryškiai 
įsirėžė į atmintį. 

Netikėk niekuo, jeigu tvirtai nežinai. 

Namo langai žvelgė į Snieguolę lyg apsiblaususios 
akys. Ji palietė ranka geležinius vartus, saulėje įkaitusius 
iki nemalonaus kaitrumo. Snieguolė pasijuto atsiradusi 
kaip niekad arti šeimos paslapties. Jeigu dabar pasakytų 
netikinti, kad Lenka - jos sesuo, amžiams prarastų gali- 
mybę sužinoti galutinį atsakymą. 

— Aš... —- pradėjo Snieguolė. 

Ir tą akimirką pamatė prie lango antrame aukšte sto- 
vintį vyrą ir iš viršaus žiūrintį į jiedvi su Lenka. Vyras 
buvo maždaug penkiasdešimties, nedidelio ūgio, siaurų 
pečių. Kaktoje rėžėsi gilios raukšlės, tamsios akys stebei- 
lijo piktai. Snieguolė nejučia krūptelėjo. Lenka taip pat 
pasižiūrėjo aukštyn. Vyras greitai atsitraukė nuo lango. 
Lenka išsiėmė iš rankinės vartų raktą, pasvėrė delne. Ji 
laukė Snieguolės atsakymo. 

Kaip tik tą akimirką namo durys atsivėrė ir pro jas grei- 
tai išžygiavo kokių šešiasdešimties metų moteris tokiais 
pat šviesiais lininiais drabužiais kaip Lenka. Su paprastu 
ilgu sijonu ir marškiniais ilgomis rankovėmis. Pražilusius 
plaukus moteris buvo tvarkingai susukusi į kuodą. Mote- 
ris jau iš tolo ėmė kažką greitai ir karštai tarškėti Lenkai 
čekiškai. Tarpais dvilktelėdavo į Snieguolę. Moters akys 
buvo kupinos piktumo, kaip ir vyro, pasirodžiusio lange. 
Lenka kažką atsakinėjo moteriai, iš balso tono buvo ga- 
lima suprasti, kad teisinasi ir aiškinasi. Ji tvirtai suėmė 
Snieguolės ranką, iškėlė aukštyn lyg parodydama, kad jie- 

dvi vieno kūno ir kraujo. Snieguolei magėjo ištraukti ran- 
ką iš Lenkos delno. Ji nenorėjo būti nesantaikos obuoliu. 

Moteris neatlyžo. Jos balsas pakilo. Ji atidarė vartus 
ir suspaudė Lenkai ranką per dilbį taip stipriai, kad ta iš 
skausmo suriko ir paleido Snieguolės ranką. 

— Šiandien negalėsi ateiti, — spėjo sušnibždėti jai 
Lenka. 

Šitai Snieguolė ir pati suprato. Sutikimas nebuvo šal- 
tas. Pačioj dienos kaitroj jis tiesiog stingdė ledu. 

Moteris trūktelėjo Lenką už rankos pro vartus ir už- 
trenkė juos Snieguolei prieš nosį. Paskui dar mostelė- 
jo ranka lyg nuvydama šalin ir sušnypštė kažkokį žodį, 
kuris atrodė vienų priebalsių. Be reikalo moteris taip 
nertėjo. Snieguolė susiprasdavo, kai būdavo nepageidau- 
jama. 

Lenka žengė nuolankiai nunarinusi galvą, kai moteris 
vedė ją namo link, tarsi žnyplėm suėmusi ranką. Ji staiga 
pavirto maža mergaite, kuri barama žino, kad netrukus 
teks iškęsti dar skaudesnę bausmę. Lenka neatsigręžė at- 
gal. Snieguolę nukrėtė šiurpas. Padėtis atrodė labai keis- 
ta. Suaugusi mergina akimirksniu paklūsta ir nieku būdu 
neprieštarauja, kad su ja taip elgiamasi. Snieguolė jau ži- 
nojo, kad Lenka daugeliu atžvilgių nėra paprasta, normali 
dvidešimtmetė, vis dėlto visiškas paklusnumas liudijo be- 
protišką valdžios naudojimą jos atžvilgiu. 

Snieguolė negalėjo pakęsti žeminimo. Ją akimirksniu 
perimdavo siutas. 

— I morgon klockan sjutton i slottets trūdgdrd" — sušu- 
ko ji Lenkai, nuoširdžiai tikėdamasi, kad vyresnioji mote- 
ris nėra šiaurės šalių kalbų specialistė. 

Lenka vis tiek neatsisuko, bet Snieguolė matė, kaip jos 
pečiai mažumėlę kilstelėjo. Snieguolės žodžiai ją pasie- 
kė. Kai moteris su Lenka įėjo vidun ir durys užsitrenkė, 
Snieguolė dar kiek pasižvalgė į namą. Jis atrodė toks pat 
slapus, kaip pirmą sykį pažvelgus. Snieguolė nusprendė 
iki kelionės pabaigos įsigauti pro vartus ir duris į vidų ir 
išsiaiškinti to namo paslaptis. 


* Rytoj penktą vakaro rūmų sode! (Šved.) 


BIRŽELIO 18-0JI, 
ŠEŠTADIENIS, 
PO VIDURNAKČIO 


Snieguolė jautė iš nugaros ant pečių nusileidžiant rankas. 
Ji nesujudėjo, nepratarė nė žodelio. Tai buvo žaidimas, 
kurį jos vadino „būk lyg nebūtum“. Jį žaidžiant, svarbiau- 
sia kuo ilgiau ištylėti, neatsigręžti, laikytis pasyviai. Tos, 
kuri pradės judėti, gestus galima kartoti, bet pačiai jokios 
iniciatyvos rodyti negalima. Kol išsilaikys pasyviai. 

Šilti delnai glostė jai pečius. Jie lėtai nuslinko ranko- 
mis žemyn ir vėl pakilo aukštyn. Snieguolė jautė, kaip su 
delnais sruvena šiluma. Delnai pasiekė jos nuogą sprandą, 
labai švelniai paglamonėjo. Čia šalti, čia karšti šiurpuliu- 
kai smilkčiojo Snieguolės stuburą. Ji jau norėjo atsisuk- 
ti, bet prisivertė nesujudėti. Virpuliukai virto ugniniais 
srautais, kai Snieguolės sprandą pasiekė lūpos. Pro lūpas 
ėmė veržtis ilgesinga aimana, bet Snieguolė sukando 
dantis ir nutylėjo. 

Delnai slinko Snieguolės šonais, lūpos gludo prie 
sprando kankinamai švelniai it plunksna. Delnai netikė- 
tai nėrė pro marškinių apačią ir akimirką stabtelėjo ant 
pilvo tarsi svarstydami, kur link toliau sukti. 

Nesustok, magėjo paprašyti Snieguolei. Slink aukštyn 
arba žemyn. Nesvarbu kur, tiktai nesustok. 

Akimirką padvejoję delnai sliuogtelėjo aukštyn ir pa- 
siekė nuogas Snieguolės krūtis. Tą pat akimirką sprando 
odą krimstelėjo dantys — iš pradžių švelniai, paskui ma- 
žumėlę stipriau. Snieguolė turėjo gerokai pasistengti, kad 
žaidimas tęstųsi toliau. Dar nenorėjo pasiduoti. Suprato, 
kad žaidimas juo toliau, tuo bus aistringesnis. 

Delnai iš pradžių glostė krūtis iš šonų, paskui ėmė 
stipriau, ryžtingiau glamonėti pačias krūtis. Pirštai siekė 
spenelių, kurie sukietėjo, aiškiai atskleisdami jos nusitei- 
kimą. Lūpos nuslinko nuo sprando, bučiavo, siurbė, kan- 
džiojo kaklą iš šono ir ji pajuto, kad pavirto tirpte ištirpu- 
siu, garuojančiu, šviesiu, pulsuojančiu geismu. 

Viena ranka toliau glamonėjo Snieguolei krūtinę, o 
kita pilvu slydo žemyn, nuo kelnaičių kraštelio - į tarp- 
kojį, Snieguolei pro lūpas išsiveržė palaimingas riksmas ir 
ji suprato pralaimėjusi žaidimą. 

Ir koks malonus, įstabus tai buvo pralaimėjimas. 


Snieguolė pabudo nuo galvos iki kojų išpilta prakaito. 


»yvo>- ee 


nakties. Paklodė, kuria supstėsi, buvo drėgna ir Snieguolė 

nubloškė ją į šalį. Pasidarė lengviau. Vasaros nakties karš- 
tis ir ką tik patirtas sapnas nepaleido jos iš savo glėbio. 

Kodėl visa tai nesibaigia? Kodėl nepraeina? 

Snieguolė neaimanavo dėl karščio. Jai buvo vis tiek. 
Bet kodėl nuo jos nesitraukia liūdesys? Kodėl kamuoja 
sapnai? Kodėl iki šiol dūsauja iš ilgesio, nors ilgėtis tikrai 
neverta? Nuo tada prabėgo jau visi metai. Ir tai truko tik 
vieną vasarą. Juk vienos vasaros prisiminimai jau turėjo 
išblankti? Bent jau skausmas turėjo atlėgti, būti lengviau 
pakeliamas? 

Kai orai sušilo, kai prie durų atitykino ir į vidų šmurkš- 
telėjo vasara, viskas iš tiesų tik pablogėjo. Šiluma pažadi- 
no kūną ir odą, sugrąžino prisiminimus. Švelnaus vėjelio 
dvelksmas per nuogą ranką rodės kaip glamonė. Saulė šil- 
dė kaip mylimosios žvilgsnis. Vasaros pabudintas kūnas 
ilgėjosi prisilietimo, kurį prieš metus patirdavo kasdien. 

Jausmas, su kuriuo sunkiai susigyveno, buvo ilgesys. 
Jis užeidavo neprašytas. Jis nepaisė laiko ir vietos. Buvo 
neteisingas, reiklus, godus, savimyla. Jis temdė mintis ir 
nušviesdavo jas pernelyg ryškiai, pernelyg aštriai. Jis troš- 
ko, kad ji atsiduotų besąlygiškai. Snieguolės kova su juo 
buvo beviltiška. Ji nenorėjo ilgėtis, bet vis tiek ilgėjosi. Ji 
nenorėjo prisiminti, bet sapnai ir kūnas prisiminė ir pri- 
minė nuolatos. 

Liūdesį jautė fiziškai. Kaip svaigulį. Kaip pilvo gniau- 
žimą. Kaip poreikį apsikabinti save rankomis lovoje, nes 
niekas kitas neapkabino. Jautė liūdesį pirštų galiukais, 

kurie troško glostyti, liesti ir glamonėti. Iš liūdesio pirštai 
neramiai judėjo, čiupinėjo striukės užtrauktuką, džempe- 
rio raištelius, grabinėjo po ranka pasitaikančius nedide- 
lius daiktus. Iš liūdesio dantys kramtė apatinę lūpą, kuri 
greitai suskeldėjo, ėmė kraujuoti. Ji suprato, kad elgiasi 
kvailai. Suprato, kad liūdėti bergždžiau negu bergždžia. 

Jag lūngtar till landet som icke ūr* 

Nes taip ir buvo. Snieguolė ilgėjosi to, ko jau nebuvo 
ir ko negalėjo pasiekti. Ilgėjosi žmogaus, kuris nenorėjo 
būti jos. Kuris išėjo iš jos gyvenimo nesigręžiodamas at- 
gal. Kokia prasmė ilgėtis to, ko nebėra? Snieguolei buvo 
ilgu artumo, pasitikėjimo, ji troško visa kuo dalintis, nors 
jau iki tol turėjo skausmingai aiškiai suprasti, kad žmo- 
gus, kurio ilgisi, negali jai šito suteikti, galbūt niekada ne- 
galėjo. 

Tik Snieguolė manė kitaip. Kitaip įsivaizdavo. Ji troš- 
ko, kad taip būtų. 


Liepsna. Taip ji atsakė, kai Snieguolė paklausė vardo. 

— Visi mane vadina Liepsna. 

— Visi? 

— Visi. 

Vardo klausimą išsiaiškino. O Liepsna jai tiko net la- 
biau negu tikrasis vardas. Ir koks pagaliau buvo jos ti- 
krasis vardas? Klausimas nebuvo toks paprastas ir vie- 


* Ašilgiuosi to krašto, kurio jau nebėra (šved.). 

nareikšmiškas. Liepsna buvo verta savo vardo. Ji buvo 
ugninga, žioruojanti, nerimastinga, plastanti, nuolat keitė 
pavidalą, šildė, degino, buvo miela pažiūrėti, bet sykiu al- 
savo kažkokia grėsme. 

— Tik nesakyk, kad turi kokią nors ypatingą ugnies ar 
liepsnos liežuvių tatuiruotę? — pasišaipė Snieguolė per 
pirmąjį pasimatymą. 

— Blogiau. 

— Negali būti. 

— Tikrai. Aš išsitatuiravusi daugybę didžiulių gaisro 
ugnių. 

Liepsna įdėmiai žvelgė į Snieguolę per kavos puodelį. 
Jos Žydrų kaip ledas akių žvilgsnis buvo toks įtemptas, 
kad Snieguolė pajuto kaistant skruostus, nors nebuvo dėl 
ko. Gal tik tai, kad Snieguolė iš karto ėmė svarstyti, kur 
Liepsna galėjo išsitatuiruoti gaisro ugnis, jeigu jų nesi- 
mato. Ji vilkėjo berankovius marškinėlius, rankos buvo 
nuogos, tad matė, kad tikrai ne ant rankų. Ant nugaros, 
pilvo... 

Liepsna nieko neatsakiusi plačiai nusišypsojo. 

— Ko šaipaisi? —- negalėjo nepaklausti Snieguolė. 

— Iš tavo veido. 

Snieguolė jautė, kad raudonis dar labiau kaitina skruos- 
tus. Nieko negalėjo padaryti, nors tai ją baisiai erzino. 

Liepsna tįstelėjo per stalą ir nulenkė sprandą, kad 
Snieguolė pasižiūrėtų. Ji iš karto suprato. | 

— Dvynių žvaigždynas, - tarė. 

— Iš kur žinai? 

— Tai mano mylimiausias žvaigždynas, — atsakė Snie- 
guolė. 

Jos abi nuščiuvo. Atrodė, kažkoks keistas ryšys jas 
susiejo ir liudijo, kad kaip tik dabar vyksta kažkas nepa- 
prasta, kažkas ypatinga. Ne dėl to, kad jos abi iš nežinių 
nusipirko po didelį puodelį juodos kavos ir abi avėjo rau- 
donais medžiaginiais sportbačiais, ir ne dėl to, kad abiem 
patiko tas pats žvaigždynas. Jau tą akimirką Snieguolę 
apėmė nuojauta, kad Liepsna - galbūt tas žmogus, kuris 
ją supras iš pusės žodžio. 

Pirmas toks žmogus jos gyvenime. 

Nuojauta Snieguolės neapgavo. 

Jos lėkte pralėkė per visus įprastus susipažinimo 
tarpsnius ir iš karto nėrė į tokį santykių gilumą ir inten- 
syvumą, kad Snieguolė stulbte stulbo. Tikriausiai ją būtų 
pagavusi baimė, jei būtų spėjusi apie ją pagalvoti. Bet ne- 
spėjo. Viskas įvyko labai greitai. Atsiradus Liepsnai, jos 
apsauginis mūras subyrėjo akimirksniu. Rodės, kažkas jį 
susprogdino ir sulygino su žeme. Priešais Liepsną Snie- 
guolė paliko nuoga ir pažeidžiama, ir viskas, ką Liepsna 
sakė ar darė, lėkė į Snieguolę kaip kulka, kuri akimirksniu 
įsiskverbdavo giliai ir sprogdavo lyg džiaugsmo, šilumos 
ir šviesos fejerverkas. Ji dar niekad nebuvo šito patyrusi. 
Tai ją glumino, gąsdino ir trikdė. 

Jos daug ką žinojo viena apie kitą pirmiau, nei pasipa- 
sakojo. Žinojo nežinodamos. Jos atspėjo viena kitos mėgs- 
tamiausius patiekalus. Išvardijo viena kitos mėgstamiau- 
sias knygas. Viena žinojo, kada kita verkia iš džiaugsmo, 
kada - iš liūdesio. Jos vienu metu ištardavo tą patį žodį, 
užbaigdavo viena kitos sakinį, galvodavo tą patį vienu 
metu, abiem galvoje skambėdavo viena daina. Jos gyveno 
tokiu vienodu ritmu, kad Snieguolė niekada nemanė, jog 
taip gali būti. Tai buvo lyg antgamtiška. Lyg stebuklas. 

Vis dėlto Snieguolė suprato, kad jų ryšys nėra antgam- 
tiškas. Nuo pirmo susitikimo jos jautė stiprų tarpusavio 
panašumą, kuris traukė jas vieną prie kitos. Iš veido iš- 
raiškos, judesių ir išvaizdos jos galėjo suprasti tokius da- 
lykus, kurių tą akimirką negalėjo nusakyti žodžiais, bet 
jie tarsi ugnimi išdegdavo sąmonėje ir gilino viena kitos 
pažinimą. Viskas, ką gyvenime buvo patyrusios, mačiu- 
sios, girdėjusios, jautusios, skaičiusios, ragavusios ir už- 
uodusios, buvo likę jų širdies gilumoje. Ir visas potyrių 
pažinimas sluoksniais buvo nugulęs gilesniame lygmeny- 
je. Todėl jos pastebėjo abipusį panašumą, sąsają, pajuto 
stiprų ryšį. Ir atsidūrusios viena priešais kitą, negalėjo iš- 
silenkti. Turėjo susitikti. 

Taip manė Snieguolė. Ji net nemėgino daugiau slapsty- 
tis. Ji atsivėrė Liepsnai. Leido jai ateiti, sušildyti, atiduoti 
savo karštį. Snieguolė nujautė, kad gali sudegti, bet rizika- 


vo. Rizikavo nedvejodama nė akimirkos. 

Iki jų susitikimo Snieguolė manė, kad dėl fizinio ar- 
tumo kils daugiau sunkumų bendraujant. Ilgus metus 
mokykloje kentėjus prievartą, liko prisilietimo baimė, net 
pasibjaurėjimas. Snieguolė negalėjo pakęsti svetimo žmo- 
gaus buvimo savo asmeninėje erdvėje. Net gerai pažįsta- 
mo. Ji norėjo pati spręsti, kada, kas ir kaip gali ją liesti. Ji 
labai retai jautė norą pati liesti kitą. Ir kartais pagalvoda- 
vo, kad tikriausiai niekada negalės net bendrauti ir mylė- 
ti, nes dygisi mintimi prisileisti kitą fiziškai taip arti, kad 
ir pabučiuoti galėtų. 

Bet kai dvasinio atstumo tarp jų su Liepsna nebeliko, 
fizinis atstumas greitai pasidarė nebepakeliamas. Snie- 
guolė nustebo, kad poreikis būti šalia, prisiglaudus prie 
pat, gali būti toks skausmingas. Trečią kartą jos susitiko 
pas Snieguolę, vėl gėrė kavą, sėdėjo kaip vėliau daugybę 
sykių, kol draugavo, prie virtuvės stalo, šnekėjosi, juokėsi. 
Kava visada atšaldavo, kol ją išgerdavo. 

Snieguolė spaudė puoduką delnais, tramdydama norą 
paliesti Liepsnos ranką, paglostyti skruostą, perbėgti 
pirštais per trumpai kirptus auksinius plaukus. Ji stipriai 
spaudė lūpas prie puodelio krašto, nors troško jomis pa- 
liesti Liepsnos lūpas. Ji dar niekada nebuvo to patyrusi. 
Pulsas mušė beprotišku ritmu. Ji virpėjo savyje visa, sten- 
gėsi tvardytis, kad drebulio nebūtų matyti iš šalies. 

Mėgino toliau šnekučiuotis kaip niekur nieko. Vienu 
tarpu nesuprato, ką Liepsna jai sako. Pajėgė galvoti tik 
apie tai, kaip ją pabučiuos. Kaip suims jai smakrą švel- 

niai, bet ryžtingai, pažvelgs giliai į melsvo ledo akis ir 
pabučiuos. Snieguolė dar nebuvo pažinusi bučinio, bet tą 
akimirką ją pagavęs noras ir poreikis buvo toks stiprus, 
kad ji net negalvojo apie tokius dalykus kaip sugebėjimas 
ar technika. 

Jausmai neturėjo nieko bendra su technika. Jausmas 
tebuvo vien gaisras, ugnis. 

Liepsna staiga nuraudo. Pašiaušė ranka plaukus, nu- 
sišypsojo savo berniokiška šypsena. Ir Snieguolė jau ne- 
beištvėrė. Padėjo puoduką ant stalo. Kava suteliūskavo, 
pora šlakelių išsiliejo per kraštus. Po akimirkos jų kūnai 
susivijo — iš pradžių nepatogiai sėdomis ant kėdės, pas- 
kui stačiomis virtuvėje, kėdė nuvirto, pokštelėjo į grindis. 
Snieguolė prigludo prie Liepsnos visut visu kūnu, kiek tik 
galėjo. Jų lūpos buvo viena. Jos degė viena kitos šiluma. 
Jų rankos ieškojo neatrastų kūno plotelių, troško liesti, 
glostyti. 

Tai atsitiko, ir tiek. Snieguolė buvo ir čia pat, kaip dalis 
to, kas vyko, ir sykiu tarsi žvelgė iš šalies. Ji nekontroliavo 
savo judesių ir geismo. Negalėjo liepti sau atsitraukti ato- 
kiau. Nebūtų nustojusi bučiuoti net tuo atveju, jeigu pa- 
saulis aplinkui būtų sprogęs. Pasaulis aplinkui nesprogo. 
Sprogo Snieguolės viduje. 

Jos turėjo skubėti ir sykiu turėjo visą pasaulio laiką. 
Bendru bežodžiu susitarimu ėjo žinodamos, kiek tęsis 
kelias. Jos traukė savin viena kitą, bet gebėjo pasitaupyti. 
Palikti dalelę jausmų kitam kartui. Ir dar dalelę — toles- 

niam. Jos leidosi į ekspediciją, neturėdamos žemėlapio 
nei kompaso, ir nė viena nenorėjo, kad atradimai pasi- 
baigtų per anksti. Viskam savas laikas. 

Jos gulėjo gretimai ant Snieguolės čiužinio, ir alsavi- 
mui rimstant ji pagalvojo, kad kelionė tik prasideda. Ir jai 
rodės nuostabu, kad nežino, kuo ta kelionė baigsis. 

Po visko ir šitai jai atrodė neprotinga. Jos su Liepsna 
nepabaigė kelionės. Snieguolė suprato, kad jos dar galėtų 
tiek daug parodyti, atskleisti viena kitai ir patirti drauge. 


Snieguolė, aišku, žinojo. Nuo pat pradžių. Nuo pirmo 
susitikimo, kai jos žvilgsnį kankinamai ilgam patraukė 
Liepsnos žydros akys. Vėliau ji negalėjo įvardyti nė vienos 
detalės, iš kurios suprato. Iš smakro linkio? Iš pečių, nors 
ir tvirtų, bet nelabai plačių? Iš balso, žemo ir malonaus, 
bet vis dėlto ne itin žemo? Iš pirštų — gražių ir laibų? Iš 
eigasties, tarytum pernelyg laisvos, berniukiškos? 

Tai nebuvo koks nors pavienis dalykas ar bruožas. Aiš- 
ku, Liepsna buvo panaši į vaikiną. Ji buvo vaikinas. 

Ir vis dėlto ne visai. Dar nebuvo. Jos fizinis kūnas 
buvo pakeliui į vienovę su vidumi. Snieguolė tai iš karto 
suprato. Ir jai tai nebuvo svarbu. Liepsna jai nuo pirmo 
žvilgsnio buvo Liepsna, ne vaikinas ar mergina pakeliui 
į virsmą vaikinu. Ir ne tarpinė esybė, o visa, visiškai visa, 
ir tik ji. 

Todėl Snieguolė labai nustebo, kai Liepsna sunkiai, 
užsikirsdama ėmė pasakoti apie tai. Snieguolei norėjosi 
paprašyti, kad ji patylėtų, nes nėra ką pasakoti - jai tai 
nei paslaptis, nei naujiena. Snieguolei tokie žodžiai kaip 
transseksualas, lyties keitimas ar procesas buvo svetimi. 
Tie žodžiai jos nebaugino ir nešiurpino, — ne tai ją trikdė. 
O tai, kad jie radosi iš šalies, kitų apibrėžimų ar noro ka- 
tegorizuoti ir diagnozuoti, nubrėžti ribas ir viską sudėlio- 
ti į tam tikras dėžutes. 

Liepsna jai buvo Liepsna. Ir kartu Laura, šypsanti nuo- 
širdžia septynmetės šypsena nuotraukose, kurias Snie- 
guolė praėjusią vasarą rado Lauros tėvų vasarnamyje, kai 
jos ten dviese praleido visą savaitę. 

Pamačiusi nuotraukas Liepsna susierzino. 

— Padėk, kad nematyčiau. Nenoriu matyti prievarta 
supintų kažkokių kasyčių. Aš jų negalėjau pakęsti, norė- 
jau visai trumpų plaukų. 

— Tose nuotraukose tu atrodai miela. 

— Ir taip pat nesuvaržyta kaip kambarinis pudelis su 
kaspinu, įrištu į gaurus. Mane tai žemino. 

Snieguolė paslėpė nuotraukas. Bet jų vaizdai atminty- 
je išliko, todėl Liepsną ji matė ir kaip plačiai šypsančią 
Laurą su kasytėm. 

Matė ją ir kaip Laurį, kuriuo Liepsna taps oficialiai, kai 
pasibaigs visos procedūros. Snieguolei nebuvo sunku ir 


jokių prieštaravimų ji nejautė, vadindama vieną žmogų 

visais trimis vardais. Nebuvo keista, sudėtinga nei pro- 
blemiška. Liepsnai tai atrodė nelabai paprasta. 

— Aš nuo vaikystės jaučiausi lyg ne tokia, kokia turė- 
čiau būti. Mano vardas buvo negeras, drabužiai negeri, 
aš atrodžiau negerai. Ir elgiausi negerai. Žmonės žiūrėjo 
į mane ir kažkuo mane laikė, o aš nesijaučiau ta, kuria jie 
mane laikė. 

— Nevertėjo paisyti kitų. 

— Pasakysiu tau naujieną: žinok, šiame pasaulyje gy- 
vena ir daugiau žmonių. Ir su jais reikia kaip nors sutarti. 
Dirbti. Puoselėti pomėgius. Gyventi. Ir ne visi jie tokių 
plačių pažiūrų kaip tu. Maniau, tu tą žinai. Kas jau kas! 

Liepsna žvelgė pro šalį. Snieguolė matė, kad jos žan- 
dikauliai įsitempė, nes sukando dantis. Nelabai protin- 
ga buvo užsiminti apie prievartą, kurią Snieguolė patyrė 
mokykloje. Juolab kad prievartą skatina ne pažiūrų platu- 
mas ar siaurumas, ne didžiulis pakantumas ar jo stoka. Ir 
ne tai, kad joks Snieguolės elgesys ar kalbos netiko toms, 
kurios iš još tyčiojosi. Snieguolę jos pasirinko per žiaurų 
atsitiktinumą. Prievarta paprasčiausiai buvo prievarta, 
noras užgauti ir sunaikinti jos savigarbą. 

Liepsnos ir Snieguolės pokalbiai pereidavo į ginčus, 
ginčai — į nesutarimus. Šitai sukosi visą laiką vienodu 
ratu. Liepsnai atrodė, kad Snieguolė nesupranta, žiūri į 
visa tai pernelyg šaltai ir arogantiškai. Snieguolė vis žadė- 


davo ją paremti, kad ir kas nutiks, bet Liepsna manė, kad 

toji negali suvokti kančios, skausmo ir tuštumos, kokią 
jaučia Liepsna. 

— Tavo kūnas tau visada buvo savaime aiškus dalykas. 
Tau nereikėjo apie jį galvoti, - sakė Liepsna. 

Snieguolė pripažino, kad gali būti kitaip. Bet ar tai 
trukdo jai būti šalia Liepsnos? 

— Per tolesnes procedūras būsiu tikrai bjauri. Atvirai 
pasakius, nežinau, ar galėsiu net pati save pakęsti. Bet ži- 
nau, kad negalėsiu užtikrinti kitų laimės ir gerovės. Bus 
geriau, jeigu liksiu viena. Antraip tik be reikalo įžeidinė- 
siu tave. 

Snieguolė prieštaravo, bet tai nepadėjo. Greitai ji su- 
prato. Liepsna apsisprendė. Ji pasirinko, ir tame, ką pasi- 
rinko, Snieguolei vietos nebuvo. 


Ji apsivertė ant pilvo svečių namų lovoje ir trenkė kumš- 
čiu į pagalvę, jau senų seniausiai suglebusią ir sukritusią. 
Juodos mintys vėl veržėsi iš tamsių sielos landų, kurias 
Snieguolė manė gerai ir galutinai iškuopusi. 

Kur dabar Liepsna? Su kuo? Ar jau turi kokią naują 
draugę, kuri guli prieplaukoje prie vasarnamio nuoga, 
nepasiekiama kaimynų žvilgsnių? Liepsna nutykina prie 
jos, paliečia švelniu ir stipriu delnu pilvą, stebi, kaip mer- 
gina iš pradžių nusišypso užmerkusi akis, paskui pamaži 
pradeda kramtyti apatinę lūpą ir karščiau alsuoti. Nors 
Liepsna dar ničnieko nedaro, tik laiko uždėjusi delną ant 
glotnaus pilvo. 

O gal toji kita kaip tik dabar prajuokino Liepsną? 
Įžiebė jos ledinėse akyse ugnį, tokią kaip šviesa pavir- 
tęs džiaugsmas? Snieguolei buvo sunku susigyventi su ta 
mintimi. Ji nepajėgė su ja susigyventi. Ta mintis ją draskė 
iš vidaus, kėlė burnoje bjaurų skonį. Ji suprato, kad tai be- 
protybė, bet nieko negalėjo padaryti. 

Šito Snieguolė užvis labiausiai negalėjo pakęsti. Kad 
pavyduliauja žmogaus, kuris išmetė ją iš savo gyvenimo. 
Jai protą temdė pavydas, nors nežinojo, ar Liepsnos gyve- 
nime atsirado kitas žmogus. Gal kaip tik nežinia ir buvo 
blogiausia. Jeigu ji būtų žinojusi, būtų galėjusi pykti, jausti 
kartėlį, net liūdėti, o dabar tik vartėsi lovoje, daužė pagal- 
vę ir svarstė, kad galbūt... 

Snieguolė galėjo įsivaizduoti blogiausią dalyką. Ji įsi- 
vaizdavo pačią gražiausią ir grakščiausią merginą, kupiną 
įžvalgiausių, protingiausių minčių ir smagiausių istorijų. 
Su ja Liepsna taip kvaišta iš laimės, geismo ir meilės, kad 
net užmiršo kažkada turėjusi Snieguolę. 

Snieguolė suprato, kad bergždžiai kankina save min- 
timis ir vaizdais. Iš ryto visi juodi dalykai atrodys blan- 
kūs, bespalviai, nereikšmingi ir nemalonūs. Ji stebėsis, 
kad apskritai švaistė laiką sukdama sau galvą tokiomis 
kvailystėmis. Ji nuspręs daugiau nepavydėti tos, kuri jau 
nebėra jos gyvenimo dalis. 

Vis dėlto Snieguolė suvokė, kad dar bus naktų, kai 
juodų minčių niekas neužtvenks, jos užplūs ir gulte už- 
guls ją. 

Paskutinį kartą jos susitiko ant Nesio uolos, kai rudens 
vėsą pranašaujantis vėjas plėšė medžių lapus. Nema- 
ža lapų jau buvo nugeltę. Serkeniemyje plakėsi putotos 
bangos. 

Det ūr en blūsig sommar vi har* 

Snieguolės atminty kibirkščiavo Birko žodžiai iš „Ron- 
jos plėšiko dukters“. Vasara nebuvo vėjuota. Ji buvo pra- 
ėjusi. Pasibaigusi. Vėjas pagriebė ir Liepsnos plaukus, su- 
šiaušė kaip įsimanė. Snieguolė skausmingai aiškiai jautė, 
kad daugiau negalės ištiesti rankos ir kitaip suglostyti jai 
plaukų. Iš jos atimta teisė liesti. Tarp jų buvo išaugusi to- 
lybė, šaltesnė už Nesio uolą, platesnė už Nesijervio ežerą. 
Snieguolė nieko nebegalėjo | pakeisti. Nebegalėjo suma- 
žinti tolybės. Negalėjo savo širdies šilumos įpūsti Lieps- 

Per paskutinį susitikimą jos persimetė keliais žodžiais, 
vis dėlto geriausiai Snieguolė prisiminė tylą. Tai nebuvo 
gera, rami tyla, kurioje abiem būtų buvę saugu. Tokia tyla 
tarp jų dabar dažnai nusileisdavo. Ji buvo tuščia, stingdė 
ir gniaužė plaučius. Ji šaukė, reikalavo žodžių tuštumai 
užpildyti, bet nė viena neturėjo tų žodžių. 

Žodžiai buvo išsakyti. Ir nuryti. Pažadai, iš tiesų nieka- 
da neištarti balsu, bet vis dėlto jas susaistę, buvo sulaužyti. 


* Kokia vėjuota šiemet vasara (šved.). 

Staiga Liepsna ištiesė pirštus ir suėmė Snieguolės ran- 
ką. Snieguolė nejučia krūptelėjo. Milijonai elektrinių im- 
pulsų nuo delno plūdo ranka į visą kūną. Ypač į papilvę. 
Po velnių. Kodėl Liepsna turi tokią valdžią jai ir jos jaus- 
mams? Snieguolė instinktyviai užmerkė akis tikėdamasi, 
kad Liepsna padarys tai, ką darydavo anksčiau. Pakeldavo 
Snieguolės ranką aukštėliau, atversdavo delną ir priglus- 
davo prie riešo lūpom - švelniom ir sykiu reikalaujan- 
čiom. Niekas taip greitai ir beviltiškai neapkvaišindavo 
galvos Snieguolei. 

Liepsna padarė kai ką kita. Snieguolė pajuto kažkokį 
metalą delne. Liepsna užlenkė jai pirštus, kad sugniaužtų 
tą daiktą, ir atitraukė ranką. Snieguolė atmerkė akis, pa- 
lo grožio drakonu, susirietusiu į kamuoliuką. 

— Čia tau. Nes kiekvienas turi turėti savąjį drakoną, — 
tyliai tarė Liepsna. 

Ašaros plūdo Snieguolei į akis. Ji nieko nepasakė. Ne- 
galėjo nieko pasakyti. Net padėkoti negalėjo. 

Tą papuošalą ji tebeturėjo. Tik nepajėgė į jį žiūrėti. Vis 
dėlto prisiminė kiekvieną jo detalę: sunkumą ant delno, 
smulkučius drakono žvynelius, vėsumą metalo, kuris su- 
šildavo nuo kūno šilumos. 

Jos savasis drakonas. 

Bet kam jai drakonas, jeigu jos gyvenime nebėra 
ugnies? 


BIRŽELIO 18-0JI, 
ŠEŠTADIENIS 

Nė vienoje sektoje negali būti gera. Prie tokios išvados 
Jiržis Hašekas priėjo po ganėtinai ilgų tyrinėjimų, bemie- 
gėm naktim prisiskaitęs ataskaitų, raportų, asmeninių 
išgyvenimų užrašų, biografijų ir pasipasakojimų inter- 
neto pokalbių svetainėse. Visos sektos atrodė kažkokios 
tamsios, atgrasios, visos iki vienos. Ir tos, kurioms rūpėjo 
tiktai meilė, gėlytės, pūkuoti zuikučiai ir taika. O gal tik 
dėjosi, kad joms tai rūpi. Užkulisiuose visada rasdavosi 
kas nors neįprasta: valdžiotroška, seksualinis išnaudo- 
jimas, narkotikai, pavojingos apeigos, mažų mažiausiai 
keisti valgymo įpročiai ir prasta higiena. 

Jiržis žinojo grėsmingos sektos, taip pat vadinamos 
kultu, požymius: juodos ir baltos spalvų pasaulėvaizdis 
su svarbiausia — vadovo — figūra ir atsiskyrimas nuo vi- 
suomenės. Reta kuri sekta išsilaikydavo be stipraus, daž- 

nu atveju — charizmatiško vadovo, netramdoma griežto 
požiūrio į tai, kas bloga ir kas gera, teisinga ir neteisinga. 
Kaip tik įsitikinimas, kad egzistuoja tiktai sektos išpažįs- 
tama tiesa, glaudžiai telkė ją ir kurstė tikėjimą, kad vien 
sektos nariai sulauks geresnės ateities Anapus arba, pa- 
vyzdžiui, kokioje nors kitoje planetoje. Išrinktieji. Ypatin- 
gieji. Tie, kurie nepražus. 

„Rojaus vartai“ buvo viena iš tų sektų, kurių veiklą Jir- 
žis studijavo, ruošdamasis tyrimui. 8-ajame dešimtmety- 
je Jungtinėse Amerikos Valstijose Maršalo Eplvaito įkur- 
ta ir vadovaujama sekta susiejo krikščionišką tikėjimą su 
NSO. Sektos nariai, kurie vadino vienas kitą seserimis ir 
broliais, gyveno didelėje nuomojamoje viloje Kalifornijo- 
je, savo „vienuolyne“. Su pašaliečiais sekta beveik nepa- 
laikė ryšių. Eplvaitas išsikastravo ir penki sektos nariai 
pasekė jo pavyzdžiu. Sekta tikėjo, kad ateiviai atneš jiems 
taiką ir perduos kitos planetos kodą. 

Na ir kas? Juk žmogus gali tikėti, kuo tik nori, ir su 
savo organais daryti, ką tik nori. Tragedija viskas virto 
tada, kai Maršalas Eplvaitas įtikino visus narius, kad už 
Heilo-Bopo kometos, artėjančios prie Žemės, slepiasi 
kosminis laivas, į kurį paklius sektos narių sielos. 1997 
metų kovo mėnesį, Eplvaitui nurodžius, per tris dienas 
nusižudė beveik keturiasdešimt „Rojaus vartų“ narių. 

Deja, tokių sektų kaip „Rojaus vartai“ buvo daugiau. 
Džonstounas, Dovydo šaka, Saulės šventykla... Pavadini- 
mai mieli ir gražūs, bet sektų istorijos baigėsi tragedijom, 

žmonių mirtimis. Buvo ir tokių sektų, kurioms neužteko 
saviškių mirčių, reikėjo ir pašaliečių aukų. „Aum Aukš- 
čiausios tiesos“ judėjimas suplanavo ir 1995 metais įvyk- 
dė dujų ataką Tokijo metro. Žuvo dvylika žmonių, tūks- 
tančiai buvo sužeisti. 

Juo daugiau Jiržis įgijo informacijos apie religines sek- 
tas, tuo labiau jomis dygėjosi. Jeigu jis sugriautų kokios 
nors sektos planus, žinotų, kad jo darbas nenuėjo veltui. 
jo tikėjimas žlugo ir kada jis nusprendė sulaužyti tylėjimo 
taisyklę. Jiržiui jis priminė sulysusį šunį, kuris nugyve- 
no gyvenimą kasdien mušamas. Vyras buvo sudžiūvęs, jo 
siauri pečiai atrodė dar siauresni, nes sėdėjo susigūžęs. 
Tamsios akys be atvangos stebėjo kitus staliukus bei ka- 
vinės klientus ir Jiržiui buvo sunku išlaikyti jo žvilgsnį 
ilgiau kaip porą sekundžių. Iš pažiūros atrodė penkias- 
dešimties, nors tikriausiai buvo tiktai keturiasdešimties. 
Nejau jis kada nors tikrai tikėjo, kad yra Dievo išrinkta- 
sis? Turėjo tikėti. Antraip visus tuos metus nebūtų išsi- 
laikęs sektoje. 

Apie save jis papasakojo labai mažai. Net vardo, aišku, 
nepasakė. Jiržis šito ir nesitikėjo. Viršininkė Jiržiui patarė 
įkalbėti vyrą duoti anoniminį interviu. Bet neatskleidė, 
kaip pati su juo susisiekė, o Jiržis ir neklausė. Suprato, kad 
geriau per daug neklausinėti. Kai pagrindinis tiriamojo 
straipsnio veikėjas nukrinta tarsi iš dangaus, niekas ne- 
klausinėja, kaip pavyko gauti interviu. Visada naudokis 

pasitaikiusia proga. Tokia buvo pagrindinė Jiržio gyveni- 
mo nuostata. 

— Vadinasi, manęs niekas neatpažins? — kažkelintą 
kartą pasitikslino vyras. 

Jiržis sulaikė nusivylimo atodūsį ir kantriai paaiškino: 

— Kaip tik toks ir būna anoniminis interviu. Sėdėsite 
nugara į kamerą, jūsų silueto kontūrai bus ištrinti, kad 
niekas neatpažintų, arba apsivilksite kokį nors laisvoką 
džemperį su gobtuvu. Balsą taip pat pakeisime neatpa- 
žįstamai. 

Nuošalaus kampinio staliuko prieblandoje vyro ran- 
kos nervingai stvarstė viena kitą. Jis sudėjo delnus lyg 
maldai, paskui atitraukė, ėmė trinti nykščiu kitos rankos 
plaštaką, draskyti nagų odeles. Jiržis atkreipė dėmesį, kad 
vyro rankų oda labai sausa. Galimas daiktas, sektos na- 
riams draudžiama naudoti tam tikrus kosmetikos gami- 
nius, pavyzdžiui, rankų kremą. 

— Iš viso mūsų dvidešimt. Gyvename kiek atokiau nuo 
centro, — tyliai tarė vyras. 

— Kur tiksliai? — paklausė Jiržis. 

Vyras karštai papurtė galvą. 

— Negaliu pasakyti. 

Galbūt kol kas, pagalvojo Jiržis. Vis dėlto jis ketino tiek 
palenkti vyrą, kad šis neklausiamas pasakytų tikslų adre- 
są. Tačiau dabar geriau jo nespausti ir paklausinėti kitų 
dalykų. 

— Ar seniai gyvenate su jais? 

— Nuo pat pradžių. Apie dvidešimt metų. Iš pradžių 
mūsų buvo mažiau, bet ilgainiui radome daugiau šeimos 
narių. 

— Iš ko gyvenate? Dirbate? 

— Kai kurie dirba. Mūsų pajamos bendros, naudoja- 
me jas bendram šeimos labui. Nė vienas negauna daugiau 
negu kitas. Prisidėję prie šeimos, atidavėme jai visus pi- 
nigus. 

— Vadinasi, savotiškas komunizmas? — mėgindamas 
sušvelninti įtampą paklausė Jiržis. 

Vyras pažvelgė į jį įdėmiai ir rimtai. Netikęs buvo juo- 
kelis. 

— Mes gyvename labai asketiškai. Pasitenkinam labai 
mažu. Juk visi pasaulietiški dalykai yra tušti ir nereika- 
lingi. 

Vyro balse keistai sumišo liūdesys ir išdidumas. Atro- 
dė, kad jis suvokė geriausius metus nugyvenęs nežmoniš- 
komis sąlygomis, bet vis tiek manė, jog gyveno teisingai. 

Jiržis jo neskubino, bet norėjo sužinoti ką nors kon- 
kretesnio. Kol kas vyras nepasakė nieko, verto ypatingo 
susirūpinimo. Nieko, kas išduotų jį galint pateikti me- 
džiagos įspūdingiausiam straipsniui. Žmonės turi teisę 
gyventi komunose ir melstis Dievui kad ir kiauras dienas. 
Sensacijos iš šito neišspausi. Straipsniui parašyti negana 
žinios: „Ei, žiūrėkit, čia gyvena būrys religinių fanatikų“ 
Negana, nors pasižiūrėti į religinius fanatikus žmonėms 
įdomu. Bet turint tiktai tiek medžiagos, išeitų daugių 

daugiausia „žmogiškojo intereso“ stiliaus reportažas, o ne 
didelis demaskuojamasis straipsnis. 

— Ar tarp jūsų yra ir vaikų? — galų gale paklausė Jir- 
žis. — Kokios bausmės taikomos nepaklusniems sektos 
nariams? 

— Mes nevartojame žodžio „sekta“, — greitai atrėmė 
vyras. — Mes — šeima. 

— Na, tada sakykime „šeimos“. Pavadinimas neturi di- 
delės reikšmės, — atsakė Jiržis. 

— Turi, - atkirto vyras. - Nes mes tikrai esame šeima. 
Baltoji šeima. 

Jiržis užsirašė tuos žodžius į bloknotėlį. Gal pavadi- 
nimas tikrai turi reikšmės. Vis dėlto tą akimirką didesnę 
reikšmę turėjo tai, kad pavyko labiau palenkti vyrą į save. 
Mat Jiržis savo užrašinėjimu parodė deramai vertinantis 
jo žodžius. 

— Ar kuris nors iš jūsų kada kalbėjo apie ypatingą prie- 
šą? Turiu galvoje ne tik dvasinį, bet ir žemišką priešą? — 
atsargiai paklausė Jiržis. 

Turėjo būti kokia nors priežastis, kodėl jam nurodyta 
tyrinėti būtent šitą sektą. Kokia nors tamsi ir tikriausiai 
pavojinga paslaptis, kurią jis privalo atskleisti. 

Vyras apsižvalgė aplinkui, paskui pasilenkė arčiau ir 
prislopino balsą. 

— Tiesą sakant, reikalas tas, kad čia, žemėje... - pra- 
dėjo jis. 

Kaip tik tą akimirką kažkas praslinko pro jų kampinį 
stalelį. Vyras krūptelėjo, lyg paausyje sprogus balionui. 

gina. Rudais trumpais plaukais, su juoda berankove pa- 
laidinuke. Ne iš tokių, į kurią įprastomis aplinkybėmis 
pasižiūrėtų dar kartą. Be to, panaši į turistę, tad nėra ko 
bijoti. Jeigu ką nors iš jų pokalbio ir nugirdo, veikiausiai 
nesuprato nė žodžio. | 

Vis dėlto pasitikėjimo neliko. Vyro akyse radosi bai- 
mė, kurios Jiržiui nepavyko nuslopinti. Jis numanė, kad 
šiandien vyras daugiau nieko nepasakys. Jiržis pamatė 
siaubą ir paniką, kurią pajutęs vyras išsyk užsidarė savo 
kiaute. 

— Bet susitarėme, kad ateisite į vaizdo interviu? - pa- 
klausė Jiržis. — Rytoj? 

Vyras atsakė ne iš karto. Jis dvejojo. 

Mėšlas. Jiržis stengėsi neparodyti savo nekantrumo. 
Jeigu spaus per daug, gali viską prarasti. Vyras paspruks ir 
daugiau niekada nebesugrįš. Ir Jiržis ničnieko neparašys. 

— Dvyliktą valandą susitiksime čia. Tada nueisime į 
studiją, kur filmavimą matysiu tiktai aš. 

Jiržis kalbėjo ramiai, rimtai ir įtikinamai. Jis neklausė 
ir nesiūlė, pasakė tai kaip neabejotiną faktą. Matė, kad 
jo žodžiai ir balsas nuramino vyrą. Šis linktelėjo galvą. 
Tiesa, dvejodamas, bet vis dėlto linktelėjo. Jiržis ištiesė 
ranką. Vyras ilgai žiūrėjo ir galų gale ištiesė savąją. Jir- 
žis pasistengė neparodyti pasibjaurėjimo, prisilietęs prie 
sauso ir šiurkštaus delno. Jiedu stipriai paspaudė rankas, 
patvirtindami susitarimą. 

Vyras išėjo pirmas, kaip jiedu buvo sutarę. Jiržis pen- 
kias minutes palaukė, tik tada žengė pro kavinės duris. 
Išniręs į skaisčią, karštą saulėkaitą, pasijuto lyg kitame 
pasaulyje. Atsidūrus gatvėje, tarp vasariškai apsirengusių 
ir smagiai nusiteikusių žmonių, jį pagavo džiaugsmas. Jis 
parengs interviu. Jis neabejojo, kad tas žmogus tikrai at- 
skleis ką nors svarbaus. 


Moteris popierine nosinaite vis šluostėsi prakaituotą 
kaktą. Slogus karštis jau kelinta diena pranašavo perkū- 
niją. Laikraščių antraštės rėkė apie dar neregėtą karščio 
bangą ir sausrą, nors iš tikrųjų karštymetis buvo beveik 
įprastas. Tik naujienų fronte buvo tylu ramu. Paprastai 
tyla ją erzindavo, bet ne šį kartą. Po ilgos tylos riksmas 
girdėsis garsiau, kai viskas prasidės. 

Moteris žvelgė į žydrą giedrutėlį dangų. Ji ką tik kalbė- 
josi telefonu ir buvo paprašyta dar kartą patvirtinti, kad 
nurodymai vykdomi. Moteris užtikrino, kad tikrai vyk- 
domi. Informacijos jau gauta užtektinai. Šaltinis neberei- 
kalingas. 

Legendoje apie didvyrį turi būti pavojų ir mirčių. 
pasidėjusi ant stalo, nors iš tiesų šachmatais nežaidė. Ji 
pirštu paglostė vieno baltojo pėstininko galvą ir lengvu 
stumtelėjimu nuvertė figūrą. Tęsiant žaidimą reikiama 
kryptim, pėstininkai neretai pašalinami. 

Saulės spinduliai glostė Vltavą, upės vanduo blizgėjo 


žvilgėjo. Buvo graži diena mirti. 


Tarpais apsidairydamas ir grįžtelėdamas atgal, vyras 
susigaužęs skubėjo gatve. Atrodė, nei koks daiktas, nei 
žmogus negalėtų jo užklupti netikėtai. Jis žengė per siau- 
rą gatvelę, kai iš už kampo, lyg iš po žemių, išniro pilkas 
automobilis. Vyras jį pastebėjo, bet nespėjo pasitraukti. 

Jam galvoje šmėstelėjo daugybė minčių ir jausmų. At- 
rodė neteisinga, kad šitai nutinka kaip tik dabar, kai jis 
galų gale atrado drąsos prabilti. Jam buvo gaila visų tų, 
kurie jo gedės. 

Liudininkų parodymai buvo prieštaringi. Vieniems at- 
rodė, kad mašina stabdė, kitiems — kad ne. Šiaip ar taip, 
automobilis bloškė vyrą į šoną su tokia jėga, kad jis lanku 
nulėkė kelis metrus ir žnektelėjo ant grindinio. Vyro gal- 
va trenkėsi į akmenį ir po minutėlės palei pakaušį ėmė 
plisti tamsiai raudono kraujo bala. Pirmas į pagalbą at- 
skubėjęs Žmogus pasakė, kad vyras mirė iškart. 

Pilkasis automobilis iš vietos pabėgo ir niekas nespėjo 
užsirašyti jo numerio. Kai kas net įtarė, kad mašina buvo 
be numerio. Niekas neprisiminė, kaip atrodė vairuotojas, 


neprisiminė, ar tai buvo vyras, ar moteris. 

Priėjusi prie lango, Lenka žvelgė į peizažą, kurį stebėjo 
jau penkerius metus. Liepas, kurių lapai keisdavo spalvą, 
juos rudens vėjas pagriebdavo ir nudraskydavo, plikas jų 
šakas žiemą aptraukdavo baltas šerkšnas, o pavasarį jos 
pratrūkdavo pumpurais, kurie prasiskleisdavo ir išleisda- 
vo lapelius. Tiesa, dabar medžiai apgenėti smarkiau nei 
anksčiau. Kaip tik vakar Jaras motoriniu pjūklu nupjaus- 
tė nereikalingas šakas. Apgenėtos liepos Lenkai atrodė 
liūdnesnės. Šalimais į krūvą sukrautos šakos priminė 
kapo kauburį. Lenka žvelgė į kiemą, apsuptą geležinės 
tvoros, kaip kokios niaurios klaikynės su aštriais smai- 
gais. Susimąsčiusi Lenka braukė pirštu lango rėmą. Balti 
dažai buvo apsilaupę, sueižėję. Reikėtų išvalyti langus. 
Kaitri vasaros saulė nušviečia nusėdusias dulkes ir pirštų 
atspaudus. Neverta dabar valyti. Jau neverta. 

Staiga kambarys tarytum susitraukė. Peizažas atro- 
dė per ankštas. Lenką pagavo noras pamatyti daugiau. 
Tvankokas namų kvapas, persmelktas šleikštaus smilkalų 
saldumo, tarytum troškino, nors šiaip jau Lenka jį mėgo. 
Paprastai tas kvapas skatino saugumo jausmą. 

Lenka nesusigaudė, kas atsitiko. Pastaruosius pen- 
kerius metus ji buvo laimingesnė, nei galėjo įsivaizduo- 
ti. Nors liūdėjo, ilgėjosi mamos ir sykiais jautėsi be galo 
vieniša, vis dėlto buvo patenkinta. Lenkai nieko daugiau 
nereikėjo. Gyvenimas jai davė labai daug. Davė žmones, 
kurie ja rūpinosi ir pasiūlė namus. Davė tikėjimą, kuris 
buvo didesnis už ją ir stipresnis. Lenka žinojo, koks atly- 
gis jos laukia. 

Lenka mąstė, kad pirmieji penkiolika gyvenimo metų 
pralėkė kaip sapnas, iš kurio buvo pabudinta. Pabudi- 
mas buvo žiaurus, draskantis, užtat dar reikalingesnis. 
Nes Lenka anksčiau įsivaizdavo, kad gyvenimas yra tik 
tai, ką ji mato. Kad gyvenimas tiktai kasdieniai dalykai: 
vakarais, svajonės įsimylėti, turėti draugų, vaikiną, nors 
nė vienas į ją nė akies nepakreipdavo, svajonės nukeliauti 
į Niujorką, dirbti fotografe arba mokytoja. Tas gyveni- 
mas buvo paviršutiniškas, priklausomas nuo materialių, 
žemiškų dalykų. Lenka beprotiškai jaudinosi dėl to, ar yra 
graži, ar madinga. Spoksodavo į save veidrodyje valan- 
dų valandas, nervinosi dėl grožio ydų ir trūkumų, mėgi- 
no tobulinti save kosmetika, kad atrodytų patrauklesnė. 

Nors tarp žmonių būdavo tokia drovi ir tyli, kad niekas 
nepastebėjo jos ilgų ir riestų blakstienų. 

Lenka nežinojo, kas tikra. Ji buvo lunatikė. Ji nebuvo 
mačiusi dieviškos šviesos, kuri skverbia pasaulį ir žemę. 
Tik Baltoji šeima jai parodė tą šviesą ir paaiškino, kad visi 
žemiški dalykai aplinkui labai menki ir niekingi, lyginant 
su Tiesa. Kad be šventumo ir Dievo ji tikrai bus niekas. 
Lenkos gyvenimas, kaip ir visų gyvenimas čia, žemėje, 
tėra tik lipimas laiptais. Durys į tikruosius namus atsivers 
vėliau. Tad kam gailestauti dėl to, kad laiptai paprasti, kad 
kartais sunku lipti, jei pagaliau, lyginant su amžinybe, 
jie - visiškas niekis? 

Vis dėlto Lenka prisiminė tai, ką Snieguolė pasakojo 
apie savo gyvenimą ir Suomiją, kai jos matėsi paskuti- 
nį kartą. Lenka prisiminė pasakojimą apie pašvaistes ir 
baltąsias naktis. Apie maudymąsi eketėje. Tai tokie ke- 
rintys ir keisti dalykai. Kaip pasakoje. Penkerius metus 
Lenka nesvajojo apie keliones. Dabar ji susivokė vogčia, 
paslapčia net nuo savęs kurianti svajonę sėsti drauge su 
Snieguole į lėktuvą, nuskristi toli į Suomiją, nueiti į sauną, 
paplaukioti švariame ežere, patirti beržų kvapą, apie kurį 
taip gražiai kalbėjo Snieguolė. Ji sužadino Lenkai norą 
bent sykį gyvenime paleisti jusles visu pajėgumu. 

Tuščios, kvailos mintys. 

Lenka apsižvalgė kambaryje, kurio pasieniuose stovė- 
jo lovos. Jie čia miegojo trise. Lentinių grindų nedengė 
kilimas. Sienų nepuošė paveikslai. Čia nebuvo rašomojo 

stalo, lempos nei kėdžių. Nebuvo nieko nereikalinga. Nie- 
ko, kas gali nuvesti mintis blogais keliais. Baltajai šeimai 
nereikia jokių stimulų. Vakarais jiems gana maldų. Jeigu 
pernelyg nesikabinsi į žemiškus dalykus, pakliūsi arčiau 
Dievo. 

Lenka sukryžiavo rankas. Jos svajonės negeros. Ji už- 
sinorėjo to, ko nereikėjo norėti. Ji turi už tai atsiprašyti. 

Ji turi melsti sustiprinimo. 

Lenka negalėjo negalvoti apie tai, kad greitai pusė ke- 
turių. Jeigu ji nori suspėti į susitikimą su Snieguole pilies 
sode penktą, turi paskubėti. Pasielgtų teisingai, jeigu ne- 
nueitų. Šiaip jau jai paskirtas areštas, kad pažeidė taisy- 
kles atsivesdama Snieguolę į šeimos namus, nepaprašiusi 
leidimo. Lenkai buvo pasakyta, kad pašaliniai be niekur 
nieko čia neįleidžiami. Šeima iš pradžių turi išsiaiškinti, 
ar Snieguolė iš tų Žmonių, kuriais galima pasitikėti. Tai, 
kad ji - Lenkos sesuo, šeimai nieko nereiškia. 

Lenka paklausė, ar šeima abejoja jos pasakojimu. Jai 
buvo atsakyta, kad kalbama ne apie tai, kad šeimos nariai 
turi saugoti vienas kitą ir šventus tarpusavio ryšius. Nie- 
kam nevalia jų pažeisti. Lenka kairės rankos bevardžiu 
švelniai trynė dešinės rankos bevardį, ant kurio kelerius 
metus mūvėjo penkioliktojo gimtadieno proga mamos 
padovanotą žiedą. Kai reikėdavo jėgų ar paguodos, Lenka 
visada jį paliesdavo. 

Vis dėlto pereitą savaitę Lenka nusimovė žiedą. Ada- 
mas jai dar aiškiau išdėstė, kad Lenkos mama prarado 

tikėjimą ir paliko šeimą, todėl žiedo nešiojimą galima lai- 
kyti išdavyste. Lenka įmetė žiedą į upę. Tegul nuskęsta 
taip pat, kaip nuskendo mama. 

Jėgų ir paguodos reikia semtis iš kitur — iš tikėjimo ir 
Dievo. 

Lenkos malda nutrūko, kai pirmame aukšte pasigirdo 
skausmingas, raudos persmelktas riksmas: 

— Jaras žuvo! 

Lenka nuleido maldai sudėtas rankas. Ją slėgė kaltė, 
kai bėgo laiptais žemyn. O jeigu Dievas regėjo jos nuo- 
dėmingas, žemiškas svajones ir baudžia ją parodydamas, 
kad mirtis ištinka labai greitai? 

čiojantį vandens purslais, žėrinčiais it brangakmeniai. 
Jie akimirką pašokdavo savo šokį ore, bet paskui neišven- 
giamai krisdavo žemyn ir ištikšdavo vandens paviršiuje. 
Snieguolė pagalvojo, kaip visa atrodytų, jeigu lašai taip 
pat netikėtai pakiltų į dangų lyg maži, blizgantys balio- 
nėliai. Ir nusklęstų kur nors toli. Ji pažaidė mintimi, kad 
purslai nuskristų iki Suomijos ir kaip šilto malonaus va- 
saros lietaus lašai nukristų Liepsnai ant veido. 

Liepsna. Vėl prisimena ją. Ar kaltas atstumas? Ar ilgesį 
paprasčiau prisileisti kitoje šalyje? Ar kitoje šalyje liūde- 
sys labiau pateisinamas? 

Protingai pagalvojus, Snieguolės mintyse neturėtų 
likti vietos kitiems, tik keistuolei Lenkai, dar keistesnei 

jos šeimai ir tam dideliam klausimui, ar jas iš tiesų sieja 
giminystė. Ar Snieguolės tėtis turi nesantuokinę dukrą 
Prahoje? Vis dėlto ilgesys nepaklūsta įprastai logikai. 
Jis sklando savais keliais ir Snieguolė negali tų kelių pa- 
keisti. 

Snieguolė žvelgė į miestą apačioje ir ją staiga apėmė 
stiprus svetimumo ir kitoniškumo jausmas. Ji čia sveti- 
ma. Ji čia atvažiavo, lankosi kaip turistė ir iškeliaus net 
gerai nepažinusi miesto. Šitas miestas jai netaps namais. 

Tiesą sakant, kur Snieguolė jautėsi kaip namuose? 

Ne Ryhimekyje - pas mamą ir tėtį. Nelabai ir Tampe- 
rėje — vis dėlto ne ten, bent jau kol kas. Ji neturėjo atra- 
mos taško, taip tvirtai ir stipriai siejančio su kokia nors 
vieta, kad tikrai galėtų ją laikyti namais. 

Šiltas vėjas paglostė Snieguolei plaukus. Ji prisiminė 
ranką, — tą vienintelę ranką, kuri glostė taip, jog troško, 
kad tai niekad nesiliautų. Liepsnos glėbyje ji jautėsi kaip 
namuose. Jos žvilgsnio šilumoje jautėsi saugi, gyva, nesu- 
žeista. Ji galėjo būti savimi, nereikėjo apsimetinėti, nerei- 
kėjo nieko slėpti, dangstyti, nerodant dalies savęs. Ji buvo 
laiminga. Ji jautėsi mylima. 

Vėjas nešė gėlių, medžių ir vasaros kvapą, kuris buvo 
toks svaiginantis, kad Snieguolė turėjo atsisėsti. Jausmas, 
kad ji čia svetima, kad čia ne jos namai, ėmė vyniotis 
aplink ją perregima gija. Pradėjo nuo kojų, supančiojo, 
kilo aukštyn iki klubų, juosmens, pririšo prie šonų ran- 
kas, apsivijo apie kaklą ir užkišo burną. 

O jeigu, netekus Liepsnos, ji daugiau niekada nejaus 
namų jaukumo? 

O jeigu ji daugiau niekada nebegalės mylėti? 

O jeigu ji prarado tą vienintelį žmogų, su kuriuo galėjo 
būti iš tiesų laiminga? 

Ji prisiminė vieną liepos naktį. Jiedvi ilgai kalbėjosi, 
nė vienos neėmė miegas. Tekėjo saulė. Jos šviesa pro va- 
sarnamio miegamojo langą skverbėsi švelni, globėjiška, 
prislopinta lauke augančio beržo šakų. Jos gulėjo siauro- 
įdėmiai, kaip visada. Jos žvilgsnis nebuvo vertinantis. Jis 
buvo šiltas, kupinas meilės. 

— Noriu, kad man atvirai atsakytum, Snieguole, - tarė 
Liepsna. 

— Ką? - paklausė Snieguolė 

— Ar dažnai pagalvoji, kad esi graži? 

Snieguolė kiek patylėjo. 

— Atvirai sakant, niekada. 

Tai buvo tiesa. Ją tiek metų vadino bjauria, kad atbu- 
ko. Kažkada ir manė, kad yra bjauri. Manė, kad viskas dėl 
bjaurumo. Ji tokia bjauri, kad tos, kurios ją žemina, pa- 
prasčiausiai negali nespjaudyti į veidą ir nemušti. Jos iš- 
vaizda kelia tokį šleikštulį, kad jos nesivaldo. Vėliau Snie- 
guolė suprato, jog ne dėl to. 

Paskui ji pradėjo galvoti, kad yra ne bjauri, bet blanki. 
Tiesą sakant, tai, kaip ji atrodė, neturėjo jokios reikšmės. Ji 
ir nenorėjo kam nors atrodyti graži. Kol nesutiko Liepsnos. 

— Šito aš mažumėlę ir baiminausi, — toliau kalbėjo 
Liepsna. - Todėl dabar pasakysiu, kas tavyje gražu. 

Ji tai ištarė taip rimtai ir oficialiai, kad Snieguolę su- 
ėmė juokas. 

Liepsna pakėlė ranką ir švelniai perbraukė pirštu Snie- 
guolei kaktą palei plaukus. 

— Tavo kakta. Turi tokią kaktą, kad matyti, jog galvoje 
laksto beprotiškai daug minčių. 

Švelnus Liepsnos pirštas nuslinko prie antakių. 

— Tavo antakiai ir akys, ir ta jų visuma. Tu turi tobulos 
formos skaisčias akis. Ir tokį veriamą žvilgsnį, kad liežu- 
vis ėmė painiotis, kai pamačiau tave pirmą kartą. 

Snieguolei pradėjo daužytis širdis, akys priplūdo aša- 
rų. Liepsnos žodžiai glamonėjo taip pat kaip ranka. Tie 
žodžiai surado skaudamas Snieguolės širdies vietas, su- 
šildė ir paglostė. 

Liepsna palietė jai skruostą. Lengvai kaip plunksnelė. 

— Smakro linkis. Gležnas ir sykiu stiprus. 

Pirštas perbraukė lūpas. Tą minutę prisilietimas pa- 
sklido plačiau, pajuto jį visu kūnu. Papilve. Ir žemiau. 

— Tavo lūpos. Nesu mačiusi gražesnių nei tavo lūpų. Ir 
švelnesnių už jas nebučiavau. 

Snieguolė norėjo, kad Liepsna pabučiuotų ją tuoj pat, 
bet ši vedė pirštu Snieguolei per kaklą iki raktikaulių. 

— Turi nepaprastai gražų kaklą ir sprandą. Ir tą lin- 
kį tarp kaklo ir pečių. O tavo raktikauliai — lyg paukščio 
sparnai. 

Snieguolė alsavo jau dažniau. Ją nustebino stipri švel- 
numo ir geismo sąsaja. Liepsnos žodžiai ją suglumino, 
sukėlė nuostabą, jaudulį ir dėkingumą, o prisilietimas 
augino joje skausmingą, beveik gyvulišką geismą. Todėl, 
kad radosi žmogus, kuris matė ją tokią gražią. Matė ją 
visai kitaip nei visi ligi šiol. Ir ją perėmė beveik skausmin- 
gas gerumas. 

Liepsnos ranka slinko žemiau. Ji jau irgi neramiai alsa- 
vo, kai šnibždėjo Snieguolei į ausį: 

— Tavo krūtys... 

Paskui žodžiai dingo. Toliau šnekėjo glamonės. 


Jos buvo susikūrusios dar vieną žaidimą. Vadino jį Lobio 
žemėlapiu. Tiesą sakant, žaisdavo du variantus — Dvasi- 
nio lobio žemėlapį ir Fizinio lobio žemėlapį. 

Žaidžiant pirmąjį variantą, žemėlapio sudarytoja pa- 
rašydavo ant popieriaus lapelio žodžius arba nupiešdavo 
dalykus, turinčius jos gyvenimui svarbią reikšmę. Nuo 
žodžių prie paveikslėlių ėjo takeliai. Lobio žemėlapio 
skaitytoja galėjo pati pasirinkti, kuriuo takeliu eiti. O že- 
mėlapio sudarytoja pasakydavo, kas sieja pasirinkto take- 
lio jungiamus žodžius ar paveikslėlius, ir papasakodavo, 
ką tie žodžiai slepia. 

Štai taip po gabalėlį Snieguolė ir Liepsna atvėrė viena 
kitos istoriją. Baimes, sapnus, svajones. Paslaptis, kurių 
niekada nepasakojo kitiems. Viltis, kurios buvo pernelyg 
gležnos, kad jas ištartų balsu. 

Dvasinio lobio žemėlapis vėrė užrakintas skrynias. Jos 
duodavo viena kitai „raktą“ sakydamos: „Atrakink. Aš ta- 
vim visiškai pasitikiu.“ 

Fizinio lobio žemėlapis taip pat buvo pagrįstas tar- 
pusavio pasitikėjimu. Žemėlapio sudarytoja nupiešdavo 
savo kūną ir pažymėdavo jame vietas, kurias reikėjo kaip 
nors paliesti. Žemėlapio skaitytoja turėjo pasirinkti, ku- 
riuo keliu per tas vietas eis ir kiek iš karto jų aplankys. 
Žemėlapio skaitytojai pasirinkus vietą, sudarytoja pasa- 
kydavo, kaip ją reikia paliesti - pabučiuoti, įkąsti ar tiktai 
pažvelgti. Žemėlapio skaitytoja turėjo iki galo patenkinti 
jos norą. 

Lobio žemėlapis nebuvo žaidimas dėl žaidimo. Tai 
buvo malonus užsiėmimas, kurį jos galėjo kiekvieną mi- 
nutę nutraukti. Numesti piešinius ir žodžius ir leistis iš 
vienos situacijos į kitą natūraliai, laisvai, lyg savaime. 

Buvo metas, kai tarp Snieguolės ir Liepsnos viskas 
klostėsi teisingai, aiškiai, gerai, suprantamai. Snieguolė 
dažnai sapnuodavo tą metą. Pabudimas kaskart atrodė 
šiurkštus ir neteisingas. 

Kodėl ji turi pabusti, jei sapno tikrovė daug geresnė ir 
teisingesnė? 


Ji melavo. Pasakė tai, kas galėjo būti tiesa, bet nebuvo. 
Istoriją ji kūrė protingai, rūpestingai ir jos netiesa neiškils 
į dienos šviesą. 

Pagaliau — ar meluoti tikrai neteisinga? Jeigu melas 
gražesnis nei tikrovė? Jeigu melas ir pasakotojui, ir klau- 
sytojui duoda daugiau nei tiesa. 

Melas virto gyvenimo istorija, ta istorija virto tiesa. 

Ji nesigailėjo. 

Ji norėjo išgyventi šį pasakojimą iki galo, iki paskutinio 
puslapio. Ji susitaikė su grėsme, kad pabaiga bus žiauri. 
Jos pačios pabaiga. 

Išsiėmusi mobilųjį, Snieguolė pasižiūrėjo, kiek valandų. 
Jau penkios. Lenkos nebuvo matyti. Labai galimas daik- 
tas, kad ji neateis. Mobilusis delne atrodė sunkus. Jis tarsi 
ragino: „Paskambink tėčiui. Paklausk tiesiai.“ Snieguolė 
svarstė. Pagalvojo, kad reikėtų pulti netikėtai. Iš pradžių 
pakalbėti šį bei tą apie orą ir visa kita, kas nepavojinga, o 
paskui smogti iš visų jėgų, kaire iš nugaros, paklausiant, 
ar tikrai tėtis čia, Prahoje, turi dukterį. Manė, kaipmat 
supras iš balso, jeigu jis meluos. Bent jau jai atrodė, kad 
supras. Šiek tiek abejojo, ar tėtis galėtų būti geresnis me- 
lagis, nei ji mano. 

Jeigu Lenka - tėčio duktė, jeigu ji sakė tiesą, vadinasi, 
Snieguolė savo tėtį pažįsta dar prasčiau, nei lig šiol įsi- 
vaizdavo. O ar vaikai pažįsta savo tėvus? Iš tiesų — iki pat 
sielos gelmių? Juk paprastai jie mato tik kai kuriuos tėvų 

bruožus, nedidelę visumos dalį. Nežino, kokie jie buvo 
vaikystėje, apie ką svajojo paauglystėje. Nežino, nors tėvai 
jiems pasakoja, bet pasakojimus nuspalvina tam tikrom 
spalvom kaip tik todėl, kad pasakoja tai savo vaikams. 

O Snieguolės šeimoje apie tokius dalykus net nebuvo 
kalbama. Jų šeimoje tai buvo neįprasta. Kartais Snieguo- 
lei atrodydavo, kad šešiolika gyvenimo metų ji nugyveno 
su visiškai svetimais žmonėmis, daugių daugiausia pažįs- 
tamais iš matymo. 

Buvo penkios po penkių. Snieguolė atsistojo nuo balto 
medinio suoliuko, truputį pamankštino kojas. Šiandien 
daug vaikščiojo. Ji mėgo vaikščioti pėsčiomis. Vaikščio- 
dama geriau perprasdavo miestą, nei važinėdama tram- 
vajumi, autobusu ar metro. Snieguolė svarstė, ar verta 
ilgiau laukti. O ir pilvas maršus grojo. 

Ji pasvėrė rankoje mobilųjį. Turbūt jau pats laikas 
įskelti nutylėjimų stiklą. Tėčio telefono numeris buvo prie 
„T“. T - kaip „tėtis“. Snieguolė prisiskambino nespėjusi 
apsigalvoti. 

Telefonu atsiliepė bemaž iškart. Tik jį pakėlė ne tėtis, 
o mama. 

— Peteris išlėkė pabėgioti, paliko mobilųjį namuose, — 
pasakė mama. — Turi kokį nors skubų reikalą? Pasakysiu, 
kad paskambintų, kai tik... 

Išgirdusi susirūpinusį mamos balsą, Snieguolė išsyk 
pajuto užeinant galvos skausmą. 

— Ne, tiktai... Sumaniau paskambinti ir paklausti, kada 
tėtis lankėsi čia, Prahoje, - greitosiomis išbėrė ji. 

Telefone minutėlę buvo tylu. Dabar mama, aišku, pa- 
sakys, kad tėtis niekada nebuvo Prahoje. Tik toks atsa- 
kymas atrodė logiškas, nes jis nė žodžiu neužsiminė, kad 
lankėsi šiame mieste — neužsiminė per tą laiką, kai Snie- 
guolė rengėsi į kelionę. 

— Jūs kalbėjotės apie tai? Girdėjau, kad Peteris... Kad jis 
nenori šito prisiminti. Nuo tada juk prabėgo daug metų. 
Tai buvo... negeras laikas. 

Mamos balsas dabar skambėjo keistai. Snieguolė dar 
niekada nebuvo girdėjusi tokio mamos balso. Sykiu liūdno 
ir nuoširdaus, santūraus ir atviro. Rodės, mama akimirką 
užmiršo, su kuo kalba, ir norėtų pasakyti daug daugiau. 
Tą minutę mamos apsauginis mūras atrodė žemesnis nei 
įprastai. Snieguolė uždavė ne tuščią klausimą. 

— Ar jam čia kas nors atsitiko? — iš karto metė dar vie- 
ną tiesų klausimą Snieguolė. 

Nevalia atsitraukti šiek tiek pravėrus duris. 

— Ne, ne dėl to... - paneigė mama. 

Tada Snieguolė išgirdo kažką atbėgant žvyruotu sodo 
taku. Lenka. Ši atlėkė uždususi, paraudusiomis akimis, be 
abejonės, išmušta iš vėžių. 

— Negaliu daugiau kalbėti. Paskambinsiu vėliau, — 
greitai pasakė Snieguolė ir išjungė telefoną. 

Vis dėlto datos nesutampa. Paslaptis skleidėsi iškart iš 
dviejų pusių, bet atsakymai į klausimus trikdė, prieštara- 
vo vienas kitam. 

— Jaras žuvo, - pirmiausia pasakė Lenka. 

— Jaras? 

— Vienas iš mūsų šeimos. Pakliuvo po mašina ir žuvo 
vietoje. Ir tu jį vakar tikriausiai matei lange. 

Lenka apsipylė ašaromis. Snieguolė išsiėmė iš kišenės 
suglamžytą popierinę nosinaitę, padavė jai. Lenka paėmė 
nuolankiai ir sykiu natūraliai, kaip vaikas paima nosinę 
iš tėčio ar mamos. 

Snieguolė tikrai prisiminė tą vyrą, jo siaurus pečius, 
tamsių akių dygų ir rūstų žvilgsnį. Ir tą akimirką, kai 
vyro veidas išryškėjo prieš akis, prisiminė, kur jį matė 
šiandien. Kavinėje jis šnekėjosi su kažkokiu jaunu vyru, 
kuris kažką rašėsi į bloknotėlį. Pro jų staliuką Snieguolė 
ėjo į kavinės tualetą. Tada jai dingtelėjo, kad čia imamas 
interviu, bet tada dar nesusiejo vyresniojo vyro veido su 
matytuoju lange. 

Intervių ir netikėta mirtis tą pačią dieną. Snieguolė in- 
tuityviai pajuto, kad tai ne atsitiktinumas. 

Maždaug metro aštuoniasdešimties centimetrų ūgio. 
Labai tamsių, beveik juodų plaukų. Rudų akių. Šviesiais, 
lyg nunešiotais džinsais, smarkiai apsitrynusiais, tary- 
tum nemažai gyvenimo regėjusiais, - iškart buvo matyti, 
kad brangūs ir šitaip atrodė jau perkant. Šviesūs marški- 
niai, —- ar buvo languoti? O gal dryžuoti? Snieguolė abejo- 
jo. Amžius — tarp dvidešimt dvejų ir trisdešimties. Tokio 
berniokiško ir sykiu suaugusio vyro amžių iš pažiūros 
nustatyti sunku. 

Atsisėdusi prie upės Snieguolė kramsnojo batoną su 
sūriu ir tikslino prisiminimus. Ji suprato, kad šito per 
maža. Turint tik tiek duomenų, neįmanoma didmiestyje 
surasti žurnalistą, kuris ėmė interviu iš Jaro. 

Tiesą sakant, kam ji ir mėgina? Kažkoks visai nepa- 
žįstamas vyras pakliuvo po mašina ir žuvo. Jai tai visai 

neturėtų rūpėti. Ir vis dėlto rūpėjo. Jeigu Jaras žuvo ne- 
atsitiktinai, galimas daiktas, ir Lenkai gresia pavojus. 
O Lenka - galbūt jos sesuo. 

Snieguolė nė žodeliu neužsiminė Lenkai, kad matė 
Jarą anksčiau, regis, duodantį interviu. Bent kol kas jai 
verčiau šito nežinoti. Neverta kurstyti nereikalingos 
baimės. Nes Snieguolė matė, kad Lenka jau dabar bijo. 
Jos nepasikalbėjo nė pusvalandžio, o Lenkai jau reikėjo 
grįžti. Ir tą pusvalandį ji daugiausia kaip galėdama guodė 
verkiančią Lenką, kuri visai nelogiškai kartojo, kad Jaras 
dar neturėjo mirti ir kad tai neturi reikšmės, bet vis tiek 
viskas negerai išėjo. Snieguolė neišgavo iš jos nieko pro- 
tingesnio. 

Lenka taip pat apgailestavo nesugebėjusi paveikti šei- 
mos, kad šie leistų jai pasikviesti Snieguolę į namus. Vis 
dėlto ji pasikvies. Ji pernelyg skuba, nori kad viskas įvyktų 
tuoj pat, o turėtų išmokti būti kantresnė. Viskam savas 
laikas. Šeima dar priims Snieguolę išskėstom rankom. 
Snieguolė nutylėjo, kad ta mintis ją iš tikrųjų šiurpina. 

Jos vėl nepasikalbėjo, nes Lenkai reikėjo grįžti namo. 
Sakė, kad iš tiesų jai netgi buvo uždrausta išeiti iš namų, 
bet ji privalėjusi susitikti su Snieguole. O kai ši paklausė 
Lenkos, ar neturi mobiliojo, kad būtų lengviau susisiekti, 
toji teatsakė: 

— Aišku, ne. Juk tai tuštybė. 

Jos susitarė susitikti kitą dieną ant Petrino kalvos. 
Snieguolės paklausta, kodėl jos turi nuolat keisti susitiki- 

mo vietą, Lenka tiktai atrėmė, kad nereikia vienodumo. 
Snieguolė daugiau neklausinėjo. Jau buvo įsisąmoninusi, 
kad Lenka keisto būdo. Neabejojo, kad jos keistumą le- 
mia tam tikra priežastis ir kad ji gebės tą priežastį išsi- 
aiškinti. 

Diena jau slinko į vakarą. Termometro stulpelis dar 
rodė kaitrą ir ji pajuto, kad berankoviai marškinėliai šiek 
tiek atsiduoda prakaitu. Reikės vakare bent vandeniu nu- 
skalauti nedidukėje svečių namų vonioje ir pakabinti, kad 
per naktį išdžiūtų. Į kelionę pasiėmė labai mažai daiktų 
ir jau beveik nebeturėjo švarių drabužių. Mintis važiuoti 
į Prahos prekybines gatves apsipirkti šimtų, tūkstančių 
turistų maišalienėje irgi nežavėjo. Juolab kad šita kelionė 
virto anaiptol ne paprastom, nerūpestingom atostogom. 

Snieguolė svarstė, ką daryti. Į Prahos policiją eiti ne- 
gali, nes neturi ką pasakyti. Sveiki, žmogus žuvo pakliu- 
vęs po mašina, o aš jį mačiau anksčiau lyg ir su žurna- 
listu kalbantis? Ne, daugiau nieko apie jį nežinau, — tik 
tiek, kad vardu Jaras ir kad gyvena dideliame mediniame 
name. Jame įsikūrę keisti žmonės, bet aš dar neišsiaiški- 
nau, kodėl jie susibūrė į bendruomenę. Jai priklauso mer- 
gina, galbūt mano sesuo, tiesą sakant, netikra sesuo. Juk 
policijoje iš Snieguolės pasijuoktų ir išvarytų lauk. Gal 
įkištų į areštinę, kad atitoktų iš haliucinacijų, o gal išvytų 
atgal į gatvę, kaip visus nepavojingus pamišėlius. 

Ji galėtų paskambinti namo, pasistengti išaiškinti pa- 
dėtį tėčiui ir mamai ir paklausti jų patarimo. Tikriausiai 

šitaip padarytų kiekvienas paprastas žmogus. Snieguolė 
nebuvo iš tų paprastų žmonių, ir jos šeima nebuvo pa- 
prasta. Jų šeimoje paprasčiausiai niekas taip nesielgė. Be 
to, Snieguolė buvo įsitikinusi, kad po paskutinio pokalbio 
mama suėmė save į rankas supratusi, kad prasitarė. Blo- 
giausiu atveju Snieguolei bus liepta grįžti namo ir ji nieko 
neišsiaiškins. 

Neliko nieko kita, kaip mėginti viską spręsti savaran- 
kiškai, savo galva. Juk taip ji darė beveik visą gyvenimą. 

Snieguolė įtempė atmintį. Turi atrasti kokią nors to 
žurnalisto ypatybę, kuri padėtų jį aptikti. Snieguolė ži- 
nojo, kad smegenys be paliovos fiksuoja net menkiausias 
smulkmenas. Tik reikia jas iš ten ištraukti. Ne, tas vaiki- 
nas, kuris klausinėjo Jarą, nemūvėjo žiedo. Vadinasi, jis 
nevedęs. Aišku, turėdama tik tokią informaciją, ji beveik 
nieko nenuveiks. Vyras laikė bloknotą su pasitikėjimu, lyg 
įpratęs tai daryti. Tai jam ne pirmas interviu. Tikriausiai 
jis patyręs Žurnalistas. 

Snieguolė užmerkė akis ir mintyse vėl peršoko į tą aki- 
mirką, kai grįžo iš tualeto. Ji praėjo ganėtinai arti staliu- 
ko. Žvilgsniu perbėgo bloknotą. Pagalvojo, kad net mokė- 
dama kalbą užrašų nesuprastų, nes vyro rašysena labai 
pakrika. Ši mintis pralėkė greitai, nusklendė lengva, tą 
akimirką atrodė nereikšminga. Bet kaip pakrikos rašyse- 
nos priešingybė bloknote šmėstelėjo ir aiškios formos de- 
talė. Snieguolė į ją atkreipė dėmesį kaip tik dėl kontrasto. 
Kas tai buvo? 

Mąstyk, mąstyk, akino save Snieguolė. Pro šalį juok- 
damiesi būreliu praėjo turistai. Snieguolė sėdėjo stipriai 
užmerkusi akis. Negalėjo paleisti minčių nė trumpam, 
nes vaizdas, kurį prisiminė, ryškėjo. 

Ta detalė buvo bloknoto puslapio viršutiniame krašte. 
Visiškai mažytė. Logotipas. Aišku. Kažkokios bendrovės 
bloknotas. Snieguolė prisiminė logotipo oranžinę spal- 
vą ir apvalumą. Ir ką dar? Tai buvo koks nors simbolis? 
Skaičius, — tai buvo skaičius. Aštuoni. Logotipas atrodė 
pažįstamas, buvo jį mačiusi, tik kur? 

Snieguolė atmerkė akis. 

Oranžinis aštuonetukas. Matė jį mintyse kuo aiškiau- 
siai, tik neprisiminė, su kuo jis susijęs. Ji trūktelėjo di- 
delį gurkšnį vandens iš butelio ir leidosi eiti. Gal prisi- 
minimas rasis valandėlę pasivaikščiojus. Nuo pakrantės 
ji laiptais užkopė ant tilto. Palei tiltą sukosi reklaminis 
stendas. Naujo, ilgai veikiančio dezodoranto reklama — 
besijuokiančios moters veidas —- nusisuko į šoną ir pasiro- 
dė naujo detektyvinio serialo plakatas. Žmonėms, matyt, 
nenusibosta kas vakarą žiūrėti, kaip vienas nužudo antrą, 
o paskui kiti aiškinasi, kaip viskas vyko. 

Snieguolė jau žengė toliau, kai žvilgsnis užkliuvo už 
logotipo plakato apačioje. Oranžinio rutuliuko su aštuo- 
netu viduryje. 

Taigi. Aštuntasis TV kanalas. 

Snieguolė jau žinojo, kur dirba žurnalistas. 

Stiklo buvo tiek daug, kad pastatas atrodė kaip netikras. 
Stiklas atspindėjo vakaro saulės rausvumą, jos purpurą ir 
oranžinį atspalvį — skaistesnį ir ryškesnį negu logotipo. 
Žiniasklaidos bendrovės Super8 administracinį pastatą 
miesto centre surado lengvai. Ant stiklinio pastato stogo 
besisukantis logotipas buvo matyti kažin kur. Pro stiklo 
sieną Snieguolė pažvelgė į vestibiulį, kur tarnautoja susi- 
kaupusi lakavosi nagus. Aiškiausias daiktas, kad kai kurie 
žurnalistai dirba iki vėlumos. 

Snieguolė greitai atliko namų darbus: savo mobiliaja- 
me per Google paiešką susirado žiniasklaidos bendrovę. 
Paaiškėjo, kad iš tiesų tai kelių žiniasklaidos įmonių gru- 
pė, valdanti ne tik televizijos kanalą ir transliuojanti savo 
žinių laidą, bet ir turinti vakarinį laikraštį, keletą periodi- 
nių leidinių bei daugybę interneto portalų. Super8 atitiko 
žodžio „super“ reikšmę. Bendrovė buvo įtakinga. 

Snieguolė akimirką dvejojo. Ji nebuvo nusibrėžusi aiš- 
kaus plano. Tada nusprendė elgtis taip, kaip elgdavosi, kai 
abejodavo. Tokiu atveju jai visada pavykdavo, jei apsimes- 
davo, kad niekuo neabejoja. Suveikdavo maždaug 90 pro- 
centų atvejų. Ji atitiesė nugarą ir žengė pro sukamąsias 
duris vidun. 

Tarnautoja, kuri lakavosi nagus, nenudžiugo, išvydusi 
prieš save jauną, visą dieną karštyje prakaitavusią turistę 
su kuprine. Vien jos mina prašė Snieguolę išeiti iš karto, 
kad nereikėtų vargintis aušinant burną ir sakant tai bal- 
su. Snieguolė nesileido sutrikdoma jos žvilgsnio. 

— Excuse me, Im looking for a man", - pradėjo Snie- 
guolė. 

Tarnautojos išraiška dabar tarytum sakė: „Juk mes vi- 
sos ieškome, ar ne, brangute?“ 

— Deja, neatsimenu jo vardo, bet jis dirba čia. Mes su- 
sitarę susitikti, - ryžtingai tęsė Snieguolė. 

Administratorė nužvelgė ją nuo galvos iki kojų tarsi 
svarstydama, ar nevertėtų iš karto kviesti apsaugininkų. 
Vis dėlto paskui atsiduso ir tarė: 

— Turėtumėte šiek tiek plačiau jį apibūdinti. Čia dirba 
nemažai vyrų. 

Snieguolė kuo tiksliausiai nupasakojo to rašiusiojo į 
bloknotėlį išvaizdą. Administratorė mąsliai suraukė kak- 
tą. Snieguolė greitai nustatė jos amžių — maždaug tarp 


* Atleiskit, ieškau vyriškio (angl.). 

dvidešimt penkerių ir trisdešimties. Regis, į pasimaty- 
mus vaikšto ne taip dažnai, kaip norėtų, bet kreipia dė- 
mesį į dailius vyrus ir jų šeiminę padėtį. Tad prikando 
lūpą ir, pasilenkusi per stalą, prislopintu balsu paslaptin- 
gai pasakė: 

— Atvirai sakant, gana seksualus. Ir be žiedo. 

Administratorės akys nušvito. 

— Veikiausiai tai Jiržis! Bet jis turbūt jau baigė darbą 
ir išėjo namo. Ar tu tikra, kad... O, štai ir jis! Jirži, turi 
viešnią. 

Snieguolė pamatė iš lifto išeinant jauną vyrą. Taip, tai 
buvo tas pats, kurį ji pirmiau matė kavinėje. Vyras nuste- 
bęs pasižiūrėjo į administratorę ir Snieguolę. Kažką če- 
kiškai pasakė administratorei. Ta mostelėjo į Snieguolę. 
Vyro kakta susiraukė. Snieguolė suprato, kad reikia veikti 
greitai, kol apsaugininkai jos neišmetė lauk. 

— Turiu naujienų apie žmogų, iš kurio šiandien ėmėte 
interviu. Jis negyvas, — išpyškino Snieguolė. 

Pataikė — įsmigo iškart. Jiržiu vadinamo vyro akyse 
Snieguolė išvydo nuostabą ir susidomėjimą. 

— Eime pasikalbėti į kitą vietą, - pasakė vyras, čiupda- 
mas Snieguolę už rankos. 

Administratorė liūdnokai pažvelgė jiems pavymui, 
paskui atsiduso gūžtelėdama pečiais ir ėmėsi toliau la- 
kuoti nagus. 

Vyras priglaudė prie ausies mobilųjį. Reikia skambin- 
ti kuo greičiau. Taip nurodyta. Į jo skambutį atsiliepė 
greitai. 

— Kažkokia mergina ką tik išsivedė jį iš pastato. 

— Mergina? 

— Taip. Kalbėjo angliškai. Panaši į turistę. 

— Gal koks nors vieno vakaro džiaugsmelis? 

— Nelabai panaši į tokią. Be to, pasakė kai ką žinanti 
apie Objekto Nr. 1 mirtį. 

Mobiliajame minutėlę buvo tylu. 

— Seki juos? — pasigirdo klausimas paskui. 

— Aišku. 

— Gerai. Tegul mergina papasakoja, ką žino. Gal dabar 
toks ėjimas bus teisingas. 

— O paskui? 

— Mes nežinom, kas ta mergina. Bet negalime leisti, 
kad kas nors dabar viską supainiotų. Kai jie išsiskirs, pa- 
šalink merginą. 

— Supratau. 

Vyras jau buvo beišjungiąs telefoną, bet moteris davė 
dar vieną nurodymą: 

— Kai baigsim pokalbį, nufotografuok ją ir išsiųsk nuo- 
trauką man ir Tėvui. Turime žinoti, kaip mergina atrodo, 
jeigu šįkart jai pavyks nuo tavęs pasprukti. 

Moteris išjungė telefoną, vyrui nespėjus atsakyti nė 
žodžio. Jis užgniaužė jau besiveržiantį iš gerklės irzlų 
urgztelėjimą. „Jeigu šįkart jai pavyktų nuo tavęs paspruk- 

ti“ Vyras nebuvo pratęs paleisti objekto. Jei užsakovas 
panūdo galutinai sustabdyti objektą, objektas sustoda- 
vo galutinai. Ne veltui jį laiko geriausiu ir patikimiausiu 
samdomuoju žudiku mieste. 

Juo pasitikėjo ir dėl to, kad jis nesinervindavo, kai už- 
sakovai nervindavosi. Ir tiksliai vykdydavo visus nurody- 
mus. Taigi jis iškėlė savo mobilųjį neva norėdamas nu- 
fotografuoti senus pastatus su puošniom detalėm, nors 
iš tikrųjų fotografavo merginą trumpais plaukais. Padarė 
tris geras nuotraukas iš profilio, kad merginą būtų lengva 
atpažinti. 

Ji atrodė jauna, energinga, bet, tiesą sakant, visai nepa- 
vojinga. Jos pašalinimas vyrui atrodė kaip perdėta savi- 
sauga. Bet profesionalai vykdo užduotis neklausinėdami. 
Jis nejautė objektams gailesčio nei užuojautos. Jeigu jaus- 
tų, nebegalėtų daugiau dirbti šito darbo. 

Vyras iš karto nusiuntė nuotrauką ir užsakovei, ir tam, 
kurį vadino Tėvu. Galės pasižiūrėti, kaip mergina atrodė 
tada, kai dar buvo gyva. O bus jau neilgai. 


Po dviejų valandų Snieguolė atsisėdo ant savo lovos sve- 
čių namų kambaryje. Galva nuo minčių ir klausimų buvo 
apsunkusi, priprakaituoti drabužiai erzino nepakenčia- 
mai. Reikėjo nusiprausti po dušu. Tuoj pat. Palindus po 
vėsaus vandens srove bus lengviau apgalvoti tai, ką pasa- 
kojo Jiržis Hašekas, ir pamąstyti, ką tai žinodama ji darys 
toliau. 

Ji nusitraukė šortus, palaidinukę, apatines kelnaites, 
liemenėlę ir nuėjo į dušinę. Aprūdijusiu metaliniu kamš- 
čiu užkišo kriauklę, sumetė į ją drabužius ir prileido van- 
dens. Įvarvino į vandenį truputį rankų muilo. Jo aroma- 
tas apmalšins prakaito kvapą. 

Snieguolė jau žinojo, kad dušas vandenį varvina gana 
šykščiai. Dėl to ji nesuko galvos. Vėsus, beveik šaltas van- 
duo buvo malonus. Jis nuskaidrino mintis. 

Jiržis sakė, kad... 

Staiga Snieguolė išgirdo kažką keista. Ji užsuko čiau- 
pą ir įsiklausė. Atrodė, kažkas mėgina netinkamu raktu 
atrakinti jos kambario duris. Gal vėl koks nukaušėlis ar 
saulės karščio sukvailintas gyventojas užmiršo kambario 
numerį? Vis dėlto už durų nebuvo girdėti šnopavimo nei 
keiksmų. Snieguolė čiupo rankšluostį, apsisiautė ir jau Žy- 
giavo pasakyti tam krapštinėtojui porą smagių žodelių, 
bet išgirdo, kaip spyna brakštelėjo ir durys tyliai atsivėrė. 
Snieguolė sustingo vietoje ir tylomis įsiklausė. 

Kažkas vaikščiojo po kambarį. 

Žingsniai buvo ramūs, tylūs. Atrodė, tas, kuris įėjo į 
kambarį, nenori būti išgirstas. 

Valytoja? Ne tokiu vėlyvu metu. Be to, valytojos įeida- 
mos šūkteli „cleaning“ arba „room service“. 

Vagis? Įtikimiausia. Snieguolė vylėsi, kad vagis išsineš 
tik pinigus, o, pavyzdžiui, pasą paliks. 

Vonia buvo be lango. Ji neturėjo pro kur sprukti. Snie- 
guolė sutelkė visas viltis, kad vagis pasigriebs, ką ketino, 

ir išsinešdins. Kad viliasi tuščiai, suprato, kai pamatė vo- 
nios durų rankeną linkstant žemyn. 

Stiprus, aukštas ir įdegęs vyras atplėšė duris ir vos ne- 
pargriuvo, koja užsikabinęs už rankšluosčio gniutulo, nu- 
mesto ant grindų. Vyras atitraukė dušinės užuolaidą, bet 
už jos nieko nerado. Kyštelėjo ranką į kriauklę, kur buvo 
sumerkti drabužiai. Nuo jo tvoskė pigiu losjonu ir aštriu 
vyrišku prakaitu. 

Snieguolė žiūrėjo į vyro pakaušį. Jis buvo pradėjęs 
plikti. Tikriausiai pats to nežinojo, nes plaukų juodu- 
moje švietė dar visai nedidelis plikės plotelis. Snieguolė 
nesulaikė kvapo. Suprato — jei sulaikys, vieną akimirką 
iškvėps nesusivaldžiusi ir iškvėpimas bus garsesnis nei 
tylus, tolygus alsavimas. 

Snieguolė nejudėdama laikėsi ventiliacijos angoje pa- 
lei vonios lubas. Laimei, maždaug pusantros žvaigždutės 
svečių namai į stogo remontą investavo tiek, kad pinigų 
užteko tik porai lentų, kuriomis buvo pridengta ventilia- 
cinė anga. Įsikibusi į tas lentas, Snieguolė atsispyrė ir nėrė 
pro tarpą į viršų. 

Vyras dairėsi aplinkui. Pabilsnojo net sienas. Dar ne- 

Kas jis iš tiesų per velnias ir ko ieško Snieguolės kam- 
bary? 

Snieguolė pajuto, kad nuo šlapių plaukų vanduo srove- 
le nutekėjo per kaktą iki nosies galiuko. Srovelė susikaupė 
į lašą, kuris minutėlę stebuklingai kybojo nejudėdamas. 

Snieguolė niekaip negalėjo jo nusibraukti. Ji suprato, kad 
lašas krisdamas tėkšis stačiai vyrui į pakaušį, tiesiai į pli- 
kę. Tada vyras pasižiūrės aukštyn. 

Nuo įtampos Snieguolei drebėjo rankos ir kojos. Buvo 
sunku išsilaikyti nesujudėjus. Bet turėjo nejudėti. 

Staiga koridoriuje pasigirdo pažįstamas erzelis. Parėjo 
linksmieji kaimynai. 

Lašas nuo Snieguolės nosies galo pasileido žemyn. 

Vyras apsisuko ir žengė iš vonios kambario. Lašas sau- 
giai, minkštai ir be jokio garso nukrito ant Snieguolės 
rankšluosčio. 

Vyras palaukė, kol triukšmingieji linksmuoliai pralalės 
pro šalį, ir išėjo. 

Snieguolė laukė, kol žingsniai nutolo tiek, kad buvo ne- 
abejotinai aišku, jog vyras išėjo. Tada drebėdama išlindo 
iš ventiliacijos angos ir žnektelėjo ant rankšluosčio, nu- 
mesto ant vonios kambario grindų. 

Ore tebetvyrantis vyro kvapas degino šnerves. 

Viskas gulėjo savo vietose. Įsilaužėlis buvo ne vagis. Kam- 
baryje jis ieškojo tik vieno, ir tas vienas buvo Snieguolė. 

Snieguolė suprato, kad svečių namuose jai jau nesaugu. 


| BIRŽELIO 19-OJI, 
SEKMADIENIO NAKTIS 
| 

| 

Tip tip tip tip. 

Į grindinį tekšeno vandens lašai. Plonas maišelis nuo 
vaisių veikiausiai buvo kiauras arba prairęs ir iš jo varvė- 
jo vanduo. Snieguolė sugrūdo į maišelį šlapius drabužius, 
kuriuos buvo užmerkusi kriauklėje, kitus daiktus kuo 
skubiausiai susimetė į kuprinę. Užtruko tik penkias mi- 
nutes. Dabar stovėjo gatvėje ir svarstė, ką daryti. 

Galėtų pasiieškoti kitų pigių nakvynės namų, bet kas 
įsileis tokiu vėlyvu metu? Jau po vienuolikos. Nesinorėjo 
lakstyti iš vienų nakvynės namų į kitus, ieškant laisvo 
kambario. Nei naršyti internetą mobiliajame ar kokio- 
je interneto kavinėje, šitaip mėginant rasti kokią laisvą 
pastogę. 

Staiga Snieguolę suėmė nuovargis. Užėjo noras pa- 
skambinti namo ir paklausti, ar tėvai negalėtų nupirkti 

jai lėktuvo bilieto, geriausia jau šiam vakarui. Pati supra- 
to šito nedarysianti, antraip prarastų paskutinius nepri- 
klausomybės likučius. Ji pasirodytų kaip bejėgis vaikas, 
kuris negali išsiverst pats vienas. 

Iš dalies norėjosi pabūti tuo bejėgiu vaiku ir išgirs- 
ti tėvų paraginimą tučtuojau sugrįžt į Suomiją. Šoktų 
į taksi, nuvažiuotų į oro uostą ir išskristų namo. Ir už- 
mirštų Prahą. Užmirštų Lenką. Užmirštų tai, kad ne- 
pažįstamas vyras buvo įsibrovęs į kambarį, be abejonės, 
ieškodamas jos. Užmirštų Jiržį Hašeką ir viską, ką šis jai 
papasakojo. 

Jiržis. Velniai griebtų. 

Snieguolė ištraukė vandeniu varvančius šortus iš mai- 
šelio, įkišo ranką į kairę kišenę. Štai ji. Vizitinė kortelė, 
šlaput šlaputėlė. Vis dėlto mobiliojo numeris įskaitomas. 
Laimei. 

— Paskambink, jei ko nors reikės. Nesvarbu, ko. Bet 
kada. 

Taip sakė Jiržis. Vargu ar jis kaip tik šitai turėjo galvoje, 
bet Snieguolė suprato, kad beveik neliko nieko kita. Grįžti 
namo dabar ji vis dėlto negalėtų. Jaustųsi kaip pasidavusi. 
Snieguolė niekada nepasiduodavo. Be to, jai grįžus, tėvai 
užverstų klausimais, o ji nenorėjo pakliūti į apklausą, nes 
nežinotų, ką atsakyti. 

Snieguolė surinko Jiržio numerį ir paspaudė skam- 
bučio mygtuką. Tikėjosi, kad neišgirs pikto, pavyzdžiui, 
miegūstos draugės balso. Per aną susitikimą Snieguolė 

nusprendė, kad Jiržis nevedęs, bet galbūt ji klydo. Kas 
sakė, kad nevedęs vyras vakarus leidžia vienas. 

Vyras atsiliepė po trijų pyptelėjimų. 

— This is Andersson, - pasakė Snieguolė. 

Paskui turėjo minutėlę pagalvoti, kaip reikalą išdėstyti 
angliškai, nes klausimą „Can I spend the night with you?“ 
jis būtų negerai supratęs. 


Eidama pas Jiržį Hašeką Snieguolė dar prisiminė jų susi- 
tikimą vakare. Jiržis nusivedė ją į populiarią, triukšmingą 
kavinę ir pavaišino kokakola. Paskui griežtai pareikalavo 
papasakoti viską apie save ir apie tai, ką žino apie Jarą, 
ypač - apie jo žūtį. Snieguolė pasistengė kuo aptakiau pa- 
pasakoti, kad ji paprasčiausia turistė iš Suomijos, kad su 
Lenka susipažino visiškai atsitiktinai. Nė žodeliu neužsi- 
minė apie tai, kad Lenka pasivadino jos netikra seserimi. 
Snieguolė manė, kad Jiržiui tai neturėtų rūpėti. Bent jau 
dabar. Juk ir Snieguolė apie jį nieko nežino. Nežino, ar 
galima juo pasitikėti. 

Snieguolė pasakė, kad buvo mačiusi Jarą probėgšmais, 
o paskui atsitiktinai užėjo į tą kavinę, kurioje Jiržis ėmė iš 
jo interviu, ir kad Lenka vėliau pranešė jį žuvus, todėl ją 
apėmė abejonės, ar avarija tikrai buvo atsitiktinė. 

— Nelabai atsitiktinumu tikinti mergina į visa tai įsivė- 
lė visiškai atsitiktinai, - mestelėjo Jiržis. 


* Ar galiu praleisti naktį su tavim? (Angl.) 

Snieguolė tylėjo. Jiržis vienu maktelėjimu ištuštino sti- 
klinę vandens ir pareiškė: 

— Bet tu teisi. Aš beveik neabejoju, kad tai ne atsitikti- 
numas ir ne avarija. 

Iržis vertino Snieguolę žvilgsniu, be abejonės, svarsty- 
damas, ar galima ja pasitikėti. Snieguolė pažvelgė į save 
jo akimis - kaip į keliautoją su kuprine, nunešiotais dra- 
bužiais, netikėtai atlėkusią pas jį į darbą ir dabar pasa- 
kojančią keistus dalykus. Ji tikrai nepanaši į tokią, kuriai 
norėtųsi išsipasakoti pirmučiausia. Kad ir kaip žiūrint, 
situacija atrodė gana keista, bet Jiržiui, matyt, padarė 
įspūdį tai, kad Snieguolė jį surado, turėdama tiktai tokių 
menkų žinių. 

Tad nusprendė ja tikėti. 

— Ką tu iš tiesų Žinai apie Baltąją šeimą? - paklausė jis. 

Baltoji šeima. Snieguolė tuos žodžius išgirdo pirmą 
kartą. Juk Lenka kalbėjo tiktai apie „šeimą“. Kai Jiržis pa- 
sakė, kad tai religinė sekta, kurios veiklą aiškinasi jau ku- 
ris laikas, Snieguolę pagavo noras trenkti galvą į kavinės 
stalą. Kaip ji galėjo būti tokia kvaila? Kaip to nesuprato iš 
Lenkos užuominų, iš jos išvaizdos ir elgesio? Aišku. Po tų 
Jiržio žodžių viskas jai atsiskleidė. 

— Jie tikrai tiki esą kraujo giminės su Jėzumi. Ir tarpu- 
savyje susiję giminyste. Jie tiki esą šeima ne tik dvasiniu, 
bet ir biologiniu požiūriu. 

Taigi, be abejo. Ir šitai atitinka žinomą vaizdą. 

— Tiesa, — tęsė Jiržis, — pastaraisiais mėnesiais nema- 
žai tyrinėjau jų genealogiją ir kai kurie giminystės ryšiai 
man pasirodė labai silpni. Aš kalbu ne apie kraujo gimi- 
nystę su Jėzumi, - tai, aišku, visiška nesąmonė, - bet apie 
šitų sektantų tarpusavio giminystės ryšius. 

— O Baltosios šeimos reikalus tu nagrinėjai dėl kokios 
ypatingos priežasties? — išdrįso paklausti Snieguolė. 

Jiržis mąsliai primerkė akis, vėl sverdamas žodžius. 

— Man buvo leista suprasti, kad sekta turi pavojingų 
ketinimų ir gali įgyvendinti juos labai greitai. Kol kas ne- 
žinau, kokie tie ketinimai. Mėginau tai aiškintis. O Jaras 
žadėjo duoti anoniminį vaizdo interviu. Todėl man sun- 
ku patikėti, kad jis žuvo per nelaimingą atsitikimą. Juolab 
kad sektoje ir anksčiau būta keistų mirčių. Jauno žmogaus 
širdis neišlaikė. Visiškai blaivas Žmogus naktį įkrito į upę. 
Automobilis išvažiavo į priešingą kelio pusę ir susidūrė 
su vilkiku. Vyras susverdėjęs nuvirto po metro traukiniu. 
Nelaimingi atsitikimai. Avarijos. Tyrimai, kuriuos polici- 
ja nutraukė, nes niekas nepaaiškėjo. 

Kavinės šurmulys nesiliovė, kai abu akimirką nutilo. 
Lalėjimas sklido iš kito — laisvesnio, šviesesnio pasaulio. 
Snieguolė su Jiržiu sėdėjo juodame, niūrių vaizdų kupi- 
name burbule. 

— Daugelis jų bijo, Snieguole, - pabrėžė Jiržis, stebė- 
tinai teisingai ištardamas jos vardą. - Daugelis jų tikrai 
bijo. 

Snieguolė linktelėjo ir atsakė, kad jos pažįstama mer- 
gina taip pat bijo. Ji pažadėjo pasikalbėti su Lenka išsa- 
miau. Jiržis pasakė viliąsis, kad po to jiedu susitiks ir pa- 
sikeis informacija. Snieguolė sutiko. 


Dabar ji stovėjo prie Jiržio namų laukujų durų ir svarstė, 
ar protingai pasielgė čia ateidama. Bet Jiržis telefonu pa- 
sakė, jog Snieguolė gali nakvoti pas jį kad ir visas likusias 
kelionės dienas. Tik kad ji paprastai nenakvodavo nepa- 
žįstamų vyrų namuose. 

Nepasitikėk niekuo. Juk toks yra jos principas. Per pas- 
taruosius metus ji gana dažnai ignoruodavo savo princi- 
pus ir nebuvo tikra, kad teisingai daro. 

Uždėjusi pirštą ant mygtuko su Hašeko pavarde, Snie- 
guolė spaudė ilgai ir ryžtingai. 


O dabar ji glaudžiau užsitraukė apklotą, mėgindama nu- 
slopinti galvoje skambančią Anos Pū dainą apie degantį 
vėją. Nesisekė. Ji gulėjo ant plono čiužinio Jiržio virtuvėje 
ant grindų. Jautė, kad užmigti bus nelengva. 

Jiržis primygtinai siūlė Snieguolei miegoti lovoje, pats 
būtų atsigulęs ant čiužinio, bet Snieguolė nesutiko. 

— Galim abu miegoti lovoje, - mestelėjo vyras, dėda- 
mas delną jai ant strėnų. 

Snieguolė sustingo, jau ketino spirt kaip reikiant jam 
į tarpkojį, čiupti savo daiktus ir bėgti lauk į Prahos nak- 

tį. Jiržis pajuto, kad ji įsitempė, greitai atitraukė ranką ir 
nusijuokė. 

— Ėė! Aš pajuokavau. Juk mes net nepažįstami ir tu, 
tiesą sakant, dar visai vaikas. Nusiramink. Aš ne iš tokių. 

Snieguolė atsigręžusi pažvelgė Jiržiui tiesiai į akis. At- 
rodė, kad tai jis pasakė nuoširdžiai. Ir mažumėlę sutri- 
kęs. Snieguolė suprato, kad Jiržis gali būti — ir veikiausiai 
yra — mergišius, bet ne prievartautojas. O Snieguolę jis 
laiko vaikeliu. 

Ligi vėlyvos nakties jie kalbėjosi apie vyrą, įsiveržusį į 
Snieguolės kambarį svečių namuose. Jiržis buvo įsitiki- 
nęs, kad tai Baltosios šeimos siųstas žudikas. 

— Jie nori atsikratyti tavęs, — tarė jis. —- Bus geriau, jei 
laikysimės drauge iki kelionės pabaigos. Tau gali grėsti 
pavojus. Tiesą sakant, tavo gyvybei jau gresia pavojus. 
kitą ir pratrūko juoku. Tikrai absurdiška. Jie kalbasi apie 
pavojų gyvybei, o žiovauja, lyg šnekėtųsi apie tokį nykų 
dalyką, kaip vakarykščiai rytinės avižinės košės likučiai. 
Buvo jau labai vėlu. Prabėgusi diena abiem buvo sunki. Jie 
nusprendė pratęsti pokalbį iš ryto, pailsėjusiomis galvo- 
mis. Snieguolei atrodė, kad ji vidury sakinio užmigs prie 
Jiržio virtuvės stalo ir nepabus net tada, kai galva bumb- 
telės į stalviršį. 

Jiržis paklojo Snieguolei guolį, kol ši prausėsi ir valėsi 
dantis. Ji sutramdė norą kyštelėti nosį į Jiržio spinteles 

vonioje. Užtektinai sutrikdė jo gyvenimą vien savo atsira- 
dimu. Nereikėtų šnipinėti. 

Pagaliau padėjusi galvą ant pagalvės, Snieguolė manė, 
kad iš karto įmigs. Klydo. 


Kai Jiržis pajuokavo siūlydamas miegoti vienoje lovoje, 
Snieguolė pagalvojo, kad galbūt daugiau nieko ji negalės 
įsimylėti, jei nesiliauja karštai mylėjusi Liepsnos. Nes ji 
tikrai mylėjo. Todėl neatlėgo ilgesys. Todėl liūdesys ne- 
atleido gniaužtų. Ar ji kada nors pajėgs flirtuoti su kitu 
žmogum? Ar ji įsivaizduoja galėsianti pasitikėti, prisileis- 
ti kitą artyn, pagaliau - prie kūno? 

Šito Snieguolė nenumanė. 

Tą žvaigždėtą rugpjūčio naktį, kai viskas dar buvo ge- 
rai, jos sėdėjo ant Tamelos turgaus medinių prekystalių. 
Snieguolė pirštu švelniai braukė žvaigždyną ant Liepsnos 
sprando, ieškodama tokio paties danguje. Kai surado, ją 
staiga perėmė ramybė, pasitikėjimas ir džiaugsmas. 

— Aš myliu tave, - pasakė ji. 

Tuos žodžius ištarė lengvai, nuoširdžiai. Visiškai len- 
gvai, nors jų prasmė buvo svaresnė už visų kada nors sa- 
kytų. 

— Aš tave irgi, — taip pat nuoširdžiai atsakė Liepsna. 

Dangus virš jų buvo juodas, sėte nusėtas žvaigždžių. 
Tą akimirką visos švietė tiktai joms. 


BIRŽELIO 19-OJI, 
SEKMADIENIS 

Gyvenime Snieguolė buvo susidūrusi su daugybe keistų 
žodžių, bet žodis „funikulierius“ tikrai buvo vienas iš juo- 
kingiausių. Funikulierius. Funikulierius. Funikulierius. 
Snieguolei norėjosi kartoti tą žodį traukinuko bildėjimo 
ritmu. Keltuvas tikrai ne taip žaviai skambėjo, nors šiuo 
žodžiu buvo vadinama ta pati transporto priemonė. Tai 
buvo geležinkelis su tvirto lyno traukle, naudojamas sta- 
čiuose šlaituose. Snieguolė paspėliojo, ar nevertėtų sa- 
vom kojom užkopti į Petrino kalvą, bet, iš ryto paklaususi 
Jiržio, išgirdo, kad vertėtų bent kartą užsikelti funikulie- 
riumi, jei jau pasitaikė proga. Juolab kad dėl kažkokios 
nesuvokiamos priežasties turistams traukinuke dar ne- 
taikomos lupikiškos kainos, o kelionė kainuoja tiek pat, 


kiek paprastas viešojo transporto bilietėlis. 

Iš ryto Snieguolė su Jiržiu susitarė štai ką: Jiržis tęs 
savo tyrimus, o Snieguolė mėgins išklausinėti Lenką ir 
išsiaiškinti, kokių planų turi sekta. Po pietų jie vėl susitiks 
pas Jiržį ir pasikeis informacija. Jiržis buvo tvirtai įsitiki- 
nęs, kad Snieguolei saugu gyventi tik pas jį. Ši sutiko. 

Funikulieriui pamažu, tolygiai kylant vis aukščiau 
Snieguolė žvalgėsi į žalias kalvos atšlaites. Akys gėrėjo- 
si kraštovaizdžio iškilumais, visai kitokiais nei namuose, 
Suomijoje. Slėniai, kalvos, atšlaitės, laiptai ir namų stogai. 
Žvelgiant į tą peizažo įvairovę širdis imdavo tvaksėt grei- 
čiau. Didžiuma keleivių taip pat buvo turistai, sykiais jie 
pašokdavo ant kojų, šūkčiojo rodydami kokią nors kraš- 
tovaizdžio detalę. Keletas vietinių keltuve kiurksojo taip 
pat surūgę, kaip suomiai lapkritį autobuse. Snieguolė jau 
buvo pastebėjusi, kad Prahos gyventojai anaiptol nėra 
šnekūs nei triukšmingi juokų maišeliai. Jai tai patiko. 
Jeigu kasininkė parduotuvėje nesišypso, ji irgi neprivalo 
prievarta spausti vypsnio. 

Reikalai — viena, o šypsenos - kita. 

Dar nebuvo nė dešimtos, bet temperatūros stulpelis 
jau buvo perkopęs karščio ribą. Vis dėlto atšlaitėje dvelkė 
malonus vėjelis, pūsčiojo pro atvirus funikulieriaus lan- 
gus. Snieguolei valandėlę atrodė, kad dabar ji daro būtent 
tai, ko atkeliavo į Prahą. Ji dabar tik vieniša turistė, kurios 
čia niekas nepažįsta ir kuri čia nieko nepažįsta. Nurimu- 
sia širdimi, vien su savom mintim. Ji nenorėjo prisiminti, 
kad važiuoja susitikti su Lenka. 

Ant suolo priešais ją sėdėjo vyras su dviem mažom 
mergaitėm. Mergaitės buvo maždaug trejų ir penkerių 
metų, veikiausiai sesutės. Abi su kasytėm. Mažosios ka- 
sytės buvo susuktos į du juokingus riestainius prie ausų, 
vyresnėlės apsuktos apie galvą vainiku. Kaip Lenkos. Sė- 
dint mažosios kairės kojos kelis glaudėsi prie vyresniosios 
dešiniojo. Mažajai ant kelio buvo užlipintas Hello Kitty 
pleistras. 

Snieguolė staiga prisiminė, kaip švelnios ir šiek tiek 
nerangios, bet malonios rankos prispaudė jai prie kelio 
pleistrą su Peliuko Mikio paveikslėliu. 

Ir balsą, kuris sušnibždėjo: 

— Vyresnioji sesutė papūs popą. 

Ir staigų pūstelėjimą, kad net pora seilių lašelių užtiš- 
ko ant kelio. Snieguolė juokėsi. 

To, ką ji prisiminė, negalėjo būti. Aišku, kas nors galėjo 
užlipinti jai pleistrą. Kokia mažumėlę vyresnė draugė ar 
pusseserė. Tik ne vyresnė sesuo. Juk Snieguolė su Len- 
ka ligi šiol nebuvo susitikusios. Tikriausiai pamačius tas 
mergaites atgijo koks nors užmirštas vaikystės nutikimas 
ir į mintis įsivėlė detalių, neatitinkančių tikrovės. Šitaip 
veikia Žmogaus protas. Kaip tik dėl to galima manipu- 
liuoti žmonių prisiminimais, kurių šie atmintyje neturi. 
Kai kurie prisimena smurtą ir išnaudojimą vaikystėje, 
nors nieko panašaus nebuvo nutikę. 

Ir dar nemalonesnis vaizdas skverbėsi į galvą. Košma- 
ras, kurio Snieguolė nenorėjo prisiminti. Kai, mėginant 

užklijuoti pleistrą, kraujas plūsta taip, kad pleistras iš 
karto permirksta ir pasidaro raudonas. Kraujo buvo per 
daug. Snieguolei norisi verkti. Ji nesupranta. Kodėl popa 
neužgijo uždėjus pleistrą? 

Funikulierius subildėjo, nusileidęs nuo kalvos į vie- 
tą. Vagonėlis trūktelėjo ir nereikalingi, keisti vaizdai iš- 
silakstė. Vis dėlto jie sužadino prisiminimą, kuris buvo 
toks ryškus, kad negalėjo būti išgalvotas. 

Mamos ir tėčio siluetai švylavo kažkur aukščiau - ti- 
kriausiai virš lovos. Ji pati gulėjo lovoje — sunki, kaip su- 
spaustas į rutulį dramblys. Ji prisiminė, kad šitaip pagal- 
vojo. Sunkus rutulys, nematantis savo apribų. Mamos ir 
tėčio veidai nupilkę, pavargę, nusiminę. „Tavo vyresnioji 
sesuo...“ — pasakė jie. 

Pasakė po vieną, paskui — abu kartu. Kažkodėl ištarė 
tiktai tuos tris žodžius. 

Žmonės grūdosi pro šalį iš vagono. Ir Snieguolė pa- 
judino kojas, nors jas stingdė prisiminimų sunkumas. 
Aplinkybės, kurias prisiminė, neišgalvotos, staiga visiš- 
kai aiškiai ir ryškiai suvokė ji. 

Ji turėjo vyresnę seserį. 


Ant popieriaus nupieštas giminės medis atrodė lyg per 
smarkiai apgenėtas pjūklu. 

— Ar tu tikrai daugiau nieko nežinai? — paklausė Snie- 
guolė. 

Lenka papurtė galvą. 

Genealoginiame medyje ji matė Lenką, jos mamą 
Haną Havlovą, mamos tėvus — Mariją Havlovą ir Fran- 
cą Havelą, Franco brolį Klausą Havelą ir jo sūnų Adamą 
Havelą. 

— Vadinasi, Adamas jūsų šeimoje — vyresnysis? — pasi- 
tikslino Snieguolė. 

Ji vengė žodžių „jūsų sekta“, spėjo, kad juos ištarus 
Lenka pasidarys atsargesnė. 

— Adamas... - Lenka kiek pamąstė. - Adamas yra tė- 
vas. Mes visi jį vadiname tėvu - net jo tėvai, nes jis rūpi- 
nasi mumis kaip tėvas. Ypač man jis — kaip tėvas, kurio 
niekada neturėjau. 

— Kiek jam metų? 

— Gerai nežinau. Manau, šešiasdešimt. Kodėl klausi? — 
nusistebėjo Lenka. 

Snieguolė neatsakė, tik gūžtelėjo pečiais. Jai norėjosi 
daugiau išklausinėti Lenką apie Adamą, bet iš Lenkos 
trūksmingų judesių ir griežto balso suprato, jog pokal- 
bis jau pasiekė tokią ribą, kai mergina kiekvieną akimirką 
gali jį nutraukti. 

Jos sėdėjo ant Petrino kalvos ir stebėjo pro šalį ei- 
nančius būrius turistų, kurie gėrėjosi kalvos viršūnėje 
stovinčiu geležiniu bokštu. Jis priminė garsesnio Eifelio 
bokšto pusbrolį, bet buvo gerokai mažesnis ir kažkodėl 
mielesnis. 

Snieguolė tarpais pažvelgdavo į plonus Lenkos pirš- 
tus. Ar tie pirštai kada nors spaudė jai ant kelio pleistrą? 

O gal jos buvo susitikusios, tiktai Lenka šito neprisime- 
na? O gal Lenka melavo, kad Snieguolę matė tiktai nuo- 
traukoje? Bet kodėl? Kvaila tai meluoti. 

Snieguolė pagalvojo: štai dabar jiedvi sėdi taip arti, kad 
kojos gali susiliesti, bet jas skiria paslapčių mūras. Snie- 
guolė nieko nesakė Lenkai apie Jiržį nei apie jai paseko- 
mis pasiųstą žudiką, nei apie tai, ką pasakojo Jiržis. Manė, 
kad ir Lenka kai ką nuo jos slepia. 

Gyveno kartą mergaitė, kuri turėjo paslaptį. 

Gyveno kartą dvi mergaitės, kurios turėjo paslapčių ir 
viena kitai jų nepasakojo. 

Iš vienos paslapčių šeimos ir giminės. Snieguolė vos 
susilaikė nenusišaipiusi balsu. 

— Vadinasi, tavo mama niekuomet nepasakojo apie 
Adamą? - paklausė Snieguolė. 

— Ne. Juk jau sakiau. Nepažinojau jokių giminių. Ma- 
mos tėvai buvo mirę, kai gimiau. Net nenumaniau, kad 
mano senelis turėjo brolį, ką jau kalbėti apie to brolio 
sūnų. Nesuprantu, kodėl mama niekada apie juos neužsi- 
minė. Juk, šiaip ar taip, gyveno su jais. 

Snieguolė krūptelėjo. 

— Tavo mama gyveno su šeima? 

— Taip. Bet vėliau ją paliko. Šitai galėčiau paaiškinti tik 
tuo, kad tamsa įsigavo į jos širdį. Antraip kodėl paliko to- 
kius gerus žmones? 


- .- 


atsakyti, kodėl. Snieguolę nupurtė šaltis. Jeigu Lenkos 

mama išėjo iš sektos ir nutraukė su sektantais visus ry- 
šius, vadinasi, buvo rimta priežastis. O paskui, kai mote- 
ris išėjo anapilin, šie nusiraškė jos dukterį kaip sunokusį 
obuolį. 

— Kažkada klausiau apie tai ir Adamo, bet jis atsakė 
tik tiek, kad kas buvo - pražuvo ir kad turėčiau užmiršti 
mamą. Jis teisus. Mama — mano ankstesniojo gyvenimo 
dalis. Svarbiausia ne tai, kas praėjo, o kas bus. 

Lenka atgręžė veidą į saulę, užmerkė akis ir nusišyp- 
sojo. Jos veidas vėl keistai nušvito ir Snieguolė pasijuto 
nejaukiai. Ji pasijuto visiškai atsieta nuo Lenkos vidinio 
švytėjimo. 

— Ar ateityje reikėtų laukti ko nors ypatinga? - atsar- 
giai paklausė Snieguolė. — Gal netgi artimiausioje atei- 
tyje? 

Lenka atmerkė akis ir įdėmiai pažvelgė į Snieguolę. 

— Tiesą žino tik tie, kurie priklauso šeimai ir kurie tiki. 
Tu dar netiki. Netiki tuo, kad esi mano sesuo, o ir šiaip 
netiki. 

Snieguolė pasvarstė vieną sekundę. Pamąstė antrą. Per 
trečią apmetė mintimis ankstesnį sprendimą. Pagalvojo, 
kad dar Lenkai nepasakė, — nepasakė tiesiai, bet jau at- 
rodo, kad ši gali kiekvieną akimirką atsistoti ir išeit iš jos 
gyvenimo neatsigręždama. Snieguolė negali šito leisti. 
Pernelyg dažnai jai dabar tai nutinka. 

Lenkos balsas buvo tartum vieno ledo, nors saulė 
tvieskė kaitriai. 

— Gal bus geriau, jeigu daugiau nesimatysim. Tu grei- 
tai sugrįši pas mamą. Ir pas tėtį — savo tėtį. Kvaila buvau 
manydama, kad jis gali būti ir mano tėtis. Juk aš jau turiu 
gerą tėtį - Adamą. Aš jau viską turiu. Man daugiau nieko 
nereikia. 

Ne, ne, ne, ne. Tas dviejų raidžių žodis aidėjo Snieguo- 
lei galvoje jos pačios balsu šaukiamas. Šitaip negali būti. 
Neturėtų būti. Dar sykį - ne. Ji negali leisti svarbiausiems 
žmonėms dingt iš jos gyvenimo, išsprūsti iš jos glėbio. 

Snieguolė padarė tai, kas jai buvo visai nebūdinga. Su- 
ėmė Lenkai ranką ir suspaudė delnais. Pažvelgė tiesiai į 
akis. Tolybė, šaltis akimirksniu ištirpo. 

— Aš tikiu, kad tu mano sesuo. 

Snieguolė stebėjo Lenką tą minutę, kai žodžiai grimz- 
do jai į sąmonę. Lenkos ranka pradėjo drebėti. Į akis plūs- 
telėjo ašaros. Ir Snieguolė porą kartų nurijo gumulą, at- 
siradusį gerklėje. Atrodė, kad nuo krūtinės nusirito kaž- 
koks juodas sunkulys. Pagaliau. Ji žino atsakymą. Tiesą. 
Jau žino. 

Pro šalį klegėjo turistai, bet merginos jų net nepaste- 
bėjo. Karštyje nuo prakaito abiem prie sprando susigar- 
banojo drėgni plaukai, bet joms nebuvo karšta. Jos dviese 
tarsi kupole laikėsi savoje realybėje, egzistuojančioje tik- 
tai joms. 

Lenka tvirtai apkabino Snieguolę. Ir Snieguolė ją sti- 
priai apglėbė rankomis. Jautė Lenkos ašaras ant peties, 
kur jos mišo su tokiu pat sūriu jos prakaitu. Snieguolę 

apėmė baugus laimės jausmas, panašų paskutinįkart pa- 
tyrė su Liepsna. 

Atvažiuoti į Prahą ir surasti seserį. Tai atrodė kaip ste- 
buklas. Kaip dovana. Snieguolė turėjo ją priimti, nes an- 
trą kartą tokios dovanos jai tikrai niekas nepasiūlys. 

Kai Lenka atsitraukė, Snieguolė susivokė švelniai ir 
nuoširdžiai delno šonu šluostanti jai ašaras. Vėl apėmė 
keistas jausmas, kad ji tai dariusi anksčiau, nors šito ne- 
galėjo būti. Gal artimumo jausmą kėlė tie patys genai, 
gyslomis tekantis tas pats kraujas. Snieguolė šitokiais da- 
lykais niekad netikėjo, bet gal jau laikas keisti įsitikini- 
mus. Juk tiek daug visko įvyko. Tokių didelių pasikeitimų. 

— Noriu, kad susitiktum su šeima, —- pasakė Lenka. 

Šito norėjo ir Snieguolė. Ne dėl tos šeimos, bet dėl 
Lenkos, norėjo įsitikinti, kad jai ten saugu. O jeigu nesau- 
gu, jeigu ta šeima pavojinga, ji galėtų išgelbėti savo seserį. 

Ji turi seserį, kurią nori išgelbėti. Snieguolei tai atrodė 
nepaprastai puiki mintis. 

— Bet ar jie sutiks mane priimti? - paklausė ji. 

— Kur jie dėsis, - atsakė Lenka ir nusišypsojo. 

Snieguolė dar nė karto nebuvo mačiusi jos šypsant 
taip plačiai, linksmai ir laisvai. 


Gyveno kartą moteris, kuri turėjo paslaptį. 

Paslaptys turi svarbią savybę - papasakotos sveti- 
miems jos nustoja būti paslaptimis. Paslaptis yra šventas 
dalykas. Paslapties nevalia teršti dalijantis ja su tuo, ku- 
ris jos nesupranta. 

Moteris tai pasakė. Ji įsivaizdavo norinti gyventi be šei- 
mos. Ji pabėgo. Nuslėpė nuo šeimos savo naująjį vardą ir 
adresą. Nuslėpė vaiką. Negeros buvo tos paslaptys. Nuo- 
dėmingos. O nuodėmingos paslaptys visada - anksčiau ar 
vėliau - išaiškėja. 

Todėl šaltas upės vanduo priėmė moterį savo glėbin. 
Ėmė traukti ją arčiau dugno. Sūpavo ją lyg godus meilu- 
žis. Bučiavo lūpas, pražiodė burną. Užliejo burną ir šner- 
ves, įsiskverbė į plaučius, išstumdamas orą. Vanduo troš- 
ko vienas ją turėti, troško pasiimti į savo vėsią karalystę, 
kurioje tylus dainingas balsas seka niūrias pasakas. 

Moteris vandenyje atsidūrė ne savo valia ir ne atsitik- 
tinai. Ją ten įstūmė. Nusidėjėliai neišsilaikydavo vandens 
paviršiuje, jie nuskesdavo. 

Ir negeros paslaptys nuskęsdavo sykiu su jais. 

Baltoje lėkštėje gulėjo dvi virtos bulvės, dvi virtos mor- 
kos, gabalėlis mėsos ir riekė juodos duonos be užtepo. 
Neatrodė, kad patiekalas gardintas kokiais nors priesko- 
niais, žolelėm, ir apskritai — kad būtų stengtasi paruošti 
skanų ir akiai patrauklų valgį. Jis visai neatitiko Snieguo- 
lės sekmadieninių pietų sampratos. 

Stalas buvo padengtas pirmojo aukšto didžiojoje sve- 
tainėje, šalia virtuvės. Snieguolei su Lenka iš karto buvo 
nurodyta sėstis prie stalo, bet Snieguolė spėjo pastebėti, 
kad pirmajame aukšte įrengti dar trys erdvūs kambariai. 
Į viršų vedė mediniai laiptai, kurie iš pažiūros atrodė 
gana netvirti. Aiškų aiškiausia, kad miegamieji kambariai 
įrengti viršutiniame aukšte. Snieguolė tikėjosi, kad galės 
atidžiau pasidairyti, bet bent jau iš karto niekas jai tos 
apžiūros nesurengė. 

— Pietūs nelauks, — sušnibždėjo jai Lenka. 

Snieguolė nužvelgė visus sėdinčius už ilgo stalo. Jų 
buvo apie dvidešimt. Vyriausi atrodė kokių aštuoniasde- 
šimties, jauniausi — keleriais metais už Snieguolę vyresni. 
Lenka tikrai galėjo būti jauniausia. Visi nulenkė galvas 
maldai, kurią gale stalo sėdintis Adamas Havelas kalbėjo 
čekiškai. Malda buvo ilga, Snieguolė nesuprato nė žodžio. 
Naudodamasi proga ji apžiūrinėjo sektantus, vilkinčius 
baltais, kiek nudėvėtais lininiais drabužiais. Visi buvo 
liekni — netgi liesi, ir tai, tiesa, nestebino, matant šventiš- 
kiausius jų savaitės pietus. Jie neturėjo jokių tipiškų bruo- 
žų, kitaip tariant, nebuvo panašūs į tikrus giminaičius. 
Bet visų veidai buvo vienodai ramūs ir sykiu mažumėlę 
apatiški. Jie meldėsi susikaupę ir užmerkę akis. 

Viskas namuose atrodė kiek nuskurę, nudėvėta. Seni 
sienų apmušalai vietomis suplyšę, daug kur nublukę. 
Lentinių grindų dažai nusilaupę. Langų stiklai blausūs, 
nešvarūs. Keli namuose stovintys baldai taip pat remon- 
tuotini. Sienų nepuošė jokie paveikslai, kambariuose ne- 
buvo puošmenų nei kitokių, iš esmės žiūrint, nepraktiškų 
smulkmenų, kuriančių namuose jaukumą. Joks daiktas 
neliudijo, kad namas gyvenamas. Atrodė, kad jie užėjo į 
apleistą aptriušusį pastatą. Papietauti apleistame name. 

Adamas Havelas buvo barzdotas, kupliai sužėlusiais 
antakiais vyras, kurį geriausiai apibūdino žodis „pilkas“. 
Pražilę plaukai ir barzda atrodė pilki, oda taip pat pilkšvo- 
ka. Tiksliai nustatyti amžių buvo sunku, bet Lenka spėjo, 

kad jam maždaug šešiasdešimt. Žiūrėdama į jį, Snieguolė 
negalėjo nusikratyti keisto jausmo, kad tas jo pilkumas 
tėra apsimestinis abejingumas. Nuo jo dvelkė stipria valia 
ir grėsme, kurią liudijo jo ryžtingas elgesys. Jis taip pat 
buvo lieknas, bet rankų raumenys aiškiai matėsi. Maldai 
sudėtos vyro rankos rodės tokios stiprios, kad galėtų pa- 
smaugti Žmogų. 

Staiga vidury maldos Adamas Havelas pakėlė pilkas 
akis ir įsmeigė į Snieguolę. Ši greitai nudelbė žvilgsnį, įsi- 
stebeilydama sau į skreitą. Nevertėjo skatinti sektos va- 
dovo įtarumo. 

Tiesiog stebuklas, kad ją apskritai įsileido į vidų. Prie 
vartų jas su Lenka pasitiko ta pati moteris, kuri praėjusį 
kartą neįleido Snieguolės. Lenka ir vėl su ja piktai ginčijo- 
si čekiškai, ir Snieguolė pagalvojo vėl atvažiavusi tuščiai. 
į Snieguolę, persimetė keliais žodžiais su Lenka, ir štai — 
vartai atsidarė. 

— Ką tujam pasakei? — pašnibždom paklausė Snieguo- 
lė Lenkos. 

Lenka gūžtelėjo pečiais. 

— Pasakiau tik tiek, kad tu mano sesuo ir kad nori 
drauge su mumis papietauti. Adamui ta mintis patiko. 

Žvelgiant į tiesią ir ryžtingą priešais žengiančio vyro 
nugarą, Snieguolei dingtelėjo, kad jo reikėtų pasisaugoti. 

Galų gale malda pasibaigė ir Adamas davė ženklą val- 
gyti. Šiaip jau prie stalo vyravo visiška tyla, buvo girdėti 

tik peilių ir šakučių skimbčiojimas į lėkštes. Prie valgio 
buvo patiekta vėsaus vandens. Snieguolė atsipjovė gaba- 
lėlį bulvės, paskui gabalėlį mėsos ir įsidėjo į burną. Ir bul- 
vės, ir mėsa buvo be druskos. 

Adamas tikriausiai pastebėjo Snieguolės veido išraiš- 
ką, nes staiga angliškai paaiškino: 

— Turbūt stebiesi, kad mūsų valgis toks asketiškas. 
Beje, kaip ir mūsų gyvenimo būdas. Mes tikime viską, kas 
švaru, tikra ir kuo paprasčiausia. Juo mažiau žmogus pa- 
tiria nereikalingų stimulų, tuo labiau priartėja prie Dievo. 
Todėl mes neturime televizoriaus, telefono, jokių elek- 
troninių įrenginių nei knygų. Negardiname prieskoniais 
patiekalų. Kartais deginame smilkalus, bet ir tai laikome 
uoslės apvalymu. Tikime, kad žmogaus dvasia geriausiai 
priima šventumą, kai yra švari ir balta kaip sniegas. 

Snieguolė žiūrėjo į sektantus, kurie, Adamui kalbant, 
linkčiojo galvas. Jie neatrodė nelaimingi nei pažeminti. 
Tiktai ramūs ir vieningi. Jie tikrai tikėjo turį tai, ko nie- 
kas neturi. Trumpą akimirką Snieguolę suėmė pavydas. 

Sektantai pradėjo tyliai šnekėtis tarpusavyje. 

— Apie ką jie kalba? — paklausė Snieguolė Lenkos. 

— Prisimename dienos įvykius. Tie, kurie dirba, pasa- 
koja, ką dirbo, kiti apie tai, ką veikė namuose. 

Čekiškos šnekos tekėjo ramiai. Snieguolė stebėjo žmo- 
nių veidus. Tie veidai jai nieko neatskleidė. Nė vienas 
nesišypsojo, nė vienas neatrodė piktas. Ar sektos šventu- 

mo samprata aprėpė ir nuostatą nerodyti jausmų? O gal 
nuostatą, kad jausmai iš tiesų neegzistuoja? 

Tikriausiai pasipasakoję kasdienes naujienas, valgį 
prie stalo visi pabaigė tyloje. Niekas Snieguolės nieko ne- 
klausė, niekas tarytum nepastebėjo jos. Vyravo mieguis- 
ta, kupina nuovargio ir sykiu dirgli atmosfera. Snieguolė 
tarpais žvilgtelėdavo į Lenką, bet ši atkakliai stebeilijo į 
savo lėkštę. 

Kai visi pavalgė, Adamas kažką pasakė čekiškai ir sė- 
dintieji prie stalo susiėmė už rankų. Snieguolei už kairės 
rankos paėmė senas, jau mažumėlę kretantis žmogelis, 
už dešinės — Lenka. 

— Kas čia bus? - šnipštelėjo Snieguolė Lenkai. 

— Nuodėmių ratas, — atsakė Lenka. — Visi išpažįsta 
šios savaitės nuodėmes. 

Snieguolė nespėjo nieko atsakyti, nes pasipylė pirmieji 
nuodėmių išpažinimai. Malda prieš valgį truko ilgai, bet 
nuodėmių ratas buvo lyg ištempta amžinybė. Snieguolė 
nesuvokė, kaip, sprendžiant iš išpažinimų trukmės, tie 
švarūs ir asketiški žmonės per savaitę sugebėjo pridaryti 
šitiek nuodėmių. Po kiekvieno išpažinimo visi susikibę 
iškeldavo rankas ir nuleisdavo. Matyt, tai buvo kaip nors 
susiję su nuodėmių atleidimu. 

Galų gale atėjo Snieguolės eilė. Ji mandagiai nusišyp- 
sojo, papurtė galvą, norėdama perleisti eilę kitam. Bet 
nepavyko. 

— Visi privalo išpažinti nuodėmes, —- švelniai pasakė 
Adamas ir pažvelgė Snieguolei tiesiai į akis. 

Jai dingtelėjo, kad vyras neįprastai gerai kalba angliš- 
kai. Tiesą sakant, jis kalbėjo be jokio čekiško akcento. 

— Nemanau, kad padariau kokią nuodėmę, — atsakė 
Snieguolė. 

— Visi padaro nuodėmių. Kasdien. 

Adamo balse švelnumo nebuvo girdėti. 

— Jei ir padariau, tai mano asmeninis reikalas. Nenoriu 
juo dalintis su kitais. 

Jaunas, dailaus veido vyras kažką pasakė. Adamas atsi- 
sukęs pasižiūrėjo į Snieguolę ir išvertė jo žodžius: 

— Mes čia neturime asmeninių reikalų. Dalinamės 
viskuo. 

Nuotaika prie stalo staiga pasidarė grėsminga. Visų 
akys krypo į Snieguolę. Lenka irgi žiūrėjo į ją, tiesa, pra- 
šomu žvilgsniu ir drąsinamai spustelėjo ranką. 

Prakaitas išmušė Snieguolei sprandą. Jai tai visai nepa- 
tiko. Ji panoro išeiti. Tuojau pat. 

— Dėkui už pietus, bet aš jau turiu eiti, — tarė ji ir pa- 
mėgino atsistoti. 

Bet šalia sėdintis senukas stebėtinai stipriai suėmė ir 
trūktelėjo, vėl pasodindamas. Tada Adamas atsistojo ir ke- 
liais žingsniais prišoko prie Snieguolės. Uždėjo ant pe- 
ties sunkią ir slegiančią ranką. 

— Jeigu nenori išpažinti nuodėmių čia, išpažinsi nuo- 
dėmių būdelėje, - tarė ramiu balsu. 

— Kur? - paklausė Snieguolė ir žvilgtelėjo į Lenką, bet 
ši tiktai papurtė galvą. 

— Būdelė skirta tiems, kurie nori geriau apmąstyti pa- 
darytas nuodėmes, - pasakė Adamas. 

Snieguolei nepatiko vyro švelnus balso tonas. Ji pašo- 
ko, bet daugybė rankų kaip pagal įsakymą sulaikė ją. 

— Nereikia į būdelę! - sušuko Lenka. 

Snieguolė dar spėjo pamatyti ašarotas Lenkos akis, bet 
paskui už rankų ir kojų buvo išnešta iš valgomojo, nors 
priešinosi nepaprastai įtempusi jėgas. Lenkos akys tary- 
tum maldavo atleisti. 


Adamas Havelas atsivertė išmaniajame telefone nuotrau- 
ką, nors jau suprato, kad neapsiriko. Ta pati. Tie patys 
trumpai kirpti plaukai, atšiaurokas, net išdidus žvilgsnis. 
Tik nenumanė, kad ji taip smarkiai priešinsis. Prireikė 
kelių vyrų pagalbos, kad galų gale ją sutramdytų. Vos 
pamatęs prie vartų merginą, Adamas suvokė, kad tai ta, 
kurią reikia pašalinti. Jis pats šito, aišku, neketino imtis, 
nenorėjo be reikalo gąsdinti kitų. Todėl pasikvietė mer- 
giną ir ta įžengė į kilpą kaip avelė. Adamas numanė, kad 
anksčiau ar vėliau mergina parodys bjaurų charakterį ir 
rasis priežastis įkišti ją į nuodėmių būdelę. 

Arji iš tikrųjų Lenkos sesuo? Tiesą sakant, Adamui tai 
nerūpi. Jis gavo aiškų nurodymą pašalinti merginą, o ga- 
vus tokį nurodymą apie giminystę neklausinėjama. Juo- 
lab kad Lenka visada buvo keistoka, gyveno veikiau vaiz- 

diniuose nei tikrovėje. Adamui tai nė kiek netrukdė. Dėl 
to Lenka buvo lengviau valdoma negu jos motina, kuri, 
tapusi nėščia, paliko šeimą ir mėgino gyventi įprastą gy- 
venimą. Šeimai tas jos apsisprendimas netiko. Niekam 
nevalia šeimos palikti. Pavojinga, jei pašaliniai sužinos 
apie šeimos reikalus. 

Surasti Lenkos mamą buvo nepaprastai sunku, nors 
ji gyveno tame pačiame mieste. Paieškos užtruko beveik 
penkiolika metų. Bet galų gale Adamui pavyko ją susekti, 
ir moteris turėjo sumokėti už savo nuodėmes. Nusiskan- 
dinti nusidėjėlei ypač tiko. Be to, tai buvo panašu į nelai- 
mę, tas atvejis ir į statistiką buvo įtrauktas kaip nelaimin- 
gas atsitikimas. 

Adamas sklaidė telefoną rūsyje, užsirakinęs duris. Vi- 
sada taip darė. Draudimas naudotis elektroniniais įrengi- 
niais jam, aišku, negaliojo, bet kitiems nebūtina šito žino- 
ti. Jų tikėjimas turi būti kuo tvirtesnis ir švaresnis. 

Adamas parašė žinutę, kad merginą reikia pasiimti iš 
kiemo gale stovinčios nedidelės akmeninės būdelės, ku- 
rios raktą paliksiąs prie galinių durų laiptų. Viską reikėtų 
inscenizuoti kaip pabėgimą, nes merginai dingus šeima 
be reikalo jaudinsis. Pažadėjo dar valandą užlaikyti šeimą 
maldos kambaryje, kitame namo gale. Adamas nusiuntė 
žinutę moteriai, kuri turėjo perduoti nurodymą samdo- 
mam žudikui. Taip buvo sutarta — geriau, jei įsakymus 
duoda tik vienas asmuo. 

Adamas valandėlę pažaidė mintimi, kad kada nors 
nuodėmių rate jis išpažins tikrąsias savo piktadarystes. 
Ar jam tada palengvės? Kažin. Pirma, jis išvis netikėjo 
nuodėmės idėja. Antra, buvo tikras, kad jam palengvės 
tada, kai atliks užduotį ir bus toli nuo čia. 


Pilkas skuduras, kuriuo buvo užrišta Snieguolės burna, 
kas minutę darėsi vis bjauresnis. Jo skonis buvo lygiai 
toks, kaip iš pažiūros atrodė: dulkinas, šleikštus, sudu- 
sęs, nešvarus. Šiurkščios, stipriai užveržtos virvės trynė 
kulkšnis ir riešus. 

Nuodėmių būdelė atitiko pavadinimą. Tai buvo akme- 
ninis, nė vieno kvadratinio metro ploto nesiekiantis stati- 
nys kiemo gale. Kėdės joje nebuvo. Tiktai krucifiksas ant 
sienos kabėjo, o šalia — Snieguolės kuprinė užkarta ant 
vinies, kaip tik tokiame aukštyje, kad Snieguolė surišto- 
mis rankomis nepasiektų. Palubėje švietė nedidelis lan- 
gelis, pro kurį buvo galima gėrėtis žydru dangumi. Durys 
buvo užrakintos iš lauko. | 

Snieguolė jau kuris laikas mėgino atlaisvinti virves 
ir surasti kokį daiktą, kuriuo pazulinusi galėtų jas nu- 
traukti. Beviltiška. Ji įsirėmė pakaušiu į sieną ir ėmė ju- 
dinti galvą aukštyn žemyn, į kairę ir į dešinę. Tvirtai už- 
rištas skuduras nuo burnos nė neslinktelėjo, nepasidavė 
nė per milimetrą. Snieguolė stengėsi nepaisyti skuduro 


skonio. 

Ji įsitempė ir atsistojo, nors glaudžiai surištomis kulkš- 
nimis tai padaryti buvo sunku. Šoktelėjo žiūrėdama, kiek 
gali pašokti. Vos kelias dešimtis centimetrų. Tai negelbė- 
jo. Pašokusi trečią kartą prarado pusiausvyrą ir nukrito 
ant užpakalio. Stuburkauliu skaudžiai trenkėsi į akmeni- 
nes grindis. Skausmo ašaros sušoko Snieguolei į akis. 

Ji minutėlę pasėdėjo, kaupdama jėgas. Jau per daug jų 
tuščiai išeikvota. Paniką suvaldyti buvo sunku. Iš visokių 
bėdų ji išsigelbėjo — net iš šaldiklio išsiveržė, bet dabar 
atrodė, kad išsisukti nepavyks. Nepavyks pabėgti. 

Snieguolė pakėlė akis į medinį krucifiksą. Jėzus žvel- 
gė į ją didelėmis, liūdnomis akimis. Ko gera, dabar kaip 
niekada tinkamas metas pasimelsti. Snieguolė nesimeldė, 
nes nemanė, kad bus išgirsta. 

-Už mažojo langelio švytėjo graudžiai gražus dangus. 

Snieguolė pajuto, kad prieš valandą suvalgytas prėskas 
valgis sukasi pilve ir veržiasi pro gerklę. Prisivertė nuryti, 
nors rydama dar smarkiau pajuto skuduro skonį. Apie vė- 
mimą galvoti negalėjo, nes pykinimas būtų dar labiau su- 
stiprėjęs. Reikėjo kaip nors sutramdyti mintis ir paniką. 

Ji atsistojo. Nugara stipriai prisiplojo prie sienos, tada 
atsispyrė, kad pėdom galėtų trenkti į duris. Tvirtos durys 
nė nesujudėjo. Snieguolė tai pakartojo tris kartus. Nieko. 
Ji vėl atsisėdo ant grindų norėdama sukaupti jėgas ir pa- 
mąstyti. 

O gali galėtų pakilti, atrėmusi nugarą į vieną sieną, o 
kojas — į kitą? Slinktų aukštyn po centimetrą, kol pasiek- 

tų kuprinę ar net langą? Gal pavyktų jį išmušti ar pastū- 
mus atidaryti? 

Snieguolė nevardino sau to, ką galėtų padaryti, nes jau 
suprato, kad visos galimybės atsigręžė prieš ją. Nors tos 
galimybės jai niekad nepadėjo. Ji pabėgdavo, naudodama- 
si savo ištverme, kantrybe ir nenoru pasiduoti. 

Ji nenorėjo net pagalvoti apie tai, ką rezga Adamas Ha- 
velas. Ir vis dėlto galvojo. Snieguolė juo visai netikėjo. Jei- 
gu Jaro mirtis nebuvo atsitiktinė, - o Snieguolė tuo tvirtai 
tikėjo, - kodėl Adamas Havelas turėtų palikti ją gyvą. Ar 
Adamas pats ją pasmaugs? Ar atsiųs ką nors kitą? Užmuš 
nuodėmių būdelėje ar nuves ir papjaus kur nors kitur? 

Mirtis nuodėmių būdelėje. Su šituo Snieguolė susitai- 
kyti neketino. 

Ji tvirtai prisiplojo nugara prie sienos, jausdama jos 
kietumą ir nenugalimumą. Siena dabar galėtų būti jos 
drauge, suteikti jai paramą. Snieguolė susikaupusi įrėmė 
surištas kojas į sieną priešais ir įtempė jėgas. Ji žinojo, kad 
lėtai kilti aukštyn bus labai sunkus ir varginamas darbas. 
Veikiausiai įstengs tai padaryti tiktai vieną sykį, todėl jai 
turi pavykti iš karto. 

Ji įtempė jėgas. Laikėsi dabar ore tarp dviejų sienų. 
Stengėsi išlaikyti pusiausvyrą ir ramybės jausmą, trau- 
kė į plaučius orą pro nosį. Kraujas turėjo gauti daug de- 
guonies. 

Kojos po centimetrą slinko į viršų. Spausti ir remtis 
reikėjo tolygiai — tiek nugara į vieną sieną, tiek kojom - į 

kitą. Kai kojos pakildavo tiek, kad svorio centras atsidur- 
davo per arti pečių ir sprando, Snieguolė nugara imdavo 
trūksmingai slinkti aukščiau. Tai daryti buvo tikrai sun- 
kiau, nei judinti kojas. 

Du centimetrai. Trys. 

Snieguolė skausmingai lėtai kilo toliau. 

Priplėkusio skuduro skonį jautė dar stipriau. 

Dar keli centimetrai ir galva pasieks kuprinę. Ji pamė- 
gintų stumtelėti ją nuo vinies. Kuprinėje turėjo peilį vai- 
siams pjaustyti, galėtų pamėginti nupjauti juo virves. 

Kaip tik tada pasigirdo žingsniai kiemo takeliu, vedan- 
čiu į būdelę. Žingsniai nutilo prie būdelės durų. Snieguo- 
lė per smarkiai pajudino kojas, prarado pusiausvyrą ir 
žnektelėjo ant grindų. 

Kai išgirdo spynoje pasisukant raktą, ją apėmė panika. 

Geriausias ir patikimiausias samdomas žudikas pasikar- 
tojo gautus nurodymus. 

Jis nueis į tą namą. Prie galinio įėjimo laiptų ras būde- 
lės, kuri stovi kieme, raktą. Pasiims surištą, bejėgę mergi- 
„ną, būdelėje viską sujauks, kad atrodytų, jog mergina pati 
pabėgo. 

Viskas aišku. Klaida ir nesėkmė neįmanoma. 

Objektui kartą pavyko nuo jo pasprukti. Antrą kartą 
šitaip nenutiks. 


Snieguolė stebėjo duris, kurios vėrėsi kankinamai lėtai. Ji 
stengėsi mąstyti blaiviau. Ar galėtų kaip nors suklaidinti 
tą, kuris ateina? Gal apsimesti apalpusia? Šitaip susikurtų 
galimybę veikti netikėtai. Nors galimybė nedidelė, turi ką 
nors pamėginti. Ji niekad nepasidavė be kovos ir dabar 
nepasiduos. 

Snieguolė užsimerkė ir sudribo ant grindų. 

Tas, kuris rakino duris, įžengė į vidų. 

Uždėjo delną Snieguolei ant galvos, paglostė. 

— Snieguole, —- sušnibždėjo. 

Snieguolė išsyk atmerkė akis. Lenka. 

Lenka greitai atraišiojo virvių mazgus ir mitriai nu- 
smaukė jai nuo burnos skudurą. Snieguolė turėjo minutę 
pakosėti, tada įtraukė pro burną gaivaus oro į plaučius. 
Oras buvo neapsakomai malonus. 

— Turi bėgti iš čia. Tuojau pat. Laiko nedaug. 

Lenka kalbėjo sujaudintu, baimės kupinu balsu. 

Snieguolė čiupo nuo vinies kuprinę ir pasakė: 

— Tiktai su tavim. 

Lenka porą kartų pamirksėjo akimis. Atrodė, kad se- 
kundę svarstė tokią galimybę. Paskui per petį žvilgtelėjo 
namo pusėn. 

— Nėra kada ginčytis. Visi maldos kambaryje, bet ne- 
žinau, ar ilgai ten bus. Adamas leido man melstis savo 
kambary. Žinojau, kad atsarginį nuodėmių būdelės raktą 
jis laiko židinyje. Turiu nunešti jį atgal, kol niekas nepa- 
stebėjo, kad paėmiau. 

— Bet tu įkliūsi. Adamas tave nubaus. 

— Neįkliūsiu. Sujauksiu būdelę ir atrodys, kad pabėgai. 
Dabar jau eik. Bėk! 

Lenka atrodė kupina nevilties. Jai drebėjo rankos ir 
kojos. 

Ir Snieguolė jau nenustygo vietoje. Bet ją baugino min- 
tis, kad turi palikti seserį pas tuos pamišėlius. Jeigu dabar 
pabėgs, ar dar kada nors pamatys Lenką? 

— Tau čia pavojinga. Lenka, tu nežinai... Mes nežino- 
me, koks Adamas iš tiesų, - pradėjo Snieguolė. 

Lenka žengė žingsnį atatupsta. Ir iškart tarytum ati- 
toko. 

— Aš tikrai žinau. Jis man geras. 

— Kodėl tu man padedi? 

— Nes jis Žiauriai elgiasi su tais, kurie nemato tiesos. 
Aš nenoriu, kad tu kentėtum. 

Snieguolei norėjosi klykte klykti, išgirdus tokius pai- 
kus Lenkos žodžius. Bet Lenka vis labiau tolo nuo jos ir 
žodžiai jos nebepasiekė. Tarp jų stojo mūro siena. 

— Bet jei tiesa... — vėl pradėjo Snieguolė. 

— Ir pašaliečiai greitai suvoks tiesą ir tiesa degins jiems 
akis. Nenorėjau, kad būtum pašalinė, sesute, bet, atrodo, 
tavo širdis pernelyg uždara. Bėk! 

Lenkos žodžiai kaip lediniai durklai kirto Snieguolei 
tiesiai į krūtinę. Jai norėjosi apkabinti Lenką, pasakyti, 
kad tikrai baiminasi dėl jai gresiančio pavojaus. Kad Len- 
ka jai rūpi. Galėjo taip padaryti, bet nepadarė. Susilaikė iš 
drovumo ar baimės, o gal iš įpročio. 

Nelakstyk niekam iš paskos. Niekada nemaldauk mei- 
lės, draugystės ir pasitikėjimo. 

Tad Snieguolė greitosiomis tik palytėjo Lenkos ranką 
padėkodama, puolė prie tvoros kiemo gale ir, saugodama- 

si geležinių smaigalių, perlipo per ją. Tik tada, kai nubėgo 
taip toli, kad sugrįždama būtų padariusi tikrą kvailystę, ji 
prakeikė savo kvailus principus. Per juos gali prarasti ryšį 
su seserim. Per juos ir seserį gali prarasti. 

Snieguolė sustojo minutę atsikvėpti ir išsiėmė iš ku- 
prinės popieriaus lapelį, ant kurio Lenka buvo nupiešusi 
nediduką savo giminės medį retomis šakomis. 

Laikas pasikalbėti su mirusiaisiais, nes su gyvaisiais ji, 
matyt, nemoka šnekėtis. 


Lenka prisidengė ranka galvą ir iš visų jėgų trenkė kruci- 
fiksu į langą. Stiklas sužvangėjo. Tai girdėti name, todėl 
Lenka turi tik kelias sekundes. Laimei, grupinės maldos 
kambarys anoje namo pusėje ir kiemo galo iš ten nema- 
tyti. Nuodėmių būdelės langas mažytis, išdaužta anga 
dar mažesnė, bet vis dėlto galima patikėti, kad Snieguolė 
pralindo pro ją. Virvės, kuriomis buvo surišta Snieguolė, 
gulėjo ant grindų ir Lenka numetė šalia jų krucifiksą. Jė- 

Atleisk man mano kaltes, tyliai paprašė Lenka. 

Ji rakino būdelę bumbsinčia širdimi ir tramdydama 
norą atsigręžt atgal. Tai tik atimtų brangų laiką. Rankos 
dirgliai drebėjo, bet Lenka duris užrakino. Paskui nubėgo 
į kitą namo galą ir tą pat akimirką išgirdo visus skubant 
prie galinių durų. 

Lenka meldėsi, kad niekam nešautų į galvą pažiūrėti, 
ar ji savo kambaryje. Ji žinojo, kad tokio dalyko malda 
prašyti nevalia, bet dabar jai tai nerūpėjo. 

Kiemo gale buvo girdėti piktas pokalbis. Lenka papra- 
šė suteikti drebančioms kojoms jėgų ir kopėčiomis užli- 
po prie savo kambario lango. Atsargiai žvilgtelėjo vidun. 
Nieko. Durys uždarytos. Gerai. Ir svarbiausia, kad lan- 
gas, kurį buvo atidariusi, praviras. Lenka prasibruko pro 
jį vidun ir tik tada pastebėjo ant plaštakos ilgą, raudonais 
lašais prasisunkusį brėžį nuo išdaužto stiklo šukės. Ji pri- 
glaudė lūpas prie jo, nuliežė kraują. Kraujo skonis pykino, 
bet dabar nevalia būti silpnai. Raudoni lašai vėl prasimu- 
šė. Lenka pakišo ranką po lovos apklotu, prispaudė prie 
apatinės paklodės. Jei kas nors paklaus, iš kur kraujas, pa- 
sakys, kad naktį netikėtai prasidėjo mėnesinės. 

Kraujuoti kiek apstojo. Lenka atidarė duris ir metėsi 
laiptais žemyn. 

Židinys. Ji turi suspėti nubėgti iki židinio. Atsarginio 
rakto reikia atsikratyti kuo greičiau, kol Adamas ar kas 
kitas nieko neįtaria. 
kiemą. Jie vis dar ten. Adamas stovėjo atidaręs nuodėmių 
būdelės duris ir Lenka iš kalbos suprato visus stebintis, 
kad Snieguolei pavyko pabėgti. Lenka įkišo ranką į židi- 
nį, pirštais surado slaptąjį duburėlį ir padėjo į jį atsarginį 
raktą. 

Kaip tik tada Adamas pašaukė Lenką. Ši puolė prie ga- 
linių durų jo pasitikti. 

— Tavo vadinamoji sesuo prapuolė, - pasakė jis. 

— Ką? 

Lenka pasistengė ištarti tai su reikiama nuostaba, įnir- 
tvirtai atrėmė jo žvilgsnį. Pirmą kartą gyvenime. Adamas 
suraukė kaktą, bet Lenka stengėsi atrodyti nuoširdi, nie- 
kuo dėta. 

Kai jis nusisuko ir pirmas nuėjo į kiemo galą, Lenka 
įkišo ranką į kelnių kišenę. Kišenėje nebus matyti nei 
brėžio ant plaštakos, nei židinyje išsuodintų pirštų galų. 

Sekdama paskui Adamą, Lenka vėl pagalvojo, kad me- 
luoti iš tikrųjų stulbinamai lengva. 


Skimbtelėjo mobilusis — atėjo nauja žinutė. Žudikas pa- 
tikrino telefoną. Jis jau prie pat namo. Žinutė buvo nuo 
užsakovo. 

„Gerai padirbėta.“ 

Vyras suglumo. Juk jis dar neatliko užduoties. Nusi- 
keikė supratęs, kad turės nusižeminti ir paskambinti. Jį 
graužė mintis, kad mergina nuo jo paspruko. Vėl. 

Angelas sunkiai rėmė galvą rankomis. Didelis kairiojo 
sparno gabalas buvo nuskilęs, o iš akių atrodė, kad jis iš- 
tisus šimtmečius verkė didžiulėmis juodomis ašaromis. 
Angelas sargas skausmingai priekaištavo sau už tai, kad 
nesugebėjo nusaugoti globotinio. Gebenė vijosi jam apie 
kojas kaip pančiai. Nudaužtais sparnais jis jau nebepakils 
į dangų. Amžiams pasmerktas gyventi žemėje, verkti juo- 
domis ašaromis, kentėti už nesėkmę. 

Snieguolė žiūrėjo į sugniuždyto, liūdno angelo pavi- 
dalą. Ji jautėsi panašiai. Buvo taip pat apimta nevilties. 
Tokia pat netikusi. Ko ji, tiesą sakant, tikisi? Vinohrado 
kapinės — vienos didžiausių Prahoje. Adatos ieškojimas 
šieno kupetoje rodės kaip vaikų žaidimas, lyginant su šita 
paieška. 

Lenka minėjo Snieguolei, kad jos seneliai palaidoti šio- 
se kapinėse. Pati Lenka, esą, nelankė jų kapo. Pasak Ada- 
mo, neverta žiūrėti tų, kurie mirę, tik tų, kurie dar gyvi. 
Snieguolė tai suprato kaip sektos vadovo nenorą, kad kas 
nors imtųsi uoliau ieškoti giminystės šaknų. Todėl Snie- 
guolė nusprendė nueiti pažiūrėti — gal antkapiai atskleis 
ką nors įtartina. 

Jeigu ji rastų Adamo istorijoje kokią spragą, galbūt 
įkalbėtų Lenką palikti sektą. Jeigu ji sugebės įrodyti, kad 
Adamas melavo, galbūt Lenka nustos tikėti ir kitomis jo 
„tiesomis“. Snieguolė žinojo, kad tai nerealu, bet tuo metu 
nieko kita nesugalvojo. 

Ji turi ištraukti savo seserį iš sektos ir Adamo įtakos. 

Nuo metro stoties centre iki kapinių Snieguolė nu- 
ėjo pėsčia ir jau suprato, kad padarė klaidą. Šįryt apsiavė 
sportbačius, bet dabar ji manė, kad verčiau reikėjo įsi- 
spirti į atvirus sandalus. Su sportbačiais kojos prakaitavo, 
pritrynė kulnus, pirštai buvo minkšti kaip košė. Butelį 
vandens Snieguolė pabaigė prieš pusvalandį. Buvo aišku, 
kad eidama pėsčiomis ji išprakaitavo daugiau, nei išgėrė 
skysčių. Jai tuoj pradės skaudėti galvą. 

Kankynė neatlėgo supratus, kad Lenkos senelių kapo 
rasti neįmanoma. Negana, kad kapinės nepaprastai dide- 
lės ir Snieguolei sunku perprasti jų tvarką, net skaisčią 
dieną viskas čia primena niūriausius gotiškus sapnus. 
Aukštai iškilę seni medžiai metė ant antkapių keistus še- 

šėlius. Akmenys, kryžiai ir mūrinės tvoros dalys rodės lyg 
laiko godžių dantų apkandžioti - nuskeldėję gabalais, an- 
gelų statulos šiurpiai groteskiškos — be vienos ar net abie- 
jų rankų, kai kurios ir be galvų. Antkapių užrašai buvo 
nusitrynę, sunkiai perskaitomi. Daug kur žemę, medžių 
kamienus ir antkapius tarsi storas, minkštas kilimas klo- 
jo tamsiai žalios gebenės. 

Snieguolė rado daug Francų ir Marijų, dar daugiau 
Havelų, dešimtis antkapių su užrašais „Francas Havelas“ 
arba „Marija Havlova“. Vis dėlto gimimo ir mirties da- 
tos netiko. Nenudžiugino ir tie, kurie gyveno XVIII am- 
žiuje. Snieguolė jautė, kaip dehidracijos sukeltas galvos 
skausmas nuo pakaušio pamažu slenka prie smilkinių. 
Tuoj pradės plėšti kaktą, blogiausiu atveju ims pykinti. 
Sektantų sekmadieniniai pietūs taip pat vartėsi pilve, 
nors dulkino skuduro skonį pavyko nuskalauti vandeniu. 
Vemti kapinėse nesinorėjo. Nors mirusiesiems tai nerūpi, 
nemandagu gyvų artimųjų, lankančių kapus, atžvilgiu. 

Ji prisėdo minutėlę ant suoliuko medžių pavėsyje, pa- 
kvėpavo giliai ir tolygiai. Neverta toliau ieškoti. Ji nueis į 
artimiausią parduotuvę, nusipirks šalto gėrimo, o vėliau 
paklaus Jiržio — gal šis turi kokių žinių apie Lenkos se- 
nelius. Juk Jiržis tyrinėjo bažnytines registracijos knygas. 

Ekskursija į kapines buvo klaida. Snieguolė nusprendė 
pasimokyti iš jos ir prisiminti. Nieko neplanuok skubotai. 


Pirmiau viską išsiaiškink. 

Kaip tik tada suskambo Snieguolės telefonas. Tą mi- 
nutę nenorėjo kalbėtis, bet suprato, kad protingiausia bus 
atsiliepti. Antraip tėtis su mama be reikalo jaudinsis. 

— Šiandien kalbėjaisi su Kaisa ir atrodo, kad nebaigėte 
pokalbio. Juk tu skambinai man, - pasakė tėtis. 

— Taip. Tikrai. Norėjau tik paklausti, ar tau čia, Praho- 
je, buvo smagu, — atsakė Snieguolė. 

Ji ilsino akis žiūrėdama į antkapį priešais, beveik išti- 
sai apžėlusį gebenėm. Vis dėlto ji nė kiek nesigailėjo dėl 
šito bergždžio žygio į kapines. Lyg susapnuota, košma- 
riška gotiškoji poetika jai nepaprastai patiko. Vien dėl jos 
vertėjo čia ateiti. 

— Iš kur sužinojai, kad aš buvau Prahoje? - tarsi kvo- 
čiantis tėčio balsas skambėjo nedraugiškai. 

Snieguolė minutėlę pamąstė. Vis dėlto nenorėjo visko 
iš karto atskleisti, - kol kas. 

— Iš vieno bendro pažįstamo. Tarkime, pažįstamo iš 
praeities. 

— Ganėtinai keista, kad ten mane kažkas prisimena, 
nors prabėgo šitiek metų... 

Snieguolė neleido jam tęsti, o ėjo tiesiai prie reikalo. 

— Kodėl nesakei, kad esi čia buvęs? 

Kitame linijos gale taip ilgai tvyrojo tyla, kad Snieguo- 
lė pamanė, jog nutrūko ryšys. 

— Atvirai sakant, buvau nusiminęs ir šiek tiek apdujęs, 
todėl nenoriu prisiminti tos kelionės. Ir beveik nieko iš 
jos neprisimenu, - prislopusiu balsu galų gale atsakė tėtis. 


162 


Nejau neprisimeni net to, kad čia buvo pradėta tavo 
vyresnioji duktė, knietėjo surikti Snieguolei. 

— Dėl to... Todėl nepasakojau. Nebuvo ką pasakoti. 

Snieguolė susierzinusi stebeilijo priešais save. Vadina- 
si, nebuvo ką pasakoti. Vienas vaikas, tad nėra ko pasako- 
ti. Smulkmena. 

— Na, dėl to šiandien ir skambinau, - tarė Snieguolė. — 
Kitokio reikalo neturėjau. 

— Ar viskas gerai? Pinigų užtenka? Ar svečių namai 
geri? 

Tėtis vėl prabilo susirūpinusių, mažumėlę svetimu 
balsu. 

— Taip taip. Viskas gerai. Už kelių dienų grįšiu. 

Galbūt su seserim, mintyse pridūrė Snieguolė. Tada 
tėtis turės dar sykį permąstyti, kas priskirtina „nėra ką 
pasakoti“ kategorijai. 

Snieguolė ne kartą pagalvojo, kad jų šeima iš tiesų 
tiktai vaidina šeimą. Mama vaidina mamą, tėtis — tėtį, 
o Snieguolė — jų dukterį. Jie viską daro tarsi scenoje su 
dekoracijomis, lyg nuolat filmuojami. Ji ilgai manė, kad 
visos šeimos tokios, bet vienu metu, - tada dar neturė- 
jo nė dešimties, — ėmė stebėti kitas šeimas: tėvus su vai- 
kais, pavyzdžiui, parduotuvėse, parkuose ir giminių susi- 
ėjimuose. Jie elgėsi kitaip: ginčydavosi, juokdavosi, elgėsi 
pagal aplinkybes. O Snieguolės šeima niekada vienas ki- 
tam nesakydavo to, kas šaudavo į galvą — tik tai, ką, jų 
manymu, reikėjo sakyti, persiėmus tam tikru vaidmeniu. 

Namuose tai kūrė keistą nuotaiką, buvo sunku už- 
megzti nuoširdų pokalbį. Iš esmės žiūrint, verslininkas 
tėtis ir bibliotekoje dirbanti informatikė mama vaidme- 
nis atliko kaip pridera. Vienas kitam jie visada sakydavo 
kažkieno parašytus žodžius. Lyg ne visai savimi, lyg ne 
gyvi žmonės būtų, o tik šešėliai. Snieguolė negalėjo pro 
šešėlius įžvelgti žmonių. 

Pro žalius triskiaučius lapus buvo matyti antkapyje iš- 
kaltas vardas, prasidedantis raide F. Snieguolė nusprendė 
apžiūrėti dar šitą antkapį. Tiktai šitą. 

Ji atsistojo, priėjo prie akmens ir ėmė traukti nepa- 
prastai atkaklaus augalo šakeles nuo užrašo „Francas“. 
Francas Havelas. Ir dar vienas vardas. Marija Havlova. 
Snieguolės širdis pasileido šuoliais. Datos sutapo. 

— Paskambink, jei ko nors reikės, - paliepė tėtis. 

— Paskambinsiu, paskambinsiu. Iki! 

Snieguolė išjungė telefoną kaip priešgyni paauglė, bet 
kaip tik tą minutę norėjo atidžiau apžiūrėti antkapį. Ant 
jo buvo ir trečias vardas. Snieguolės rankos drebėjo, kai 
traukė į šalį gebenės lapus, norėdama jį perskaityti. 

Klausas Havelas. Gimęs 1940-aisiais. Miręs 1952-ai- 
siais. 

Snieguolė minutę stebeilijo į skaičius, iki skaudamos 
galvos smegenys pasakė, kuo tie skaičiai keisti. 

Klausas Havelas mirė būdamas dvylikos. Labai labai 
neįtikima, kad jis buvo Adamo Havelo tėvas. Aišku, ne- 
visiškai neįmanoma, bet taip neįtikima, kad Snieguolė 

galėjo net prisiekti, jog Adamas melavo Lenkai. Snieguo- 
lė išsiėmė iš kišenės mobilųjį ir nufotografavo nuotrauką 
antkapyje. Parodys Lenkai. Gal tada ši patikės, kad „šei- 
ma“, o ypač jos „tėvas“, nėra tokie nekalti, kaip jai atrodo. 

Kišant mobilųjį į kišenę, Snieguolės šnervės užgriebė 
kvapą, nuo kurio galvos skausmas galėjo pereiti į migre- 
ną. Aitrų losjono ir prakaito kvapą. Tą patį, kurį uodė 
praėjusį vakarą. 

Snieguolė negaišo nė akimirkos brangaus laiko grįžte- 
lėdama atgal, o akimoju puolė bėgti pasiutišku greičiu. Ir 
nė sekundės dalele ne per anksti. Iš paskos buvo girdėti 
bėgant. 

Kapinių tako smėlis gurgždėjo, kai Snieguolė, perse- 
kiotojo genama, strimgalviais lėkė tolyn. 

Saugokit mane, mintyse prašė ji nuolankių angelų, ste- 
binčių ją tuščiomis akimis. Išskleiskit sparnus ir sukelkit 
audrą, kad priešai pasitrauktų. 

Karštas oras, rodės, sustingęs. 

Persekiotojas buvo greitas. Tikriausiai daug gėriau pa- 
ilsėjęs ir ne tiek karščio nualintas kaip Snieguolė, naktį 
miegojusi vos kelias valandas, pėsčiomis per kaitrą suko- 
rusi sunkų kelią ir plūste plūstanti prakaitu, nors atrodė, 
kad jau buvo išprakaitavusi visus skysčius. 

Snieguolė išlėkė pro kapinių vartus. Šalia buvo metro 
stotis. Skubiai apsisprendusi ji puolė prie metro laiptų. 
Idėja leistis į požemį, žudikui minant ant kulnų, buvo 
ne pati geriausia, bet ji pamanė, kad metro rasis tvarkos 

sergėtojų ir kad persekiotojas pilnoje stotyje žmonių jai 
veikiausiai nieko nepadarys. Sunkūs žingsniai laiptuose 
liudijo, kad jis atkakliai seka iš paskos. 

Snieguolė pamatė kaip tik atvažiuojantį metro trauki- 
nį. Šoko vidun su pirmaisiais keleiviais. Persekiotojas tu- 
rėjo praleisti išlipančiuosius iš traukinio, bet tai jį mažai 
užgaišino. Snieguolė perbėgo vagoną, nėrė į kitą. Ji matė, 
kad vyras stumdo keleivius, verždamasis į vidų, ir neiš- 
vengiamai artėja. 

Kaip tik tada į stotį įdundėjo kita kryptimi važiuojan- 
tis metro traukinys. Jo durys atsidarė, žmonės perlipo į 
traukinį, kuriame buvo Snieguolė ir persekiotojas. Lai- 
mei, juos perskyrė dešimtys žmonių ir Snieguolė matė 
vyrą piktai braunantis per žmones. Vyrui tarytum nerū- 
pėjo tai, kad jį mato. Iš veido atrodė, kad jis pasiruošęs 
pribaigti Snieguolę plikomis rankomis visų metro kelei- 
vių akivaizdoje. 

Snieguolė stengėsi laikytis kuo ramiau. Skaičiavo se- 
kundes. Perlipimą į kitą traukinį reikėjo vilkinti iki pa- 
skutinės sekundės. 

Vyras ėjo artyn. Durys užsidarė. Kitoje perono pusėje 
sustojusio metro traukinio durys dar buvo atdaros. Pa- 
stebėjusi, kad tuoj užsidarys, Snieguolė greitai paspaudė 
durų atidarymo mygtuką, liuoktelėjo lauk, keliais šuoliais 
peršoko peroną, nusimetusi nuo pečių kuprinę paėmė ją 
į ranką, iškėlusi pasisuko šonu ir pro siaurą užsidarančių 
durų plyšelį šmurkštelėjo į kito traukinio vagoną. 

Jos traukinys pajudėjo. Anas taip pat. Snieguolė dar 
spėjo pamatyti, kaip įraudęs persekiotojas kumščiais 
trenkė į vagono duris, bet veltui. Metro greitai nuvežė jį 
priešinga kryptimi. 

Snieguolė klestelėjo ant suolo, drebančiom rankom 
nusibraukė nuo kaktos žliaugiančius prakaito upelius. 
Šalia sėdėjo gal dešimties metų berniukas ir neslėpdamas 
susižavėjimo stebeilijo į ją. Vaikas rankoje laikė skardi- 
nę fantos. Kilstelėjęs antakius berniukas ištiesė skardinę 
Snieguolei. Snieguolė suprato, kad berniukas ją vaišina. 
Ketino atsisakyti, bet staiga apsigalvojo. 

Dar niekada drungnas, šiek tiek išsivadėjęs apelsinų 
limonadas jai nebuvo toks skanus. 

— Nusprendei bėgti maratoną per karštį? Dėl to atrodo, 
kad tuoj sprogsi? 

Snieguolė pagalvojo, kad tą dieną ji susitiko su seserim, 
buvo pakliuvusi į sektos nelaisvę, paliko seserį sektan- 
tams, pasibastė po kapines, ten išsiaiškino, kad Adamas 
meluoja, ir galiausiai paspruko nuo žmogaus, be jokios 
abejonės, pasiųsto ją sekti ir pašalinti. Tad lengvo pobū- 
džio pokalbis nesimezgė. 

Snieguolė stovėjo rimtu veidu, todėl ir Jiržio šypsena 
greit dingo. 

— Kas atsitiko? — susirūpinęs paklausė jis. 

— Eime į vidų, papasakosiu, - atsakė Snieguolė. 

Jie buvo susitarę susitikti pas Jiržį penktą vakaro. Snie- 
guolė atėjo be penkių penkios, paskambino į Jiržio duris, 
bet niekas neatidarė, todėl palaukė, be paliovos žvalgyda- 
masi aplinkui. 

Iki susitikimo Snieguolė važinėjo po miestą visokiom 
transporto priemonėm, kol visiškai įsitikino atsikračiusi 
persekiotojo. Paskui nuėjo į parduotuvę, nusipirko pusan- 
tro litro butelį vandens ir iškart beveik visą išgėrė. Galvos 
skausmas nuo dehidracijos atlėgo, dulkino skuduro sko- 
nio burnoje galų gale neliko. 

Dabar Snieguolė norėjo išsimaudyti po dušu ir persi- 
rengti. Nusiprausti visų dienos įvykių prisiminimą, nors 
suvokė negalėsianti jų išmesti iš atminties. 

Jiržis greitai atidarė laukujes duris ir jie tylėdami lipo 
laiptais aukštyn. Snieguolė nenorėjo aidžioje laiptinėje 
pasakoti, ką patyrė; laimei, Jiržis jos neklausinėjo. Supra- 
to, kad tai rimta. Jiedu užkopė iki viršutinės aikštelės prie 
Jiržio buto ir Snieguolė tai pastebėjo pirma. 

— Iš ryto išeidamas užmiršai užrakinti duris? — pa- 
klausė ji. 

Jiržis dideliais žingsniais prišoko prie pravirų durų ir 
atsakė: 

— Tikrai neužmiršau. 

Bute siautė visiškas chaosas. Baldai buvo išvartyti, 
daiktai iš spintos išmėtyti ant grindų, visi stalčiai atida- 
ryti, knygos iš lentynų išimtos, aplankai ir popieriai iš- 
versti. Vis dėlto plonytis HD televizorius stovėjo vietoje, 
Jiržio stalinis kompiuteris ir veidrodinis fotoaparatas — 
taip pat. Vadinasi, tą jukinį paliko ne vagys, nes šituos 
daiktus ilgapirščiai būtų pasiėmę pirmučiausia. 

Jiržis prapliupo čekiškais keiksmažodžiais. 


169 


— Ar ką nors išnešė? — paklausė Snieguolė, rankioda- 
ma savo daiktus. 

Pas Jiržį ji buvo palikusi tiktai drabužius ir kosmetikos 
krepšį. Kuprinėje visą dieną nešiojosi Ju Nesbio kišeni- 
nį detektyvą nušiurusiais kampeliais ir piniginę, kurioje 
laikė ir pasą. Knygos imtis su savim nevertėjo, nes ramių 
valandėlių turėjo mažai. Keista pasirodė tik tai, kad jos 
liemenėlės kaušeliai buvo sudraskyti. Gal įsilaužėlis pa- 
manė, kad tarp plonų liemenėlės kamšalų ji laiko kokių 
nors valstybinių paslapčių? 

— Tokia netvarka, kad kol kas negaliu pasakyti, - burb- 
telėjo Jiržis. — Čia, matyt, tikrai kažko ieškota. Ko — ne- 
žinau. 

Numetęs ant grindų sportinį krepšį, Jiržis atsainiai 
švaistė į jį drabužius, aplankus, popierius. 

— Čia pasilikti mums nesaugu, — paaiškino pastebėjęs 
klausiamą Snieguolės žvilgsnį. — Kad ir kas čia buvo įsi- 
laužęs, panorėjęs bet kada vėl tai padarys. 

— Kur mes eisim? — paklausė Snieguolė. 

Ji jau buvo susikrovusi į kuprinę savo menką mantą. 

— Į tokią vietą, kuri saugoma ir naktį. 


Snieguolė laukė užlindusi už medžio. Laukė jau dvi va- 
landas, bet dar palauks, jeigu reikės. Gurkštelėjo iš bu- 
telio vandens. Laimei, tarp medžių buvo gerokai vėsiau. 
Bėgdama nuo namo tolyn, Snieguolė nė nepagalvojo dar 
šiandien čia sugrįšianti. 

Juoda geležinė tvora priminė kalėjimo grotas. Kalėji- 
mas. Ar Lenkai tai kalėjimas? Snieguolė nebuvo tikra — 
deja, taip atrodė. Juk Lenka negali laisvai išeiti kur nori ir 
kada nori, mokytis ar vaikščioti į darbą, bendrauti su ki- 
tais žmonėmis, veikti, ką įsimaniusi. O dėl to, kad Lenka 
buvo įtraukta į Baltąją šeimą per pramanytą giminystę, 
tas kalėjimas atrodė dar slogesnis. 

Pakeliui į Super8 biurą, kur, Jiržio manymu, jiems ver- 
tėjo pernakvoti bent porą naktų, Snieguolė papasakojo, 
ką rado kapinėse. 

— Aš turiu informacijos, kad Adamas Havelas gimęs 
1950-aisiais. Dešimties metų Klausas Havelas nieku būdu 
negalėjo būti jo tėvas, — pasakė Jiržis. — Šitokių nelogiš- 
kumų sektos giminystėse daugybė. Juo svarbesnė žinia 
ta, kad Adamas vadovas. Mėginau išgauti žinių apie va- 
dovą iš tų žmonių, kurie davė interviu, bet iki šiol nė 
vienas neišdrįso pasakyti jo vardo. Žinojau, jog Adamas 
Havelas — vienas iš sektantų, tik nežinojau, kad vadovas. 
Reikės nuodugniau ištyrinėti jo biografijos faktus. 

— O aš turiu nunešti Lenkai laiškelį. 

— Tau rūpi ta mergina? 

Snieguolė tiktai linktelėjo galvą. Taip, jai rūpi Lenka. Ji 
turi seserį ir neketina jos išsižadėti. 

Todėl ji paliko Jiržį Super8 redakcijoje raustis po Ada- 
mo Havelo praeitį, atvažiavo prie sektantų namų ir nu- 
sprendė palaukti, kol Lenka pasirodys kieme. 

Iki šiol į lauką buvo išėjusi tiktai pusamžė moteris. Ji 
laistė baltąsias rožes dideliu, smarkiai aprūdijusiu meta- 
liniu laistytuvu. Snieguolė pasitraukė mažumėlę atokiau, 
į šešėlį. Moteris kilstelėjo galvą ir tarytum įsiklausė, bet 
paskui susikaupusi laistė toliau. 

Ilgai stovint vienoje vietoje Snieguolei ėmė tirpti ko- 
jos. Ji mindžikavo nuo vienos kojos ant kitos, atsargiai 
mankštino jas. Juk Lenka turi kada nors išeiti į kiemą. 
Bent jau Snieguolė to karštai troško. 

Pagaliau galinės namo durys atsidarė ir Snieguolė iš- 
vydo pažįstamą kasų vainiką. Lenka. Ji atrodė nusiminu- 
si, tarsi nusižeminusi. Snieguolė tyliai švilptelėjo. Len- 
ka pasižiūrėjo Snieguolės pusėn ir pamatė ją. Snieguolė 
greitai priglaudė prie lūpų pirštą. Bijojo, kad kiti sektan- 
tai jos nepamatytų. Lenka šiek tiek dvejodama apsižval- 
gė aplinkui ir žengė geležinės tvoros link. Ji kryptelėjo 
galvą namo pusėn, paskui beveik nepastebimai papurtė 
galvą. Snieguolė suprato, kad Lenkai draudžiama išeiti iš 
kiemo. 

Laimei, Snieguolė buvo tam pasiruošusi. Ji greitai 
parodė popieriaus lapelį su žinute. Paskui suglamžė jį į 
gniužulėlį ir metė per tvorą. Popierėlis nukrito per metrą 
nuo Lenkos kojų. 

Kaip tik tada galinės durys vėl atsidarė ir į lauką išėjo 
jaunas vyras. Lenka žengė žingsnį į šalį ir nežiūrėdama 
žemyn užmynė koja popieriaus gniužulėlį. Vyras kažką 
šūktelėjo Lenkai. Ta jam atsakė. Vyro balsas pasidarė dir- 

glesnis, bet Lenka tik gūžtelėjo pečiais. Vyras atsiduso, 
dar kažką griežtai pasakė ir grįžo į vidų. Lenka greitai 
pasilenkė, pakėlė popieriaus gniužulėlį ir įsikišo į kišenę. 
Paskui dar žvilgtelėjo į Snieguolę ir įžengė vidun. 

Snieguolė iškvėpė iš plaučių orą. Ji nejučia buvo sulai- 
kiusi kvapą. 

Laiškelyje ji buvo parašiusi, kad nori susitikti su Lenka 
kitą dieną, 12 valandą, toje vietoje, kur jos šnekėjosi pir- 
mą kartą. Snieguolė tikėjosi, kad iki rytojaus Lenka sugal- 
vos, kaip išsprukti į miestą. 

Snieguolės kojos buvo keistai apsunkusios, kai leidosi 
centro link. Prakaitas upeliukais tekėjo per nugarą. Kai 
apsilaižė lūpas, burnoje pajuto stiprų, aitrų sūrumą. 


Dangus buvo nujuodęs kaip kraujosruva. Miesto žiburiai 
švytėjo ir atsispindėjo didžiuliuose Super8 stikliniuose 
languose. Iš devintojo biurų pastato aukšto buvo matyti 
visas miesto centras iki pat apšviestos pilies. Snieguolė 
kovote kovojo, kad akys neužsimerktų. Buvo taip pavar- 
gusi, kad bijojo užmigti sėdėdama. 

Kabineto kampe Jiržis buvo patiesęs porą turistinių 
kilimėlių, rado ir miegmaišius. 

— Gerai, kad čia yra alpinizmo skyrius, — nusišaipė. 

Bet tikriausiai jis nejuokavo. 

Jiržio kompiuteris švytėjo melsva šviesa. Prie jo nesi- 
traukdamas prasėdėjo tris pastarąsias valandas. Prieš tris 
valandas buvo atsistojęs pasiimti kinų restorano pasiun- 

tinuko atneštų patiekalų kartoninėse dėžutėse. Snieguo- 
lei liepė tyrinėti genealogijos sąrašus, parkeriu primar- 
gintus ženklų, klaustukų ir strėlių. Bet tie dokumentai 
Snieguolei neatskleidė jokios nežinomos, sukrečiančios 
paslapties. 

Ji nusprendė akimirkai sumerkti akis. Kad akys pailsė- 
tų. Diena buvo ilga ir sunki. Jeigu ji sumerks akis sekundę 
ar dvi... 

Snieguolė pabudo, kai kakta bumbtelėjo į popierių šūs- 

— Eik miegoti. 

— Nieko tokio, - atsakė Snieguolė, nors žiovulys plėšė 
lūpų kampučius. 

— Arba pavalgyk šiek tiek sojų varškės su aitriaisiais 
pipirais. Pažvalėsi. 

Jiržis pastūmė per stalą vieną dėžutę. 

— Šaltos varškės? Dėkui už pasiūlymą, bet šį gurma- 
nišką potyrį praleisiu, — atsisakė Snieguolė. — Be to, pilvas 
jau pilnutėlis. Valgio užsakei, ko gera, dešimčiai žmonių. 

— Kaip nori. Bet paskui... puiku! 

Paskutinį žodį Jiržis suriko taip garsiai, kad Snieguolė 
nejučia krūptelėjo. 

— Pažiūrėk! 

Snieguolė priėjo prie Jiržio. Kompiuterio ekrane pa- 
matė maždaug trisdešimties metų vyriškį baltais elegan- 
tiškais lininiais drabužiais. Jo ilgi plaukai buvo sušukuo- 
ti atgal ir stipriai surišti į uodegėlę. Snieguolė atpažino 

pilkas, veriamas akis ir vešlius pelėdiškus antakius, nors 
vyras nuotraukoje atrodė jaunesnis. 

— Adamas Havelas, - pasakė ji. 

— Iš tiesų — Adamas Smitas. Taip pat žinomas kaip 
mūsų bičiulis Adamas Havelas. Nuotrauka daryta devin- 
tajame dešimtmetyje, bet net aš atpažinau jį, - pagautas 
įkvėpimo paaiškino Jiržis. 

— Nebraska, — perskaitė užrašą po nuotrauka Snie- 
guolė. 

— Taip. Baltųjų brolių religinė sekta, kurią sudarė vien 
jauni vyrai, tikėję savo giminyste su Jėzum. Jiems vado- 
vavo Adamas Smitas, kuris kažkur dingo. Matyt, dėl to, 
kad vėliau pasirodytų Prahoje su beveik vienoda idėja. Šį 
kartą jis nusprendė priimti į sektą ir moteris. 

— Kodėl jis dingo? — nusistebėjo Snieguolė. 

— Buvo įkalbėjęs sektantus perleisti jam visus turtus, 
kuriuos žadėjo vėliau padovanoti labdarai. Kad sektos na- 
riai kuo švaresni sutiktų mirtį. 

— Baltieji broliai turėjo visi drauge nusižudyti. Su jais 
ir Adamas Smitas. Vis dėlto policija tai suuodė. Pavyko 
išgelbėti didžiumą sektantų. Nedideliame namelyje jie 
duso nuo smalkių. Adamas Smitas buvo dingęs. Su pi- 
nigais. 

Snieguolei staiga išsilakstė miegai. 

— Baltoji šeima neplanuoja jokio išpuolio prieš pašali- 
nius, - lėtai pasakė ji. 

Jiržis papurtė galvą. 
Nė vienam nereikėjo ištarti to balsu. Vis dėlto tie žo- 
džiai juos apsiautė lediniu šalčiu. Grupinė savižudybė. 


BIRŽELIO 20-OJI, 
PIRMADIENIS 

dvylika. Ji spės nusigauti į sutartą vietą iki dvyliktos, jeigu 
paskubės. 

Jiedu su Jiržiu buvo susitarę, kad Snieguolė susitiks 
su Lenka ir pamėgins įkalbėti tą pačią akimirką palik- 
ti sektą. Be to, svarbu sužinoti, ar jau nustatyta galimos 
masinės savižudybės data. Kaip tik tuo metu Jiržis turėjo 
susitikti su Super8 vadove, kuri buvo užsakiusi straipsnį 
apie sektą. 

Snieguolė tik tada suprato, kas dedasi, kai stiprios 
rankos įtraukė ją iš gatvės į automobilį ir prispaudė prie 
minkštos galinės sėdynės. Šaltos metalinio ginklo žiotys 
bučiavo jai kaklą. 

— Nemėgink priešintis, neišleisk nė garselio, antraip 
nudėsiu, — sušnypštė vyras jai į ausį. 

Snieguolė dar nė karto nebuvo mačiusi persekiotojo 
taip arti. Ir dabar nenorėjo matyti. Ji pastebėjo vyrą viena 
ranka grabinėjant izoliacinės juostos ritinėlį. Spėjo, kad 
jis ketina lipnia juostele užklijuoti jai burną, supančioti 
riešus ir kulkšnis, o paskui nuvežti kur nors toliau nuo 
žmonių susibūrimo vietų ir padaryti tai, ką ruošėsi. 

Snieguolė nenorėjo žinoti, ką. Širdyje kilo karštas įnir- 
šis. Ją vėl įstūmė į tokią košę, kurios ji, tiesą sakant, nei 
virė, nei ketino srėbti. Įstūmė visiškai nieko jos neklausę. 

Ji negalėjo delsti nė sekundės. Reikėjo veikti greitai. 
Netikėtumo elementą galės išnaudoti tiktai akimirką. 

Snieguolė palinkčiojo galvą parodydama, kad neva 
supranta ir sutinka. Bet tebekinksėdama žaibiškai smo- 
gė kakta vyrui į nosį. Vyro gniaužtai atsileido veikiau 
iš nuostabos nei iš skausmo, kai jam iš nosies ant baltų 
medvilninių Snieguolės marškinėlių pliūptelėjo kraujas. 

Snieguolė išsiplėšė iš jo nagų, atidarė automobilio 
dureles ir šoko į gatvę. Ji metėsi į priekį ir tik pajutu- 
si, kad žmonių minia tirštėja, suprato atsidūrusi netoli 
Karolio tilto, kuris Prahos turistus traukia kaip didžiu- 
lis magnetas. Tilto gale grūstis pasidarė dar tankesnė. 
Žmonės stovėjo, stebeilydami aukštyn, kai Snieguolė 
neviltingai mėgino prasibrauti pro juos. Kokio stebuklo 
jie laukia? 

Snieguolė irgi žvilgtelėjo aukštyn ir suprato. Į balko- 
ną buvo išėjęs fanfarininkas, lygiai dvyliktą jis trimituos. 
Prie tilto būrėsi dusinamai daug žmonių. Snieguolė grįž- 

telėjo atgal. Ar jai pavyko atsikratyti persekiotojo? Jo ne- 
matyti. Norėdama pasislėpti, Snieguolė brovėsi į minios 
vidurį. Širdis daužėsi pašėlusiu smarkumu. 

Staiga Snieguolė išgirdo už nugaros kažkokį garsą. 
Dirstelėjo per petį ir pamatė vyrą šmėkštelint atokiau, 
bet nelabai toli. Vyras pastebėjo ją, pastūmė kelias prie- 
šais pasipainiojusias močiutes, tos pratrūko prancūziškai 
koneveikti jį pavymui. 

Snieguolės mintys keitėsi žaibiškai. Bėgti žmonių pri- 
sigrūdusiu Karolio tiltu ar ta pačia upės pakrante? Tiltu 
beveik neįmanoma judėti į priekį. Antra vertus, persekio- 
tojui būtų lygiai taip pat sunku brautis pro žmones. Gal 
jis neišdrįs ant tilto šaudyti ar pulti Snieguolės. Per daug 
liudytojų. 

Ji apsisprendė. Šmurkštelėjo japonui po ranka kaip tik 
tada, kai šis pakėlė mobilųjį, norėdamas nufotografuoti 
fanfarininką. Ji nematė, tik girdėjo, kaip po poros sekun- 
džių persekiotojas atsitrenkė į japoną, šio mobilusis išlėkė 
į orą ir nukrito ant grindinio. Sprendžiant iš smarkaus 
japono tratėjimo, telefonas nusibaigė lanku nusileidęs ant 
Žemės. 

Tiltą iš abiejų pusių saugojo trisdešimt šventųjų. Šven- 
tasis Jonas Nepomukas, šventasis Vitas, šventoji Lutgar- 
da, Jonas Krikštytojas, šventasis Vaclovas, šventasis Zig- 
mantas, Judas Tadas, Pranciškus Asyžietis. Vardai, per- 


skaityti iš kelionių vadovo, kalė Snieguolės galvoje tokiu 

pat ritmu, kaip kojos į akmeninį tiltą. Akmeninis tiltas. 
Taip pirmiau vadinosi šis tiltas. Tas, kuris jį pavadino Ka- 
rolio tiltu, visai neturėjo vaizduotės. 

Sūrus prakaitas graužė Snieguolei akis. Nusišluostė jas 
delno šonu. Nieko nematydama negalėjo bėgti. Išsilenkti 
turistų, dailės mažmožių pardavėjų, gatvės menininkų ir 
muzikantų ir šiaip buvo gana nelengva. Sandalai kruvi- 
nai nutrynė kojas. Sandalai - ne bėgimo batai, o kiaurai 
prakaitu peršlapusi palaidinė - ne sportiniai marškinė- 
liai. Dvidešimt devynių laipsnių karštis — taip pat ne pats 
tinkamiausias bėgioti, bet Snieguolė negalėjo pasirinkti 
oro sąlygų. Ji turėjo tik lėkti pirmyn, stengtis išnešti svei- 
ką kailį. 

Vyras sekė atkakliai, vos per kelis metrus. 

Gaudynės atkreipė turistų dėmesį. Jie tai palaikė kaž- 
kokiu pasirodymu. Vieni šūksniais ragino Snieguolę, 
kiti - persekiotoją. 

Vidutiniško lygio kvintetas grojo dramatišką kažko- 
kios operos fragmentą. Snieguolei pralėkus pro šalį mu- 
zikantai sumaišė natą. Ji girdėjo muzikantus paskubomis 
užgrojant kitą, lengvesnį kūrinį, The Beatles. 

You better run for your life if you can little girl“... 

Dėkui. Iš visų jėgų ir bėgu, pagalvojo Snieguolė ir at- 
simušė į apkūnią vokietę, tą akimirką žengusią lemtingą 
žingsnį priešais. 


* Verčiau jau bėk, kad išgelbėtum sau gyvybę, mergaite (angl). 

— Mein Gott! —- sušuko moteris. 

— Entschuldigung"** — iš kažkokių žodyno atsargų iš- 
traukė atsiprašymą Snieguolė ir nuskuodė toliau. 

Laimei, vokietė pristabdė ir persekiotoją, kuris šiurkš- 
čiai pastūmė ją į šoną be jokių atsiprašinėjimų. 

Snieguolė greitino tempą, prakaitas upeliais sruvo per 
blauzdas ir ji jau neišsilenkdavo besigrūdančių žmonių 
taip lengvai, kaip tilto pradžioje. 

Tilto vidury fotografavosi nuotakos drabužiais vilkinti 
japonė. Snieguolė pasvarstė, ar fotosesija tikra, ar insce- 
nizuota. Nuotakos šleifas buvo nesuvokiamai nepatogus 
ir ilgas, per jį Snieguolė peršoko paskutinę akimirką. Už 
poros sekundžių pasigirdo satino drykstelėjimas, jis liu- 
dijo, kad persekiotojui sekėsi prasčiau. 

Snieguolė vėl šiek tiek atsiplėšė nuo persekiotojo. 

Tada kelią užkirto amerikiečių turistų būrelis su gidu. 
Į tą Žmonių minią Snieguolė žvelgė su siaubu, bet po se- 
kundės pastebėjo vieną siaurą plyšelį, pro kurį tik tik pra- 
sibrovė šonu. 

— And as you can see, here we have a statue of a... run- 
ning girl... I mean..*** 

Snieguolė nesiklausė, kaip gidas grįžo į teisingą isto- 
rijos kelią. Persekiotojas prasiskverbė pro amerikiečių 


* O Dieve! (Vok.) 
** Dovanokit! (Vok.) 


*** Irkaip matote, čia stovi statula... bėganti mergina... Turiuomeny... 
(Angl.) 

mūrą kaip ledlaužis. Atstumo persvara labai sumažėjo. 
Snieguolė jautė, kad karštis greit visai išsekins ir užtem- 
dys protą. Burna jau seniai buvo sausutėlė. Jautėsi taip, 
lyg gyvenime nebūtų gėrus nė lašelio vandens. 

Kojos drebėjo. Bėgdama alkūne kliudė karikatūristo 
ranką kaip tik tą akimirką, kai šis piešė juodabarzdžio 
vyro nosį. Na, po šiek tiek drąsesnio nosies linkio atvaiz- 
das bus tik geresnis. Kamšatis nubloškė Snieguolę į kitą 
tilto pusę. Ji ranka pasirėmė vienos statulos bareljefo, 
kad į tilto turėklą skaudžiai nesusimuštų šono. Bareljefas 
blizgėjo nuo tūkstančių žmonių prisilietimų. Ji buvo atsi- 
dūrusi prie šventojo Jono Nepomuko statulos. 

Šventasis čekų kankinys, nubaustas mirtimi numetant 
jį nuo tilto. 

Neįtikėtina, kiek faktų iš kelionių vadovo lieka atmin- 
tyje. Snieguolė dar prisiminė tikėjimą, jog prisilietimas 
prie statulos neša sėkmę ir užtikrina, kad tas, kuris ją pa- 
lietė, dar sugrįš į Prahą. 

Kaip tik sėkmės dabar jai ir reikėjo. Persekiotojo šno- 
pavimas buvo girdėti jau visai čia pat. Bet Snieguolė abe- 
jojo, ar norės dar kada sugrįžti į Prahą, jei pasiseks ištrūk- 
ti gyvai. 

Snieguolė jau buvo nusigavusi beveik į kitą tilto galą. 
Širdis daužėsi kaip pasiutusi, pumpavo deguonį į beveik 
visai nualintus raumenis. Snieguolei buvo taip karšta, 
kad, rodės, visas organizmas verda. 

Vyras grojo taurėmis. Neįtikėtina. Snieguolė matė 
priešais seną, trapų žmogelį, kuris susikaupęs grojo kelio- 
mis dešimtimis tokių pat trapių taurių, išrikiuotų į tris ei- 
les. Snieguolė įtempė visas jėgas, stengdamasi kūno svorį 
pakreipti taip, kad galėtų lanku apeiti senuką iš kairės ir 
saugiai pralėkti nesudaužydama nė vienos taurės. 

Senukas - pats nelyginant iš šviesaus stiklo - jai padė- 
kojo iškeldamas rankas. 

Per anksti. 

Snieguolė girdėjo už nugaros artėjant sunkius per- 
sekiotojo žingsnius, senuko riktelėjimą, paskui dūžtant 
vieną taurę į šukes, tada — antrą, trečią, ketvirtą. Taurės 
dužo, duždamos vartė kitas, veikiamos domino efekto 
gurino stovinčias toliau. Persekiotojas šaukė, keikėsi. Ti- 
kriausiai susižeidė ir smarkiai atsiliko. 

Snieguolė buvo perbėgusi tiltą ir prisiekė daugiau nie- 
kuomet savo valia per jį neisianti. 

Supratusi, kad persekiotojas veikiausiai jos jau nebe- 
pavys, Snieguolė iš karto pasijuto geriau. Kojos netikėtai 
įgavo daugiau jėgų, karštas oras jau nedegino plaučių, 
sandalų nuotrynos tartum prapuolė, tekantis prakaitas 
maloniai vėsino. 

Ji nubėgo prie Šv. Vito katedros laiptų ir, atsispirda- 
ma kas antrą pakopą, leidosi kopti aukštyn. Iš džiaugsmo, 
kad pavyko pasprukti, jai ant kulnų tarsi sparnai išdygo. 
Pavėluos porą minučių, bet į susitikimą ateis gyva. O tuo 
jau buvo suabejojusi. 

— (70 go go! - ragino Snieguolę ant laiptų susėdę ber- 
niūkščiai. 

Ji grįžtelėjo atgal, nors jau buvo tikra. Niekas neseka 
jai iš paskos. 

Dabar ji tetroško rasti Lenką, laukiančią sutartoje vie- 
toje. 

Iš veidrodžio žvelgė dvi mergaitės. Didesnė ir mažesnė. 
Seserys. Jos laikė viena kitą už rankos. 

Mergaičių vaizdas dingo. Snieguolė matė veidrody- 
je save ir Lenką. Jos stovėjo tos pačios kavinės tualete, į 
kurį užėjo, kai susitiko pirmą kartą. Snieguolė manė, kad 
persekiotojas iš karto jų ten tikriausiai neieškos, net tuo 
atveju, jeigu kokia nors priežastis jį tenai nuves. Ir tur- 
būt nerizikuos atkreipdamas aplinkinių dėmesį posūkiu 
į moterų tualetą. 

Snieguolės marškinėliai atrodė groteskiškai. Raudona 
ant balto. Lyg atėjus tiesiai iš skerdyklos. Kavinės padavė- 
guolės veidas buvo toks piktas, kad nusprendė verčiau 
patylėti. 

Lenka purtė galvą. Jos skruostais tekėjo ašaros. 

— Aš negaliu išeiti, — sakė ji. 

Lenka tai kartojo visą laiką, nors Snieguolė tikino: jei- 
gu dabar su ja neis, gali atsisveikinti su gyvenimu. 

— Tau pavojinga tenai grįžti. Tas pamišėlis Adamas ke- 
tina jus visus išžudyti. 

Snieguolė mėgino išlaikyti ramų balsą, nors norėjosi 
rėkte rėkti. 

— Mes pelnysime amžinąjį gyvenimą, - tvirtino 
Lenka. 

Nusivylusi Snieguolė trinktelėjo delnais į praustuvo 
spintelę. Kaip su tais pamišėliais šnekėti, kad suprastų? 

— Tu tikrai pelnysi amžinąjį gyvenimą, jeigu tuo tikė- 
si, — atsiduso ji. - Bet nereikėtų skubėti. Suspėsi įžengti 
į jį po kelių dešimtmečių, kai būsi nugyvenusi gyvenimą 
šiame pasaulyje ir laiminga mirsi senatvėje. 

— Aš negaliu nulemti savo mirties valandos. Turiu pri- 
imti tai, kas duota iš aukštybių. 

Lenka ištarė tuos žodžius kaip mašina. Jie nuskambėjo 
kaip įjungus įrašytą, daug sykių pergrotą juostelę. 

— Nereikės. Galėsi apsispręsti pati. 

— Jeigu išeisiu, liksiu be nieko. Aš neturiu nei namų, 
nei artimųjų. 

Snieguolė paėmė Lenką už rankos. Pažvelgė šiai tiesiai 
į akis. 

— Tu turi mane. Sektantai tau net ne giminės. Aš - 


tavo sesuo. Aš tau padėsiu. 


188 


Lenka tiktai purtė galvą ir vis smarkiau kūkčiojo. 

— Ne, tai netiesa, - pasakė. 

— Tiesa. Užtikrinu. 

— Ne. Aš tau melavau. Istoriją apie seserį aš sukūriau. 
Sukūriau pasakėlę. 

Snieguolė paleido Lenkos ranką. Ją staiga visai apleido 
jėgos. Tai ją baisiausiai nuvylė. Ne tai, kad Lenka melavo, 
juolab ne tai, kad jos melas buvo toks bjaurus. Praeities 
paslaptį atskleidžianti dėlionės dalelė vienu atsakymu 
staiga buvo išimta ir tuščia vieta atrodė dar didesnė ir 
tuštesnė nei anksčiau. Snieguolė tik dabar suprato, kaip ji 
troško, kad paslaptis atsiskleistų per Lenką. 

Iš jos atėmė seserį. 

— Aš šnipinėjau tave, - prisipažino Lenka. 

— Kodėl? - paklausė Snieguolė. 

Ji tai ištarė mašinaliai. Jos mintis traukė migla, bet, 
matyt, kalboje radosi suprantamų žodžių. 

— Žinojau, kad mano tėvas buvo švedakalbis. Mama 
sakė. Bet daugiau nieko nenorėjo atskleisti. Net vardo. 
Atsitiktinai išgirdau tave švediškai kalbantis su turistais. 

Staiga Snieguolė prisiminė. Būrelis švedų pensininkų 
prastoka anglų kalba jos klausė kelio, Snieguolė jų pa- 
gailėjo ir atsakė švediškai, močiutės ir senukai taip apsi- 
džiaugė, kad panoro pavaišinti ją ledais. Snieguolė atsisa- 
kė. Kas žino, gal būtų tekę tapti močiučių grupės gide ir 
skaityti joms žemėlapį. 

— Pasekiau tave ir svečių namuose sužinojau tavo 
vardą. Slapčia pasiklausiau, kai tu kalbėjai telefonu su 
žmogum, kurį iš pradžių vadinai Peteriu, o paskui — 
tėčiu. 

Snieguolė prisiminė ir tą pokalbį telefonu. Ji skambino 
tėčiui, šis atsiliepė labai oficialiai „Peteris Andersonas“ 
ir Snieguolė tyčia pakartojo vardą lygiai tokiu pat tonu. 
Tėtis jai pasiaiškino, kad, skaisčiai šviečiant saulei, mo- 
biliojo ekranėlyje nematė, kas skambina, todėl atsiliepė 
sakydamas vardą ir pavardę. 

— Bet kodėl? - ištarė Snieguolė, nors balsas strigo ger- 
klėje. 

Ji neprisiminė, kad kas nors ją būtų taip išmaniai apga- 
vęs. Tikriausiai ji labai norėjo tikėti ir surasti trūkstamą 
dėlionės dalelę. 

— Nes Baltojoje šeimoje aš iš tikrųjų neturiu nieko ar- 
timo. Kiekvienas turi artimesnį už kitus žmogų. Be to, aš 
visada norėjau turėti seserį. Maniau, jeigu turėčiau sesu- 
tę, nesijausčiau tokia vieniša. Kad ir prasimanytą seserį. 
Istoriją apie ją kūriau ne vienus metus. Ji atrodė tokia ti- 
kra, kad beveik pati ja patikėjau. O kai pamačiau tave, iš 
karto supratau. Tu mano prasimanytoji sesuo. 

Snieguolė girdėjo Lenkos žodžius ir juos suprato, bet 
ničnieko nejautė. Pajėgė galvoti tik apie tai, kad Lenka ją 
apgavo. 

Snieguolė nieko neatsakė. Ir Lenka tylėjo. Dviejų mer- 
ginų atspindys veidrodyje. Visiškai svetimų. 

— Supranti, aš iš tikrųjų neturiu ničnieko. Nieko, tik 
Baltąją šeimą ir tikėjimą. 

Snieguolė jau nebepajėgė prieštarauti. Nebepajėgė 
įkalbinėti Lenkos. Tegul daro, ką nori. Tai jau ne Snie- 
guolės reikalas. Niekad ir nebuvo jos reikalas. 

Lenka švelniai palytėjo Snieguolei petį ir išėjo. Snie- 
guolė net nepažvelgė pavymui. 

Ji žiūrėjo į save, į kruviną palaidinę. Prisiminė sapną. 
Kruvinas ašaras. Du dr min syster*. Nejau ir tai buvo tik- 
tai vaizdinys, košmaras, melas? 


Moteris čiupo telefoną. Nevalia delsti nė akimirkos. Pa- 
šnekovui atsiliepus, ji iškart ėjo prie reikalo. 

— Merginos nepavyko pašalinti iš žaidimo. Blogiausiu 
atveju ji viską sugadins. Turime paskubinti įvykius. Tai 
turi atsitikti šiandien. 

— Šiandien? Abejoju, ar pavyks... 

— Turi pavykti. Mūsų mechanizmas paruoštas. Aš ga- 
liu jį bet kada paleisti. Tu turi atlikti savo darbą. Pasakyk, 
kad gavai įsakymą iš aukščiau. Taip sakydamas nemeluosi. 

— Man niekada nebuvo sunku meluoti. 

— Šiuo požiūriu mes nepanašūs. Aš nenoriu meluoti. 
Aš noriu pasakoti tikras istorijas, nes jos labiausiai jaudi- 
na Žmones. 

— O aš meluoju, kurdamas tau tikrą istoriją. 


* Tuesi mano sesuo (šved.). 

— Už tai tu gausi atlygį. 

— Šiame gyvenime gal gausiu, o aname? 

— Kas galvoja apie tokius tolimus dalykus? 

— Gerai. Vadinasi, šiandien. Iš esmės viskas paruošta. 
Tik mažytė kibirkštėlė... 

— „ir pliūptelės liepsna. Taip, kaip turi būti. Lygiai sep- 
tintą? 

— Puiku. 

Vera Sovakova glostinėjo savo darbo stalą. Mąstė, kad 
vakaro žinių laidoje bus kalbama vien tik apie tai. Jos ka- 
nalu pirmiausia ir daugiausia. Jos kanalu bus nagrinėjama 
giliausiai ir smulkiausiai. O kitą dieną laikraščiuose - jos 
laikraščiuose. Daugybę savaičių. Didelės nuotraukos, aša- 
ros, detalūs interviu, specialistų analizės. Nesuvokiama 
tragedija, kurioje vis dėlto sužimba viltis. Legenda apie 
didvyrį. 

Ji nesvarstė, ar tai, ką daro, nėra amoralu. Aišku, kad 
tai amoralu. Vis dėlto moralė nepardavinėja laikraščių ir 
ypač - reklamos puslapių. Juo daugiau skaitytojų ir žiū- 
rovų, tuo daugiau reklamos, tuo daugiau pinigų vis ge- 
resnėms laidoms rengti. Vis įspūdingesnės ir graudesnės 
istorijos žmonėms, kurie trokšta jaudulio ir graudulio. Ne 
pramanytos, o tikros istorijos. 

Vera Sovakova žinojo, kad šiame versle ne ji viena lanks- 
čiai suvokia moralę. Užsakomosios žinios, slapti pasiklau- 
symai, žurnalistų, kurių pažiūros nepatogios, atleidimai, 
atidus įsiklausymas į politikų ir verslo lyderių nuostatas. 

Žiniasklaidos verslui visa tai būdinga. Ji tikriausiai nuėjo 
truputį toliau už kitus. Ką gali žinoti? Vera Sovakova ne- 
buvo linkusi tikėti sąmokslais, bet sensacingi dalykai ir 
žmogiškosios tragedijos kartais sutapdavo su kurios nors 
žiniasklaidos bendrovės ekonominiais sunkumais. 

Ar atsitiktinumas visada atsitiktinis? O gal dar kas 
nors stumdo pėstininkus ant šachmatų lentos? 

— Kaip užtikrinsi, kad tavo didvyris nesiims savivei- 
klos? — paklausė vyriškas balsas. - Kad nepradės veikti 
per anksti? 

Vera žinojo, kad jos didvyris - pėstininkas — nuo pat 
pradžių buvo didžiausias plano rizikos veiksnys. Ji turėjo 
kuo atidžiausiai ir kuo atsargiausiai manipuliuoti jo jaus- 
mais ir veiksmais. Vera surasdavo žmones, o didvyris im- 
davo iš jų interviu, teikdavo informaciją, ji pasirūpino ir 
tuo, kad didvyrio bute įsisiaustų kuo didesnis „chaosas“, 
kaip pati sakė. Gal Vera jo net nelaikė vyru, tiktai vai- 
keliu, kurį tampė už virvelių. Didvyris, kuris mano, kad 
viską išsiaiškins vienas, o iš tiesų gauna informaciją tą 
minutę, kai to nori Vera. | 

— Duosiu jam tikslius nurodymus. Ir patikėk, jis turi 
užtektinai didvyrio garbėtroškos, todėl viską padarys 
taip, kaip liepsiu. Užtikrinsiu jį, kad policija ir gelbėtojai 
atvažiuos laiku. Jis trokšta nuotykių. Jis nori parašyti de- 
maskuojantį straipsnį ir tapti įvykio veidu. Jau turiu baig- 
ti. Ateina veidas. 

Vera Sevakova išjungė telefoną kaip tik tuo metu, kai 
Jiržis Hašekas, pabeldęs į duris, užėjo sutarto pokalbio. 

Stojo juoda tamsa. Prieš akis buvo vien juoduma ir Snie- 
guolei ji patiko. Akimirką troško, kad tamsa neatsitolin- 
tų, kad ji galėtų ramiai traukti ją savin, ničnieko negal- 
vodama, negalvodama net apie ją supančius žmones. Bet 
scenoje užsidegė šviesa ir žiūrovams prieš akis išryškėjo 
niauriai gražaus, tankaus ir klaidaus miško šešėliai. Pra- 
sidėjo pasaka. 


Lenkai išėjus, Snieguolė valandėlę pasėdėjo kavinėje vi- 
siškai palūžusi. Paskui išjungė telefono garsą, nenorėjo, 
kad kas nors jai trukdytų. Galų gale išėjo į lauką kaip lu- 
natikė. 

Lenka melavo. 

Lenka jai ne sesuo. 

Paslaptis neišaiškėjo, niekas neišsisprendė. Snieguolė 
tapo šiek tiek pamišusios merginos pamišėliškų vaizdinių 

objektu. Tiesa ją pribloškė. Snieguolė nepajėgė net pykti 
ant Lenkos. Nei liūdėti. Jautė tik abejingumą, tuštumą. 

Nesvarbu. Nesvarbu, kad daugiau niekada nebematys 
Lenkos. Nesvarbu, kad visa sekta išsižudys. Jai visiškai vis 
vien. Tai jau ne jos reikalas. Ja pasinaudojo kaip pėstinin- 
ko figūra keistame liguistos vaizduotės žaidime, tas žai- 
dimas buvo sumaišęs jai protą. 

Kaip nakviša klaidžiodama gatvėmis Snieguolė atsi- 
dūrė senamiestyje, nieko negalvodama įžengė pro vieno 
pastato duris, vedančias į laiptus. Namo rūsyje buvo tea- 
tras, kur kaip tik prasidėjo šešėlių spektaklis. 

Paskutinėmis dienomis Prahoje ji taip pat galėtų vai- 
dinti turistę, lankyti parodas ir teatrus. Juk dėl to čia 
atvažiavo. Pati viena atrastų miestą, pabūtų viena, vie- 
na veiktų tai, kas tą akimirką atrodytų įdomu. Iš tikrųjų 
Snieguolė suvokė, kad nori pabėgti nuo savo jausmų ir to 
chaoso, į kurį buvo įkliuvusi. Jai bent akimirką reikėjo iš- 
gyventi ką nors visai kita, ką nors gražaus. 

Snieguolė nusipirko bilietą ir atsisėdo į paskutinę salės 
eilę ant medinio suolo, kažkada aptraukto aksomu, šian- 
dien jau gerokai nusitrynusiu. Salė tebuvo puspilnė, tad 
visoje eilėje ji sėdėjo viena. Tai gerai. Tikrai niekam ne- 
būtų buvę malonu žiūrėti spektaklį, sėdint šalia prakaitu 
prasmirdusios merginos, tamsraudoniu krauju nutaškyta 
palaidine. 

Šešėlių teatras buvo nebylus. Istorija čia buvo audžiama 
vien muzika ir šešėliais. 

Gyveno kartą dvi karalaitės, kurios buvo geriausios 
draugės pasaulyje. Susikibusios už rankų jos bėgiodavo 
miške nuo žvėrių ir pabaisų. Karalaitės nuolatos saugo- 
jo ir gelbėjo viena kitą. Šukavo viena kitai ilgus plaukus 
ir sekė pasakas. Nei koks žmogus, nei daiktas nebūtų jų 
išskyręs. 

Snieguolė stebėjo kintančius šešėlių pavidalus — ka- 
ralaitės čia juokėsi, čia šokinėjo per upelį. Mergaitės at- 
rodė visai kaip gyvos, nors jas vaizdavo tamsūs siluetai 
baltame fone. Snieguolė atsikratė visų minčių ir įsitraukė 
į šešėlių teatro pasaką. Jai pavyko išmesti iš galvos Lenką, 
Jiržį, žudiką, sektą, Prahą. Jai pavyko išmesti iš galvos net 
žiūrovus. 

Liko tik Snieguolė ir šešėliai. 

Sykį viena karalaitė dingo. Antroji ieškojo jos, ieško- 
jo, išnaršė mišką skersai išilgai, verkdama ir aimanuoda- 
ma. Bet antrosios karalaitės niekur nerado. Prabėgo me- 
tai, antri, prabėgo septyneri ilgi metai. Saulė ir mėnulis 
tūkstančius kartų praplaukė dangumi. Karalaitė nustojo 
juoktis. Sėdėdama kiauras dienas miške tik dainavo liū- 
dną dainą, kurią su ana karalaite kitados traukė linksmai. 

Paskui karalaitę pasiekė žinia, kad toli toli, už septy- 
nių kalnų ir septynių jūrų stovi bokštas, kuriame įkalinta 
karalaitė. Baisingas slibinas esą saugo tą bokštą ir niekas 
negali karalaitės išvaduoti. Šitai išgirdusi pirmoji karalai- 

tė iškeliavo už septynių kalnų ir septynių jūrų pažiūrėti, 
ar ne jos seniai dingusi draugė tame bokšte įkalinta. 

Kai atkako prie bokšto, slibinas kaip tik rangėsi palei 
jo viršūnę, pliūpčiodamas baltomis liepsnomis, kurios 
juodžiausiai išdegino visą žemę aplink bokštą. Karalaitė 
nusprendė kantriai laukti, kol slibinas užsnūs. Galų gale 
dangus užtemo ir sužibo žvaigždės. Karalaitė narsiai lau- 
kė atmerktom akim, bet užmigo pirmiau negu slibinas. 

Karalaitė pabudo, išgirdusi tą pačią liūdną dainą, ku- 
rią pati dainavo pastaruosius septynerius metus. Pažvel- 
gė aukštyn į bokšto langą ir išvydo antrąją karalaitę, savo 
bičiulę. Jiedvi džiaugsmingai sušuko sykiu, pažinusios 
viena kitą. Iš tolo atkakusi karalaitė ėmė šaukti išgelbė- 
sianti bokšto kalinę. Bet šioji atsakė, kad neverta mėginti, 
nes slibinas bet kurią akimirką gali sugrįžti ir sudeginti 
gelbėtoją. Bet antroji karalaitė pareiškė, kad jos pažadėjo 
visada gelbėti viena kitą, ir leidosi kopti į bokštą. 

Kai užkopė, jos šypsodamos ilgai glėbesčiavo viena 
kitą. Bet staiga bokšto kalinės žvilgsnis pasikeitė. Pasi- 
keitė akys, pasikeitė rankos, plaukai pavirto žvynais, su- 
knelės kraštas — ilga uodega, o šilko kaspinai plaukuo- 
se — sparnais. Po akimirkos iš tolo atkeliavusi karalaitė 
susivokė, kad žvelgia į akis slibinui. 

Vis dėlto ji neišsigando. Švelniai palietė slibinui kaktą 
ir pasakė, kad širdyje šis esantis karalaitė. Arba ši esanti 
karalaitė, kurios širdyje tūno slibinas. Slibinas pažvelgė į 
savo bičiulę ir viską suprato. Iš akių pabiro didelės, juodos 

ašaros, kurios pasruvo siena žemyn, sudrėkino išdegusią 
žemę ir žemė pamažu atsigavo. Karalaitė, kuri pavirto sli- 
binu, verkė, mat suprato, kad žmonės jos nepriims, nes 
tapo slibinu. Ir slibinai jos nepriims, nes ji - žmogus. 

Tada iš tolo atkeliavusi karalaitė apsivijo rankomis sli- 
binui kaklą ir prisiekė, kad jos abi liks drauge, kad ir kas 
nutiktų. Joms nereikia kitų, jos susiras tokį kraštą, kur 
karalaitės ir slibinai gyvena santarvėje, net viename ir 
tame pačiame asmenyje. 

Šešėlių teatro paskutiniame paveiksle karalaitė, užsė- 
dusi ant slibino, nuskriejo mėnulio pilnaties link. 


Snieguolė atitoko pajutusi, kad skruostai šlapi. Nusišluos- 
tė nustebusi. Ar ji verkė? Atrodė, kad taip. Neprisiminė, 
kada paskutinį kartą ašarojo. Manė, kad prarado gebėji- 
mą verkti. 

Šešėlių teatro pasaka taip įtraukė, kad ji valandėlę 
buvo užmiršusi save, sąmoningos mintys dingo. Išsiveržė 
pasąmonė, jausmai. Pasaka sukėlė visokių vaizdinių. 

Snieguolė ir Liepsna. 

Snieguolė ir Lenka. 

Snieguolė ir nepažįstama mergaitė, su kuria vaikys- 
tėje drauge žaidė pasaką apie dvi sesutes, vardu Baltuolė 
ir Rožytė. Ji staiga smulkiai prisiminė pasaką ir žaidimą. 
Pasakoje lokiu paverstas karalaitis pagelbsti mergaitėms. 
Snieguolė mėgo tą žaidimą, nors iki galo jo nesuprato. 
Jos draugė buvo mažumėlę vyresnė ir žaidžiant sekdavo 

pasaką. Baltuolė ir Rožytė buvo neišskiriamos ir gelbėjo 
viena kitą lygiai taip, kaip karalaitės šešėlių teatro vai- 
dinime. 

Lenka išgelbėjo Snieguolę. Kad ir kaip Snieguolė 
bjaurėjosi jos melu, negalėjo nuneigti, kad Lenka ją iš- 
gelbėjo. Lenka rizikavo ir sąmoningai lindo į pavojų dėl 
jos. Lenka padėjo jai pabėgti, nors žinojo, kad Snieguo- 
lė iš tiesų nėra jos sesuo, o ta pagalba galėjo kainuoti 
gyvybę. 

Visi žiūrovai jau buvo išėję iš salės ir bilietų pardavėjas 
prie durų reikšmingai kostelėjo. Snieguolė atsistojo. Jai 
truputį svaigo galva, bet nustojo, kai sukando dantis ir 
ryžtingai žengė prie durų. 

Snieguolė nepakentė skolininkės jausmo. Dabar jautėsi 
skolinga Lenkai už gyvybę. 


Įžambiai krintantys saulės spinduliai spigino Snieguolei 
į akis, karštis supstė kūną. Snieguolė patikrino mobilųjį. 
Jiržis skambino penkis kartus. Paskutinį kartą „prieš de- 
šimt minučių. Atsiuntė ir žinutę. Snieguolė mėgino jam 
paskambinti, šis neatsiliepė, tada ji išklausė žinutę. Jiržis 
sakė, kad eina į sektantų namus ruošti reportažo, kad jie 
turi nusižudyti jau šį vakarą. Policija ir gelbėtojai neva at- 
važiuos teikti pagalbos. 

Snieguolė nieko nemąstė, o strimgalviais leidosi į ko- 
jas. Manė, kad dar ras Jiržį Super8 redakcijoje ir galės va- 
žiuoti drauge. 

Kai uždususi atlėkė prie bendrovės pastato, buvo pen- 
kiolika po šešių. Administratorė pagailiai nužvelgė ją nuo 
galvos iki kojų ir paklausė: 

— Sunki buvo diena? 

— Gal bus dar sunkesnė. Ar Jiržis dar čia? 

— Ne, ką tik išėjo. Nepasakė kur, bet... 

Kaip tik tą akimirką iš lifto žengė maždaug keturias- 
dešimties metų moteris. Pamačiusi Snieguolę, moteris 
krūptelėjo. Sakytum atpažino, nors Snieguolė neprisimi- 
nė, kad būtų kada nors ją mačiusi. Jos akys pažvelgė taip 
baugiai, kad Snieguolę nupurtė šiurpas. Moteris paskubi- 
no žingsnį, priglaudė prie ausies mobilųjį ir, eidama pro 
duris, vėl dygiai žvilgtelėjo į Snieguolę. 

— Kas ta moteris? - paklausė Snieguolė administrato- 
rės, kuri žiūrėjo į ją išplėtusi akis. 

— Nežinai? Juk tai Vera Sovakova, viso Super8 vadovė. 

Snieguolė padėkodama tik mostelėjo ranka ir išbėgo. 

Ji turi pasiekti sektantų namus, kol neįvyko tragedija. 

Pirmiausia Jiržis pajuto kvapą — aitrų, nemalonų, dusinte 
dusinantį. Neatpažino, kol vaizduotė nesusiejo su viena 
vasaros stovykla prieš dešimt metų. Stovykla, kurioje kas 
vakarą visi sėdėdavo prie laužo. Nes vasara buvo lietinga, 
drėgnos šakos neįdegdavo vien nuo degtukų ir laikrašti- 
nio popieriaus. Degųjį skystį laistė litrais. 

Ir čia buvo prilaistyta degiojo skysčio. Dar -daugiau. 
Dešimtys, jei ne šimtai litrų. Jiržis turėjo žiūrėti, kad ne- 
sukluptų ant skudurų ryšulių, kurių buvo primėtyta ant 
grindų. Skudurai buvo sulaistyti degiuoju skysčiu. 

Nebuvo matyti nė gyvos dvasios. Nieko nebuvo gir- 
dėti. 

Jiržiui atrodė, kad tai negeras ženklas. Atrodė, kad tai 
labai blogas ženklas. Nė nepagalvojo, kad sektantų name 
nėra ir kad jie nusprendė nesižudyti. Niekas veltui ne- 

švaistys šitiek laiko, energijos ir padegamojo skysčio, su- 
manęs sudeginti seną, aptriušusį medinį namą. Sektantai 
dar tikrai viduje. Kur nors namo gilumoje. 

Pirmame aukšte nieko nebuvo. Durys, vedančios iš 
vieno kambario į kitą, žiojėjo atdaros. Degiuoju skysčiu 
sulaistyti skudurai buvo išmėtyti, sukabinti ant tų kelių 
namuose stovinčių baldų. Nuo vičvieno gero plykstelėji- 
mo namą akimirksniu užlies ugnis. Jiržis neilgai svarstė, 
kol suprato, kodėl. 

Jis nufilmavo bendrą pirmojo aukšto vaizdą, stengda- 
masis kuo tvirčiau laikyti kamerą, ir leidosi kopti laiptais 
į viršų. Dar tebetvyrojo mirtina tyla. Jiržis nuoširdžiai ti- 
kėjosi, kad atėjo ne per vėlai. 


Lenka prisiminė mamą. 

Jos rankas, kai glostė ir pynė plaukus. Jų švelnumą ir 
stiprumą. Tvirtas rankas, kurios buvo ryžtingos, bet nie- 
kada — šiurkščios. Mamos rankos viską mokėjo ir gebėjo. 
Vienodai mitriai iš tešlos formuodavo sviestinius raguo- 
lius, atkimšdavo užsikišusią kriauklę ir įstatydavo iš vy- 
rių iškritusias duris. | 

Mamos plaukus, kutenančius veidą, kai pasilenkda- 
vo pabučiuoti prieš užmiegant. Mama reikalaudavo, kad 
Lenka leistųsi pabučiuojama net tada, kai ši jau buvo 
tokiems bučiniams per didelė. Paauglystėje protestuo- 
dama ji užsitraukdavo ant galvos apklotą, pasislėpdavo 
po juo. Mama vis tiek pabučiuodavo per apklotą, pa- 

likdama ant jo vos matomą įspaudą. Vienu metu Len- 
ka vėl atsukdavo skruostą, kaktą ar pakaušį, kad mama 
pabučiuotų, slapta džiaugdamasi, kad mama nepaiso jos 
prieštaravimų. 

Lenka suprato, kad nereikėtų prisiminti mamos. Ji tu- 
rėtų galvoti apie Kristų. Turėtų galvoti apie rojų, į kurį 
jie tuoj keliaus. Namus, kuriuose jos šeima galų gale bus 
kartu, pas patį Dievą. Mama jau paliko šeimą. Mama ją 
išdavė. 

Snaudulio apimta Lenka jautė, kad migdomieji veikia 
vis stipriau. Labai greitai ji peržengs sąmoningumo ir ne- 
sąmoningumo ribą. Jau nebeužuos padegamojo skysčio, 
kuriuo sulaistyta jos balta suknelė. Negirdės aplinkui gu- 
linčiųjų, sunkiai murmančių ir kuždančių maldas. Greit 
ir jie nutils, užmigs. Lenka nesimeldė. Jai maldos nerei- 
kėjo. Ji tikėjo, ir tikėjimas ją iškėlė virš juodų baimingų 
minčių. Ji tenorėjo, liepsnoms laižant kūną, giliai miegoti 
ir nė trupučio šito nepajusti. Nejausti skausmo - net toli- 
mo, pramušančio miego klodus. 

Mama. Lenkos mintys atkakliai sukosi apie mamą. Gal 
nelabai protinga manyti, kad vis dėlto sutiks ją ir po šios 
mirties. Lenka troško tikėti malone ir atleidimu stipriau, 
negu šeima tikėjo. Nenorėjo galvoti, kad Dievas apleido 
mamą dėl jos paklydimo. Lenkos Dievas taip nepadarys. 
Šeima šito nesupranta. Jie mano, kad Dievas yra griežtas, 
negailestingas ir reiklus, priima tik nedaugelį, tik išrink- 
tuosius ir nepaprastuosius. 

Mirtyje gyvenimas. 

Taip sakė šeima. Kad mirtyje jie gyvens kitą, tikrą gy- 
venimą. 

Lenka jau nejautė kojų. Jau nejautė rankų. Jos kūnas 
jau buvo užmigęs, bet dvasia dar sklandė miego pariby. 

Gyvenimas. 

Ar toks jos gyvenimas čia, žemėje? Tiktai šitoks? Ji 
niekad nesilankė svetimoj šaly. Ji niekad nieko nebučia- 
vo. Ji niekada nesišnekėjo su drauge kiaurą naktį. Nieka- 
da nebuvo taip įniršusi, kad norėtųsi tik šaukti ir raudoti. 
Nebuvo apsvaigusi. Nebuvo paklydusi svetimame mieste. 
Niekad nesijuokė taip, kad negalėtų atsikvėpti. 

Miegas traukė Lenką, kai, apimta panikos, sąmonė su- 
griebė dar vieną mintį: aš nenoriu mirti. Noriu gyventi. 

Noriu gyventi. 

Noruu... 


Snieguolė ropštėsi per aukštą geležinę tvorą. Iš nuovar- 
gio pasiutusiai drebėjo kojos, rankos taip prakaitavo, kad 
buvo sunku laikytis juodos kaltinės geležies strypų. Vis 
dėlto suprato, kad ne laikas irzti. Reikia kuo greičiau įsi- 
gauti vidun. 

Geležinės tvoros smaigai buvo aštrūs. Snieguolė sten- 
gėsi kuo tvirčiau ir kuo aukščiau įsitverti tvoros pinučių 
ir lengvu judesiu persiversti per ją. Vis dėlto drėgna nuo 
prakaito ranka lemtingą akimirką neišlaikė, ji pajuto, kaip 
smaigas drėkstelėjo per šlaunį ilgą brėžį, ir iškart pradė- 

jo sunktis kraujas. Be to, versdamasi per tvorą neišlaikė 
pusiausvyros, todėl žnektelėjo kieme ant šono — ne ant 
pėdų, kaip reikėjo. Bet paskutinį mirksnį priglaudė prie 
šonų alkūnes ir prilenkė prie krūtinės smakrą. 

Krisdama Snieguolė persivertė porą kartų, sustojusi 
akimirką įkvėpė oro. Maudė šoną, peršėjo šlaunies žaiz- 
dą, bet šiaip ji buvo sveika. Nei kaulai sulūžo, nei skaudžių 
sumušimų jautė. Gyvenime buvo patyrusi gerokai baises- 
nių sužalojimų. Paršlubčiodavo į namus gerokai smarkiau 
prilupta ir apsimesdavo, kad yra sveikutėlė. 

Snieguolė atsistojo. Nuo silpnumo linko kojos, truputį 
svaigo galva, bet paeiti galėjo. Dėl to, kad buvo praradusi 
daug skysčių, ko gera, jautėsi blogiau nei dėl kokio sumu- 
šimo. Prakaitas be paliovos tekėjo upeliu, nors atrodė, kad 
kūnas negali išspausti nė vieno nereikalingo lašo. 

Kieme nebuvo nė gyvos dvasios. Tikriausiai ji nepa- 
vėlavo. 

Ji nebuvo tikra dėl savo prielaidos, bet pamačius Verą 
Sovakovą susidarė nenuneigiamas įspūdis, kad moteris 
apie sektos savižudybę žino daugiau nei visi. Gal ji net 
kaip nors į ją įsipainiojusi. Kas iš grupinės savižudybės 
peša naudą? Aišku, Adamas Havelas-Smitas - jis pabėgs, 
palikęs sektantus, iš kurių daugiau negali pumpuoti pini- 
gų ir kurie tapo jam našta. Ir žiniasklaida, kuri mėgaujasi 
tragiškom detalėm. Garsus Super8 žurnalistas tyrė sek- 
tos veiklą. Viršininkė nusiunčia jį vieną rengti straipsnio 

apie pavojingą sektą. Labai paranki informacija savižudy- 
bės dieną pirmiausia pasiekia būtent Super8... 

Snieguolė pribėgo prie šoninių durų ir pastebėjo, kad 
jos išlaužtos. Prie durų pajuto pažįstamą kvapą. Jiržio los- 
jonas. Vadinasi, jis čia ir atėjo neseniai. Ta mintis suteikė 
Snieguolei daugiau pasitikėjimo ir jėgų. Jiems drauge tai 
pavyks. Jei tik... 

Tie žodžiai skaudžiai rėžė Snieguolei. Tie žodžiai išsi- 
plėtė į sakinį, į mintį. Jeigu Jiržis į tai neįsipainiojęs? Ti- 
krai įmanomas dalykas. Tiesą sakant, net akivaizdus. Juk 
išmintinga siųsti atlikti užduoties žinantįjį, kas dedasi 
užkulisyje. 

O jeigu tai tiesa, nežinia — ko tame name reikia la- 
biausiai bijoti. Bet nebuvo kada svarstyti. Nebuvo kada 
analizuoti. Snieguolė įžengė pro šonines duris į pastatą ir 
pajuto troškią padegamojo skysčio smarvę. 

Vera Sovakova kelis kartus giliai įkvėpė, mėgaudamasi 
ta valanda. Štai dabar viskas prasidės. Ji ilgai ir kantriai 
rengė šį Žiniasklaidos spektaklį. Prieš daugelį metų Ada- 
mas Havelas kreipėsi į ją pirmą kartą, siūlydamas gali- 
mybę išimtinėmis teisėmis ruošti straipsnį apie Baltąją 
šeimą — aišku, ne veltui. Bet Vera manė, kad reikėtų kai 
ko daugiau. Jiedu drauge ėmė rengti žmogiškąją tragediją, 
ji turėjo būti ganėtinai didelė, kad sukeltų žmonių susido- 
mėjimą. 

Vera įsivaizdavo, kaip Prahos kavinėse ir užeigose 
žmonės pamaži nuščiūva. Kas nors dar mėgina tęsti po- 
kalbį, bet nutildomas: „Tss“ Žmonės namuose žiūrėdami 
televizorių apstulbsta, kai per pramoginę viktorinos laidą 
pradedama tiesioginė žinių transliacija. Pirpia mobilieji: 
„Įsijunk televizorių, keisti dalykai dedasi.“ 

Ekraną, kurio apatiniame kampe šviečia pažįstamas 
Super8 logotipas, staiga užlieja paprasta rankine kame- 
ra nufilmuotas seno, aptriušusio medinio namo vaiz- 
das. Dalykiškas moters balsas — kurį, savo nuostabai, 
kai kas atpažįsta kaip Super8 vadovės, ilgą žurnalistės 
kelią kitados nuėjusios Veros Sovakovos, — kalba, kad 
žurnalistui Jiržiui Hašekui pavyko įsibrauti į pavojin- 
gos religinės sektos — Baltosios šeimos — namus. Buvo 
manoma, kad sekta suplanavusi grupinę savižudybę ir 
rengiasi tai padaryti šiandien. Jiržis Hašekas pirmas at- 
vyko į vietą ir, rizikuodamas gyvybe, didvyriškai puolė 
gelbėti aukų. 

Verai kūnas šiurpuliukais nuėjo, pagalvojus, kaip žmo- 
nės prilips prie televizorių ekranų. Jie jausis taip, lyg tie- 
siogiai stebėtų realaus gyvenimo dramą su gera arba blo- 
ga pabaiga. 


Vičvieno degtuko tikrai būtų užtekę. Vis dėlto Adamas 
Havelas nerizikavo. Jis pasvėrė rankoje sunkų butelį pa- 
degamojo skysčio ir sviedė į langą. Sužvangėjęs stiklas 
pabiro šukėmis. Ir iš karto plykstelėjo liepsnos. 

Kvailiai. Patikėjo, kad įsitikinęs, jog visi giliai įmigo, 
Adamas pats paleis ugnį ir nusišaus. Kai ką jis ištesėjo. 
išėjo į lauką. Palaukė, kol tas kvailys žurnalistas įsilauš 
pro šoninį įėjimą. 

kaip tas bjaurus, nušiuręs namas liepsnoja nelyg deglas. 
Kaip ugnis ryja žmonių kvailumą ir lengvatikybę. Jautė 
šiokį tokį pasitenkinimą, kad šįkart sėkmingiau įgyven- 
dino tai, ką Nebraskoje padarė aplaidžiai. Šįkart kantriai 
kūrė bendruomenę, kol įgijo besąlygišką visų pasitikėji- 
mą. Jie klausė jo pasakų apie tai, kaip apvalanti ugnis jų 
sielas pakels tiesiai į dangų, kur klaidatikiai nepaklius. 

Adamas mėgavosi valdžia, kurią turėjo kitiems. Ret- 
karčiais net pažaisdavo mintimi, kad galėtų nieko nekeis- 
ti. Apie tikėjimą ir šeimą Adamas kalbėdavo taip įtaigiai, 
kad kartais pats imdavo tikėti. Bet bandą ganyti pasidarė 
sunku ir jis pats pradėjo senti. Sandėris su Vera Sovakova 
suteikė progą ištrūkti laisvam ir turtingam. 

Adamas negalėjo stebėti savo įdegtos ugnies. Greitai 
turėjo pakilti jo lėktuvas ir su Veros Sovakovos sumokė- 
tais pinigais, nauju vardu bei pasu jis išskris toli toli. Prieš 
akis — švari lenta. Švari ir balta kaip sniegas. 

Adamas Havelas nusisuko ir užrakino didžiulius ge- 
ležinius vartus. Šitai irgi sulaikys policiją ir ugniagesius. 
Veikiausiai lemtingą akimirką. 


Stiklo šukės pažiro į Snieguolę ir ji susigūžusi greitai at- 
šoko. Paskui rankas nutvilkė karštis nuo užsiliepsnojusių 
skudurų ryšulių. Snieguolė puolė į laiptinę. Viršutinėje 
aikštelėje ją pasitiko Jiržis su kamera. 

— Ką tu darai? — sušnypštė Snieguolė, delnu uždeng- 
dama lęšį. 

Jiržis prisitraukė kamerą. 

— Filmuoju. 

Snieguolė nurijo seiles. Įsitempė visu kūnu. 

— Artu irgi į tai įsivėlęs? 

— Apie ką tu kalbi? 

Jiržio balse ir žvilgsnyje buvo matyti nuostaba. Per šitą 
pragarišką kelionę Snieguolė sužinojo bent jau tai, kad 
nesugeba taip gerai atpažinti melo, kaip iki šiol manė. 

Bet gudriems žaidimams dabar nebuvo laiko. Reikėjo 
iš karto kloti visas kortas ant stalo. 

— Vera davė nurodymus, kad... - pradėjo Jiržis. 

— Manau, kad ir Vera Sovakova iš dalies prisidėjusi prie 
to, kas čia dedasi. Manau, ji jau seniai žinojo, kad šitai nu- 
tiks. Tikriausiai kaip tik ji užsiundė ant manęs žudiką. 
Galimas daiktas, net ta grupinė savižudybė - jos darbas. 

Snieguolė greitai kalbėjo tyliu balsu. Iš apačios kilo 
karšti, bemaž juodi dūmai, buvo girdėti liepsnų traškė- 
jimas. Juos abu ėmė dusinti kosulys. Snieguolė matė, kad 
Jiržis svarsto jos žodžius. Jis prisiminė kiekvieną įvykį, 
faktą, situaciją, atvedusią į tą namą. Jiržio akys išsiplėtė. 
Buvo aišku, jog priėjo prie išvados, kad galbūt Snieguolė 
teisi. Jis išjungė kamerą. 

— Jų nėra trečiame aukšte, bet nėra ir antrame, - pra- 


nešė. 

Snieguolė ėmė leistis laiptais žemyn. 

— Palauk! Čia pavojinga. Turi išeit iš čia. Gelbėtojai 
greitai atvažiuos. Jie buvo informuoti iš anksto, — pasakė 
Jiržis. —- Vera sakė, kad... 

Jiržis nutilo, nebaigęs sakinio, nes suprato. 

— Jie nieko nežinojo, — atsakė Snieguolė. - Dėl visa ko 
pakeliui užsukau į jų stotį. Niekas nė girdėti nebuvo gir- 
dėjęs apie grupinę savižudybę šituo adresu. Ir nežinau, 
ar jie manimi patikėjo. Gal palaikė pamišėle. Neturėjau 
kada jų įtikinėti. Gali būti, kad jie tik dabar gavo kokio 
nors kaimyno pranešimą apie šičia kilusį gaisrą. 

— Paskambinsiu bendruoju pagalbos telefonu, — rikte- 
lėjo Jiržis, išsitraukdamas mobilųjį. 

Ugnis sienomis lipo į trečią aukštą. Jai jau neužteko 
degiuoju skysčiu sulaistytų skudurų. Kildama aukštyn ji 
rijo medines sienas. Karštis buvo bemaž nepakeliamas. 
Ugnis suleido degančius dantis į viršutinę laiptų aikštelę 
ir medis pamažu pasidavė. 

— Nespės! — sušuko Snieguolė. 

Jie puolė laiptais žemyn. 

Jiržis numetė kamerą. Viską, kas nereikalinga, sviedė 
į šalį. 

— Sek paskui mane! - šūktelėjo Snieguolė ir leidosi pro 
liepsnas vieninteliu, dar ugnies jūros neužlietu keliu. 

Ji išgirdo už nugaros plyštant audinį. Jiržis plėšė gaba- 
lais savo marškinius. Vieną skiautę ištiesė Snieguolei. 


211 


— Štai. Užsidenk burną. 

Jie priėjo laiptus, vedančius į rūsį. Rodės, visiška kvai- 
lystė lįsti po žeme, į tikrą urvą, kai aplinkui traška medi- 
nis namas ir už nugaros girdėti nugriūvant kažkokį didelį 
daiktą. Tikriausiai griuvo laiptai, vedantys į trečią aukštą. 
Bet ne laikas buvo svarstyti, kas kvaila, o kas ne. Jiedu 
puolė rūsio laiptais žemyn. 

Sandėliai. Maisto atsargų podėlis. Ir patalpa, kurios 
durys užrakintos. Jiržis su Snieguole susižvelgė, linktelė- 
jo galvomis ir abu drauge stipriai spyrė į duris. Medis šiek 
tiek pasidavė, bet ne visai. Jiedu spyrė dar kartą. Durys 
sudejavo, bet išsilaikė. 

Karštis kilo nepaprastai greitai. Požemio karalystė. 
Ugnies jūra. Pragaras. Snieguolės akys ašarojo. Lyg per 
miglą matė, kaip Jiržis susikūprinęs šoko į sandėlį. Po 
amžinybe virtusios akimirkos jis sugrįžo nešinas sunkiu 
grandininiu pjūklu. 

Jiržis kelis sykius trūktelėjo paleidimo rankeną, bet 
pjūklas neišleido nė garso. Iš to, kaip laiko pjūklą, ir iš ju- 
desių Snieguolė suprato, kad Jiržis niekada nėra juo nieko 
pjovęs. Snieguolė šitai buvo dariusi ne sykį, kai su tėčiu 
ir mama vasarodavo Alandų salyne. Ji prišoko prie Jiržio 
ir šiurkštokai pastūmė jį nuo pjūklo. Mandagumui savas 
laikas ir vieta, o nei vieno, nei kito čia nebuvo. 

Snieguolė tikėjosi, kad pjūklas neseniai naudotas, 
tokiu atveju paleisti jį bus lengviau. Pastačiusi ant že- 

mės ji viena koja smarkiai prispaudė užpakalinę ran- 
keną, kaire ranka stipriai suėmė priekinę. Dešine kelis 
kartus trūktelėjo paleidimo rankeną, o paskui patraukė 
ją iki galo. 

Nieko. 

Sukis. Sukis, varikliuk. 

Snieguolė pamėgino dar kartą. Tris kartus trūktelė- 
jo, kad degalai pakliūtų į cilindrą. Paskui vėl stipriai pa- 
traukė. 

Variklis suburzgė. 

Pjūklas buvo sunkus, bet Snieguolė vargais negalais 
pakėlė pjūklą. Rankų raumenys nuo įtampos drebėjo, kai 
pjūklo dantys prakando medines duris. Snieguolė nusu- 
ko veidą į šalį, kai pažiro skiedros ir pjuvenos. Triukšmas 
verte vėrė ausis. Jai pavyko padaryti duryse ilgą prorėžą, 
iki pasibaigė jėgos. 

— Pasitrauk! — sušuko Jiržis jai už nugaros. 

Snieguolė pasitraukė, Jiržis įsibėgėjo per porą žingsnių 
ir pašokęs spyrė į įpjautą vietą. Durys perlūžo. Patalpoje 
ant grindų gulėjo žmonės. Snieguolė suskaičiavo septy- 
niolika. Jie atrodė negyvi, bet, palietusi arčiausiai gulin- 
čios senutės kaklą, Snieguolė pajuto tvinksint pulsą. 

— Jie apsvaiginti! — riktelėjo. 

Ugnis traškėjo pyškėjo jiems virš galvų taip, kad be- 
maž nieko nebuvo girdėti. 

— Adamo Havelo čia nėra! — sušuko Jiržis. 

— Tai nesvarbu. Padėk man išnešti iš čia Lenką! 

Snieguolė rado Lenką gulint tarp kitų šektantų. Pamė- 
gino pastatyti ją ant kojų. Lenkos kūnas buvo suglebęs, 
sunkus. Jiržis prišoko padėti, jie drauge prilaikė Lenką. 
Snieguolė užsimetė jos ranką sau ant sprando, perimda- 
ma dalį kūno sunkio. 

Jie ėmė lėtai ir atsargiai kopti siaurais laiptais iš rūsio. 
Dūmai veržėsi į akis, į nosį ir graužė plaučius. Į veidus 
tvoskė karštis. 

Antrasis aukštas jau skendėjo liepsnų jūroje. Vis dėl- 
to prie šoninių durų buvo galima prasibrauti. Snieguolė 
išniro iš po Lenkos rankos, paplekšnojo Jiržiui nugarą ir 
pro siaučiančios ugnies gausmą sušuko: 

— Bėk! 

Jiržis pasileido bėgti. Snieguolė sekė jam įkandin. Stai- 
ga nuo lubų nukrito deganti lenta. Snieguolė vos vos spėjo 
atšokti. Ji matė, kaip Jiržis nusigavo prie šoninių durų ir 
išnešė pro jas Lenką. 

Ugnis šaukė dainavo aplinkui. Snieguolė pajuto, kad 
liepsnos liežuviai lyžčioja marškinėlius ir suprato, kad 
ugnis grybštelėjo nugarą. 

Paskui ji tik bėgo bėgo bėgo per ugnį, išlėkė pro du- 
ris lauk, krito ant žolės ir raičiojosi raičiojosi raičiojosi, 
kol nugara nustojo degti. Matė ant žolės gulintį ir kosintį 
Jiržį. Matė Lenką, kuri tysojo ant žolės lyg giliai, ramiai 


įmigusi. 

Liepsnos kilo į dangų. 
Pro ugnies traškesį pasigirdo ugniagesių mašinų 


kauksmas. 


BIRŽELIO 23-1OJI, 
KETVIRTADIENIS 


EPILOGAS 


Snieguolė žvelgė į baltą vatą, į plaktos grietinėlės kalną 
ir mėlyną gelmę pro lėktuvo langą ir pro ausines klausėsi 
Širlės Menson dainos apie skaisčiai švytintį pasaulį. Tai 
buvo neįprastai šviesi Garbage daina, bet kaip tik dabar 
Snieguolei ji patiko. 

Protas, žvelgiant į vaizdą už lango, ilsėjosi. Poilsis. Po- 
ilsio jai reikėjo užvis labiausiai. Norėjosi užsidaryti na- 
muose ir išmiegoti visą savaitę. Nepavyks. Laukia Joninės 
su giminėm. Turės papasakoti, kaip jai sekėsi Prahoje. 

Buvo visai smagu. 

Kaip visoje Vidurio Europoje. 

Kultūra. Net šešėlių teatras. 

Ji atsipalaidavo. 

Tada galėtų papasakoti apie miesto kalvas ir parkus, 
daugybę tiltų, dienos kaitrą, kuri naktį pavirsta myluo- 

jančia šiluma, seno miesto gatveles, statulas, kavines. Pa- 
pasakoti apie viską, kas buvo gera ir lengva. O paklausta, 
ar keliautų į Prahą dar kartą, ji visiškai nuoširdžiai atsa- 
kytų, kad bet kada. Tik neužsimintų, kad tame mieste 
gyvena du žmonės, kuriuos netgi galėtų pavadinti drau- 
gais. Paskutinėmis kelionės dienomis ji beveik nesiskyrė 
su Jiržiu ir Lenka. Vera Sovakova tikriausiai buvo nuro- 
džiusi žudikui nebesekioti paskui Snieguolę po grupinio 
bandymo nusižudyti. Snieguolė jau nebuvo pavojinga. Jau 
nebuvo svarbi. Ir ji dėl to buvo be galo laiminga. 

Vis dėlto Snieguolė numanė, kad visi norės girdėti tik- 
tai apie gaisrą ir didvyrišką žygdarbį. Vietinė žiniasklai- 
da troško interviu su „nepaprasta mergina“, kuri atsidū- 
rė prie sektantų namo tuo metu, kai jie mėgino įvykdyti 
grupinę savižudybę, ir padėjo juos išgelbėti. Nors per in- 
terviu Snieguolė stengėsi šnekėti kuo mažiau ir mėgino 
kreipti žurnalistus Jiržio pusėn, tie labiau domėjosi ja. 
Žurnalistams Snieguolė atrodė simpatinga ir sykiu stipri 
bei jautri didvyrė, tokias skaitytojai myli. Apie ją pasako- 
jo visos žinių laidos, buvo parodytas jos suodinas veidas 
ir suplėšyti drabužiai. 

Ir dabar Snieguolė matė, kad kitoje lėktuvo eilėje vers- 
lininkas skaito poros dienų senumo žurnalą su jos nuo- 
trauka viršelyje. Trumpi plaukai susivėlę, akys paraudu- 
sios, atrodo užverktos, nes buvo apsiašarojusi nuo dūmų, 
ant kairiojo skruosto skiedros brėžis, atsiradęs pjaunant 
duris. Snieguolė žinojo, kad žurnale atspausdinta ir ben- 

zininio pjūklo nuotrauka, ir pasakojimas apie tai, kaip 
„drąsi, miške ir gamtos apsupty užaugusi suomė“ atidarė 
duris. 

Kai verslininkas pakėlė akis, Snieguolė nusisuko ir at- 
kakliai stebeilijo pro langą. Gal net nepažins jos švariu 
veidu ir tvarkingais drabužiais. Vis dėlto nenorėjo rizi- 
kuoti ir dar kartą nepažįstamam žmogui pasakoti, kas 
dėjosi per gaisrą. 

Giminės, tėtis ir mama vis tiek išklausinės jos, kaip 
viskas vyko, nors Snieguolė užvis labiausiai norėjo tai už- 
miršti. Reportažai apie inscenizuotą tragediją ją pykino, 
nors tikrajai tragedijai kelias buvo užkirstas. 

Štai taip. Vera Sovakova gavo progą platinti rėksmin- 
gus reklaminius plakatus, tik, matyt, menkesnius ir ma- 
žesnius, negu planavo. Per maža buvo mirties, nedidelė 
naujiena. Tik mirtis sukuria tikrą istoriją apie didvyrį. 
Ugniagesiai atvažiavo per anksti. Žinia apie senutės nu- 
degimus žmonių neapstulbina taip, kaip pusės sektos na- 
rių Žūtis. 

Adamo Havelo sučiupti nepavyko. Policija paskelbė 
jo paiešką, bet bent jau Jiržis spėjo, kad jo niekas neras. 
Adamas Smitas taip pat buvo netikras vardas. Tikroji jo 
tapatybė nežinoma. Šią minutę jis gali būti bet kurioje 
pasaulio dalyje. Galbūt net buria apie save lengvatikius. 

Apie tai, kad į įvykius įsivėlusi Vera Sovakova, aišku, 
jokių įrodymų nebuvo. Kai Jiržis pamėgino griežčiau 
išklausinėti savo viršininkę, ši pareiškė, kad už durų ri- 

kiuojasi visa eilė kandidatų į Super8 reporterius. Jiržis 
Snieguolei sakė, kad galbūt vieną dieną jis patars Verai 
Sovakovai vietoj jo pasikviesti vieną iš tos eilės. Bet ne 
dabar. Dabar jis turi rūpintis dar vienu žmogumi ir jam 
reikia pinigų. 

Jei išgelbsti ką nors, tampi atsakingas, taip sakė Jiržis, 
priimdamas pagyventi Lenką. Bent kurį laiką. Kol ši pra- 
dės naują gyvenimą. 

Oro uoste Lenka stipriai ir ilgai glėbesčiavo Snieguolę. 

— Jeigu aš turėčiau seserį... - pradėjo ji. 

Snieguolė nusišypsojo ir linktelėjo galvą. 

Ji žiūrėjo į skaisčią saulę, baltus debesis ir galvojo, kad 
kelionė nepadėjo atrasti atsakymo į praeities klausimą, 
bet pamėtėjo užuominų. Snieguolė vis tvirčiau tikėjo, 
kad Lenkos pramanas buvo labai arti tiesos. Snieguolės 
sapnai ir prisiminimai buvo tikri. Savo melu Lenka juos 
sužadino. Snieguolė suprato, kad ji neišsigalvojo Baltuo- 
lės ir Rožytės žaidimo nei kitų dalykų. Visa tai nutiko iš 
tiesų. 

Ji kažkada turėjo seserį. 

Ji kiaurai permato žmones, bet niekam neleidžia prieiti 
per arti. Ji visada pietauja viena, bet niekada neatrodo 
vieniša. Ji tokia kaip visi ir nepanaši į nieką. Vieniša 
kovotoja, kuriai patinka pačiai rinktis priešininkus. 

Praėjusių metų įvykiai Snieguolei Anderson kainavo daug jėgų, todėl vasarą ji nusprendžia 
praleisti toli nuo namų - Prahoje. Vingiuotos seno miesto gatvelės ir paslaptingi kiemai, 
palaiminga vienatvė ir visiška laisvė. Tačiau Snieguolė džiaugiasi neilgai - nedidelėje 

